
Dr. Enver Mehmedagić: 
POVRATAK KOMUNIZMA 


Rođen na Zapadu i prebačen na Istok da padne ruše- 
njem berlinskog zida, komunizam, hranjen privrednom de- 
presijom što se širi globusom, postaje ponovno aktraktiv- 
nom točkom na meridijanima zapadne Europe u KOjoj, zbog 
pomanjkanja novih ideologija, široke mase traže zaštitu izbo- 
renih prava koja siječe mač besperspektivnosti i nezaposleno- 
sti. Jer zapadna Europa, ona koju grade birokrati u Bruxellesu, 
i odviše naliči “sjeveroameričkoj Europi" kako je opisuje 
Roger Garaudy u članku objavljenom u vodećem madrid- 
skom dnevniku “EI Pais". Maastricht bi bio jedan od temelinih 
stupova izgradnje Europe kapitala čiji je cilj poništenje so- 
cijalnih beneficija osvojenih u prošlosti naporima socijalista, 
socijaldemokrata i komunista. | dok su socijalizam i socijal- 
demokracija postali sastavnim dijelom Kapitalističkog, mul- 
tinacionalnog sistema, komunisti, u prvi čas preneraženi i 
obeshrabljeni padom Sovjetskog Saveza i njegovih satelit- 
skih režima, postaju ovog časa na poprištu zapadne Europe 
jedinim središtem širokih masa koje u svojem okupljanju i 
u još uvijek neusredotočenoj i neorganiziranoj oporbi na 

kontinentalnoj razini vide mogućnost suprotstavljanja “ame- 
ričkoj Europi", Europi bez socijalnih prava, osiguranja i be- 
neficija nalik Reaganovoj i Bushovoj viziji društvene izgradnje. 

Ovo razdoblje karakterizira i slabljenje socijalističko- 
komunističkih političkih koalicija kao što je slučaj sa špa- 
njolskom Ujedinjenom ljevicom (Izquierda unida), trećom po- 
litičkom snagom ove zapadno-europske zemlje u kojoj sura- 
đuju s komunistima ortodoksni socijalisti, protivnici poli- 
tičko-kapitalističke linije premijera Felipe Gonzaleza i njegove 
španjolske socijalističke radničke stranke (Partido socialista 
obrero espafiol). Dok komunistička komponenta Ujedinjene 
ljevice otvoreno ustaje protiv Maastrichta i svega onog što 
ovaj u ovom momentu predstavlja, socijalisti, koji postadoše 
manjina unutar koalicije, inzistiraju na ratifikaciji ugovora u 
Maastrichtu nadajući se da će Europski Parlament u Strass- 
bourgu vremenom zadobiti atribucije koje će omogućiti iZ- 
mjenu čisto kapitalističkih i protusocijalnih planova 1| nasto- 
janja zapadnoeuropske birokracije u Bruxellesu. Ako se uz- 
mu u obzir predviđanja da će na skorašnjim španjolskim iz- 
borima koalicija Ujedinjene ljevice povećati broj glasova kao 
i da socijalističkoj ortodoksnoj komponenti ne odgovara, a 
kako ne bi ostala politički izoliranom, prekid s većinskom 
komunističkom komponentom, tada postaje jasno da će 
kroz skoro vrijeme politički život Španjolske postati više ne- 
go li živahni, osobito sada kada postaju sve jasnijima kon- 
ture početka privredne stagnacije i iščeznuća onog privred- 
nog “booma'" za kojeg su španjolske mase mislile da će biti 
trajan. 

Niti u Italiji situacija nije ružičasta, dapače postaje sve 
dramatičnijom u općem padu institucija kao i u privrednom 
kolapsu u kojemu se našla ova naša susjedna zemlja. Poli- 
tičke stranke Italije, koje su je i dovele u ovo stanje, ne sa- 
mo da se nisu uspjele osvježiti već niti izbaciti na vlastite 
površine druge, nekompromitirane ljude. 

| dok sindikati podržavaju dosadašnju političku ekipu, * 

1 To vrijedi čak i za CGTL u kojemu su prevladavali komunisti, sada 
pripadnici Occhettove Stranke demokratske ljevice privučenog na lijepak 


primanja njegove stranke u Socijalističku internacionalu koja se niti jed- 
nog časa nije odrekla izgradnje “kapitalističke Europe". 

njihov kompromis 's vladajućim stanjem kao i njihova inte- 
gracija u strukture sadašnjeg kompromitiranog sistema sve 
više i više slabe njihovu utjecajnu moć i predstavništvo rad- 
nih masa u odnosu na kapital. Stoga se ne treba čuditi da 
je protesini skup u Rimu dne 12. rujna, ? protiv politike vlade, 
privukao više od sto tisuća ljudi kao i da su na njemu crvene 
zastave sa srpom i čekićem, praćene zaprepaštenom kon- 
statacijom talijanskog tiska, uz Fidela Castra, Kubu i Che 
Guevaru zadobile nekadašnji sjaj i novi život. Za primijetiti 
je da to nije bio skup nostalgičara, iako i ovi nisu manjkali, 
već su većinu sačinjavali mladi ljudi, nova generacija sadaš- 
nje besperspektive pod talijanskim nebom, koji se nisu ustru- 


očavali da nose ne samo fotografije Lenjina već čak i Staljina. 


Folklor? Niti govora, ako se sa ozbiljnošću uzme u obzir 
situacija što vlada u republikama bivšeg Sovjetskog Saveza 
Kao i u zemljama istočne i zapadne Europe u pogledu kojih 
na Zapadu, a što vrijedi i za poprište bivše Jugoslavije kao 
i novorođene suverene države na tom tlu, manjka svaki vi- 


o dokrug koji bi sitne, kapitalističke interese podredio ulozima 


Koji bi mu u budućnosti bili trostruko vraćeni. Dok za Hr- 
vatsku kao i Sloveniju ne predstoji opasnost “povratka u 
prošlost", za ostatak istočne, srednje i jugoistočne Europe 
ne može se reći isto, bez obzira što se u Beogradu nalazili 
Panići, predstavnici sjeveroameričkog kapitala, čiji će ugled 
trajati u odnosnoj sredini točno onoliko vremena koliko joj 
je potrebno da shvati kako ljudi kapitala nisu automatski i 
njegovi donosioci u jednu Srbiju i u jednu Crnu Goru u kojima 
sve to više odskače socijalna bijeda i neuravnoteženost. 


Ovaj novi val komunizma i protukapitalizma što se počeo 
širiti u latinskim zemljama zapadne Europe (Italiji i Španjol- 
skoj) posjeduje sve perspektive metamorfoze u revolucio- 
narni radikalizam koji bi mogao zapaliti obje polutke Europe 
Koja inzistencijom zapadnih euro-tehnokrata gubi sve više 
i više mogućnosti kontinentalne kulturne i civilizacijske in- 
tegracije. Nostalgičari u Moskvi ali i u Varšavi (padom mita 


2 Ovaj je protestni skup sazvala stranka Rifondazione comunista 
sastavljena od komunista koji su se odrekli Occhetta i politike bivše Ko- 
munističke stranke Italije (P.C.I.) koja je zaplovila vodama socijalde- 
mokracije i Socijalističke internacionale. 

Lecha Walese i “Solidarnosti''), Pragu, Bratislavi i na ma- 
đarskoj pustari koja s mržnjom gleda “na one u Budimpe- 
šti", destabilizacijski tokovi u Njemačkoj koji toliko podsje- 
ćaju na De Gaullea i 1968., * pronaći će u Madridu i u Rimu 
novu Meku, novi ali u biti stari ideal uniformiranosti i “čvrste 
ruke" koja će koncem ovog stoljeća, prema mišljenju talijan- 
skog politologa i jednog od ideologa talijanske Sjeverne Li- 
ge, profesora Miglio, zadominirati Europom. 

Glas Vatikana i ovog Pontifikata glas je socijalne, huma- 
nističke Europe, Europe čovjeka kao osnovnog subjekta dru- 
štvenog razvoja. No Vatikan ne posjeduje drugu snagu osim 
moralne, on se ne može služiti geslima što elektriziraju ma- 
se, ali da ulijevanjem samopouzdanja u konačnu misiju čo- 
vjeka. Izgradnja današnje, moderne Hrvatske na ovim 'pre- 
misama ne samo da može sačuvati našu naciju od prijetećeg 
kaosa već i osigurati hrvatskom narodu da bude sunosioc 
(i ne samo na njegovom prostoru) revolucionarnih postavki 
što ne sputavaju čovjeka kao subjekta, a koje su revolucio- 
narne iz razloga što su iskonske i što odbijaju kako sljepoće 
čistog kapitalizma tako i takvih socijalnih prava i odnosa 
čijim se osvajanjem niječu prava drugih. 

Pripadnost jednom te istom civilizacijskom i kulturnom 
krugu ne mora nas navađati, osim kada su u pitanju moralne 
vrednote, na automatsku asimilaciju. Potrebni su vidici i pa- 
rametri koji grade socijalne i ljudske odnose ne paleći ispred 
niti iza sebe, jer nakon požara ostaje pustoš. Hrvatska po- 
vijest je tisućljetna, a hrvatska misao uz sve pokušaje “isču« 
panja" koji su trajali i stoljećima nije nikada zamrla. 

Uvučen u sebe, hrvatski je čovjek održavao i gradio sa- 
mog sebe, što svjedoči o njegovoj duhovnoj i moralnoj snazi, 
snazi koja svojom vizijom treba i prijeći državne međe, nu- 
deći Europi solucije koje ova više nije u stanju, osim regre- 
sivnih, pronaći u vlastitom njedru. 


3 Te je godine smrvljen De Gaulleov san o Europi “domoviria' 
od Atlantika do Urala i o uklanjanju vodeće uloge Sjedinjenih Država u 
privredi svijeta, a da, osim uskog broja vodećih protagonista, počam od 
Daniela Khon Bendita, podizaći barikada u Parizu nisu niti sami znali 
što hoće. 

Prof. Iva Bubalo: 


Naša djeca - naše škole - naša domovina 
(MOJE REFLEKSIJE) 


Četrnaestoga rujna 1992. otpočela je nova školska go- 
dina. Jedna u nizu. što li nam donosi ova, pitala sam se, 
kao i svake prethodne. S tom mišlju sam krenula u svoj 
razred. 

Djeca su me čekala i uz uobičajeni pozdrav započeli 
smo razgovor. Oni su bili vedriji, opušteniji nego prošle go- 
dine u ovo doba kada smo svakodnevno osluškivali zvuke 
sirene. Ove godine nismo pod pritiskom tih neugodnih za- 
vijanja. Ali nismo sasvim ni pošteđeni od njih. Naše mlade 
prijatelje u Slavonskom Brodu sirena prati svakodnevno. Za- 
mijenila im je školsko zvono. Uvodi ih u večernji nespokojan 
san, označuje im ujutro još jedan nemiran dan. A oni u Bosni 
koje danonoćno zasipaju granate ni ne čuju glas sirene, dok 
ie školsko zvono izblijedilo i u sjećanjima. 

U toku razgovora netko od učenika uputio je neočeki- 


vano pitanje: — Hoćemo li dobiti u razred nekoga od progna- 


nih učenika iz Bosne? lako sam osjećala da to nešto više 
znači od obične radoznalosti, odgovorila sam, da ne znam. 


Po završetku trećega sata učenici su veseli otišli kuća- 
ma, a ja sam ostala sa svojim mislima koje su plovile po 
prošlosti i vraćale se u sadašnjost. 

I moie školovanje je otpočelo u ratu uz fijuke granata. 
A netom su utišale ratni strah je bio zamijenjen mirno- 
dopskim nespokojem. | tako se život odvijao po zacrtanim 
stazama. Neki su kao po zapovijedi ravno išli, a neki su se 
stalno spoticali. Među takvima sam bila i ja. Godine su pro- 
lazile. Moje su počimale u rujnu na znak školskog zvona, a 
završavale su u lipnju opet u istom znaku. Svaka sa svojim 
teretom. O boljim vremenima nismo više ni sanjali. 

Škola je dio mene, moga života i rada, prošlosti i sa- 
dašnjosti, moga nespokoja i moje radosti. Generacije uče- 
nika su prolazile, a ja sam u njih ugrađivala sve što sam 

znala i mogla. Što su ponijeli sa sobom, ne znam. Ali neki 
su nešto ponijeli. | 

Danas je novo doba. Ali nisu novi ljudi. Ja o njima ne 
brinem, ali brinem o našoj djeci. Mala Ina je hodočastila 
mjesec dana u jednu zagrebačku gimnaziju, ali za nju su 
bila vrata zatvorena jer je došla iz Bosne. Kažu da nisu 
regulirani novčani odnosi s predstavnicima bosanske vlasti. 
Ako je samo to! Ina je zakucala i na vrata gimnazije u kojoj 
ja radim. Došla je sa stricem kojega već duže poznam. On 
je Hrvat muslimanske vjeroispovijesti. Kao domobran branio 
je Hrvatsku prije pedeset godina. Zbog toga je bio nekoliko 
godina u zatvoru. Svoj doprinos je dao Hrvatskoj prije nego 
su se bili rodili oni koji danas odlučuju o sudbini njegove 
štićenice, čiji je otac u logoru Manjači. 


Moja ravnateljica je pristala da Ina bude učenica naše 


gimnazije. Ja sam je odvela u svoj razred. Učenici su je lije- 
po primili. Svi su se s njom rukovali. Nije ih smetalo što je 
muslimanka. Inu smo očovječili. 

Hoće li naša djeca ostati takva kad odrastu? Što bismo 
trebali učiniti da ostanu? što smo sposobni učiniti? Može- 
mo-li izići iz sebe i biti kao oni? 

Tko voli svoju domovinu? Da li onaj tko voli čovjeka? 
Na kakvim temeljima ćemo je graditi? Jesu li naša djeca na- 
ša budućnost i naša nada? I kako će to postati? Da li će 
naše društvo poduzeti korake u izgradnji čovjeka kroz škole 
i druge odgojne institucije? Ili će i dalje pojedinci samoini- 
cijativno, diskretno ugrađivati životna načela mladim gene- 
racijama? 

Hoće li naša djeca moći voljeti ako ih naučimo mrziti? 
Oni već znaju da u programu neće biti slovenskih i srpskin 
pisaca dok ne završi rat. Kad ćemo početi primjenjivati kri- 
terije koji će počivati na pravim vrijednostima ? 

Danas imamo svoju državu — Republiku Hrvatsku — su- 
verenu i međunarodno priznatu. To je moja država, država mo- 
ga životnoga sna, sna mojih roditelja, mojih djedova, mojih 
prijatelja. Za tu državu se umiralo, ginulo i danas se gine. Ali ja 
ne želim državu koja će promijeniti samo ime, ja hoću državu 
u kojoj je čovjek osnovna ljudska vrednota. 


Nikola Muslim: 
LJUDSKA PRAVA U HRVATSKOJ 


Dugo već osjećam da treba razglabati o ljudskim pra- 
vima * u našoj hrvatskoj sredini i među Hrvatima u svijetu. 
Upuštajući se u to, susreo sam se s velikim i gotovo neo- 
čekivanim poteškoćama. 

Kako npr. pisati o ljudskim pravima a ne iznijeti po- 
datke o svim organizacijama za ljudska prava u Hrvatskoj? 
Kako postupiti prema mnogobrojnim pojedincima, koji su se 
za tu ideju požrtvovno zalagali? 

Pošto je odluka da napišem kako-tako suvisli tekst 
bila čvrsta, čitatelj će i sam suditi o opravdanosti i vrijed- 
nosti ovog rada, 

Mislio sam da moramo početi pisati u kontekstu stvar- 
nosti, jer mi nismo praktično bez ikakvih iskustava. Bilo 
je i ima kod nas mnogo manifestacija u prilog ljudskih 
prava. Nisam smio preskočiti sve učinjeno, ali se isto tako 
nisam mogao upuštati u opise onih događaja za koje nisam 
imao prikupljene podatke. Ja na primjer silno cijenim “Be- 
dem ljubavi", specifičnu i snažnu organizaciju, koja izme- 
du ostalog nastoji zaštititi pravo majke i koja je dospjela u 
svjetske medije, ali se nisam usudio određenije pisati unatoč 
činjenici da sam po kiši, u predvečerje 10. listopada 1992. g., 
sudjelovao na Trgu francuske revolucije u Zagrebu u pro- 
testnom skupu protiv rata u BiH. Također sam bio počeo 
nabrajati pojedince u našoj zagrebačkoj i hrvatskoj sredini 
za koje osobno znam da su pridonijeli ideji ljudskih prava 
i da tome i sada doprinose, a koji su organizirali mnoge 
manifestacije u prilog ljudskih prava, ali sam kasnije i od 
toga odustao. Shvatio sam da bih mogao napraviti pomutnju. 

U času kad dovršavam ovaj tekst, imao sam sreću i pri- 
godu razaovarati u Zagrebu s gospodinom Mazowieckym, 
(19.10.1992.), ali ni to mi ne daje pravo na slobodniji prikaz 
rada međunarodnih organizacija za ljudska prava. 


Autor je predsjednik Hrvatskog društva za zaštitu 
promicanje ljudskih prava. 

Potrebe rada i rasprave o ljudskim 
pravima u Hrvatskoj 





1. Ako danas igdje na kugli zemaljskoj ima smisla i 
potrebe raspravljati i raditi na zaštiti i promicanju ljudskih 
prava, siguran sam da je to u Republici Hrvatskoj, Republici 
Bosni i Hercegovini, na Kosovu, u Vojvodini, u Sandžaku i 
drugim dijelovima bivše Jugoslavije. Hrvatska je u krvi! 
Hrvatska je porušena i uništena zemlja. U Hrvatskoj su de- 
seci, stotine, tisuće i tisuće unesrećenih i prognanih ljudi 
koji su ostali bez svega što su imali i stekli. To su notorne 
činjenice i njih ne trebam nikom dokazivati. 


2. Natemelju činjenica da su u Republici Bosni i Her- 
cegovini i u Republici Hrvatskoj stradale tisuće i tisuće ljudi, 
te da su sa svojih ognjišta protjerane stotine i stotine tisuća 
ljudi, Vijeće sigurnosti Ujedinjenih nacija formiralo je ovih 
dana Komisiju za ratne zločine. Kako ratni zločini ne mogu 
zastarjeti, to je izvjesno da će slijedeća dekada biti obilje- 
žena hrvatskim nastojanjem, da se ratni zločinci pronađu i 
privedu pravednom suđenju po međunarodnim standardima 
i u skladu s normama međunarodnog prava. 


3. Hrvatska tragedija modernog doba ima raznolike im- 
plikacije i značenja. Aspekt koji razmatramo odnosi se na 
ljudska prava. Na tom pitanju možemo utemeljiti suradnju 
sa svakim tko prihvaća ta načela i te kriterije. Mi sami ćemo 
nastojati ostati na razini ljudskog prava, ne miješajući u to 
političke i stranačke interese i motive. Hrvatska se može 
* potpuno, iskreno i bez ikakvih zadnjih misli otvoriti prema 
kriterijima za ljudska prava. Mi stojimo na stajalištu da je 
ljudsko pravo pojedinačno, da se iz toga pojedinačnoga 
prava izvode i prava svih skupina: socijalnih, vjerskih, na- 
cionalni interes. On za nas nije nevažan, već bitan kriterij. 
Naše polazište u tom je, da je hrvatski narod u svojoj među- 
narodno priznatoj državi Republici Hrvatskoj ostvario pravo, 
stekao i organizirao državu. Tu državu moraju poštovati svi, 
i to je u biću ljudskog prava. Naša ideja je i da su svi ljudi 
na svijetu braća, što je uostalom program francuske revo- 

lucije. Deklarirajući se za ljudska prava, mi se odričemo 
svakog drugog kriterija i svakog drugog interesnog motiva. 
Čovjek kao subjekt je naš cilj. Razumljivo je da čovjek u 
svakoj državi ima svoj status. U tom smislu predmet naše 
brige je državljanin; državljanin Republike Hrvatske. 

U istoj mjeri u kojoj Francuz nastupa u svojoj državi i 
određuje svoj odnos prema svijetu želimo činiti i mi Hrvati. 
Za sebe i svoju hrvatsku državu ne tražimo ni jedno jedino 
pravo, koje nismo spremni priznati svim drugima. Mi ne 
tražimo posebne kriterije u zaštiti i promicanju ljudskih pra- 
va, koje međunarodna zajednica nije ustanovila kao uni- 
verzalne pravne standarte za sav ljudski rod. To su naši temelji 
i od toga polazimo u našem radu. 


4. Rad za ljudska prava u Hrvatskoj državi spada u red 
prioritetnih potreba. Naime, Hrvatska je pripadala krugu so- 
cijalističkih zemalja, u kojima je vladalo načelo da čovjeku 
sve treba oduzeti, nacionalizirati, učiniti društvenim (držav- 
nim). Vlasništvo nad sredstvima za proizvodnju bilo je bitan 
kriterij, a u bivšoj državi SFRJ posebno je bila na cijeni ka- 
tegorija tzv. društvenog vlasništva, kao svačijeg i ničijeg. 
Dio stanovništva je totalno proleteriziran i zbog toga nemo- 
ćan osigurati egzistenciju bez podrške države. Poznato je 
da se danas u ime važenja zakona tržišta provodi svašta, a 
da ljudi ostaju bez svojih temeljnih prava iz rada iz područja 
socijalne sigurnosti. Za to se ne može okriviti sadašnji su- 
stav, jer je to naše naslijeđe, kao što je kod Nijemaca, Ru- 
sa, Poljaka, Mađara i dr. Zato držim životno važnim kriterije: 
ljudskih prava i ocjenjujem potrebu za sustavnim radom na 
polju ljudskih prava u Republici Hrvatskoj. 


5. Hrvatska ima srazmjerno velik broj istaknutih osoba 
koje su se usmjerile prema zaštiti i promicanju ljudskih 
prava. To znači da je moguće relativno brzo i uspješno or- 
ganizirati rad na zaštiti i promicanju ljudskih prava, pa i dati 
prilog međunarodnim organizacijama za ljudska prava. 


Ljudska prava kao kriterij za odnose i ponašanje ljudi 





1. “Ljudi se rađaju i ostaju slobodni i jednakopravni."? 


zlu Bi. 


Ovo načelo francuske revolucije što ga je proklamirala Na- 
rodna skupština Francuske 27. kolovoza 1789. ponavljao je 
i ponavlja čovjek u raznim prilikama i povodima. Ipak, u naše 
dane, gledajući iz krila hrvatskog naroda, čovječanstvo kao 
da nije ništa naučilo. Jer, da je izvuklo pouke iz svoje pro- 
šlosti, da je prihvatilo citirano načelo, ne bi u Sarajevu — 
tom srcu Europe — stradavala nevina dječica i ginuli ne- 
dužni ljudi, gore nego u razdoblju prodora Tatara i drugih 
barbara srednjega vijeka. 


2. Mi smo s nadom i optimizmom očekivali i prihvatili 
Parišku povelju nove Europe. Mislili smo, da će novo doba 
“demokracije mira i jedinstva'', što proklamiraše europski 
državnici 21. studenog 1990. u Parizu, značiti nešto više i 
za naš hrvatski puk. Snažili smo se proklamacijom Pariške 
povelje sudionika KESS-a iz odjeljka “Ljudska prava, de- 
mokracija i vladavina zakona" koja glasi: “Osigurat ćemo 
da svatko dobije efikasan nacionalni i internacionalni pravni 
lijek protiv bilo koje povrede njegovih prava." Mislili smo 
da će razumni državljani Republike Hrvatske ostaviti “bal- 
vane" i primit se rada, poštujući volju i odluku hrvatskog 
naroda. Prevarili smo se! Grdno smo se prevarili! 


3. Ovaj silni pesimizam što nam ga nude činjenice iz 
života ne smije ugasiti naše nade i našu vjeru u bolji svijet. 
Mi nećemo odustati i nećemo stati! Pridružit ćemo se i pri- 
družujemo sa svima onima koji diljem svijeta rade u koristi 
čovjeka i njegovih prava. Dapače, uzet ćemo pravdu za te- 
zulju! Mi se trudimo i trudit ćemo se prihvatiti sve djelotvorne 
aktivnosti današnjega svijeta, koje se tiču ljudskih prava. 
Kada statut Amnesty International (Yokohama S1. kolovoza 
do 7. rujna 1991.) ističe zadaću “promicanja svijesti o pri- 
vrženosti Deklaraciji o ljudskim pravima i drugim priznatim 
instrumentima vezanih za ljudska prava" (točka 1. čl. 1.), mi 
to primamo kao svoje. Držimo da nam je to sredstvo za otpor 
nasilju i zločinu, sada i ovdje. 


4. Mi nećemo prestati govoriti o zločinu i genocidu 
što je izvršen nad našim narodom, nad čovjekom. Taj zločin 


i ta tragedija traje. Dok ovo pišem, na tlu moje domovine, 


u srcu Europe, ginu nedužna djeca, starci i žene, ruše se 

svetinje moga naroda, njegova kultura se uništava, njegova 
prošlost se zatire. Mi ne tražimo ni jedan drugi kriterij osim 
kriterija ljudskih prava. Za nas su ljudska prava jedini kriterij 


i jedini način mišljenja i zaključivanja. Za nas nema paralele, 


manje pa više krivih. Mi se ne želimo uplesti u kučine sime- 


trija oko tobožnje krivnje i same žrtve. Legalitet zahtijeva, da 


se onom čovjeku koji digne ruku na državu zato jer je ne 
priznaje, postavi pitanje odgovornosti za djela. Dižući ruku 
na državu, ima se presumirati odgovornost toga čovjeka za 
ulaz u zonu opasnosti. Međutim, zločin se nikom: ne podra- 


zumijeva, već u svakom konkretnom slučaju dokazuje u sud- 


skom postupku, uz jamstvo prava na obranu. Poznato je u 
pravu i načelo krajnje nužde i nužne obrane, pa se i to mora 
uzimati u obzir u našem tragičnom slučaju. Dakle, s gledi- 
šta ljudskih prava ne dolazi u obzir nikakva simetrija u odre- 
divanju stupnja krivice. Ljudska prava su pojedinačna i kon- 
kretna. 


Ljudska prava u hrvatskom nacionalnom programu 


Hrvatska država je mala i malobrojna u usporedbi s veli- 
Kim državama i nacijama, ali pučanstvo i veličina teritorija ne 
određuju kakvoću i vrijednosti za koje se pojedini narodi zala- 
žu, žrtvuju i bore. Hrvati su krvarili i patili, padali su i dizali su 
se, ali se nikad nisu predali ni jednom osvajaču. Ima danas u 
velikom i moćnom svijetu silnika, koje nervira hrvatsko isti- 
canje 679. godine, kad je stvarno priznat hrvatski suvereni- 
tet i Hrvatska država. Nekima i danas smeta što Sveti Otac 
Papa odaje priznanje Hrvatima. Činjenica je pak, da je Va- 
tikan prvi priznao nezavisnu i suverenu Hrvatsku, čime je 
hrvatski narod i nagrađen za svoju hrabrost i junaštvo u 


obrani života i domovine, za svoju vjeru i dosljednu vjernost 


načelima kršćanstva. Molitva za mir u Hrvatskoj i BiH oprav- 
dano hrabri Hrvate i potiče njihovo junaštvo u obrani od na- 
pada, agresije i zločina. 

Vjerna Hrvatska čuva svoje kršćanstvo i svoj islam, jer 


svaki Hrvat zna da ga je vjera u Boga održala na ovom tlu. 

Borba dobra i zla na hrvatskom teritoriju bila je i sad je 
strašna. Sigurno je da su velika stradanja ostavila i poslje- 
dice na psihi našega naroda. Zato mi danas ne gledamo na 
Hrvatsku samo kroz tragediju, već i kroz rađanje iz pepela 
jedne nove, svoje i duhovno snažne Hrvatske. 

Jedno od velikih prava jest i pravo na sudjelovanje u kul- 


turnom životu i u zaštiti moralnih interesa. ! Braneći naše. 


spomenike, naše crkve i džamije i štujući svoje mrtve, mi i 
danas plaćamo danak u krvi na vlastitom tlu. 

Teroristi su mislili osvojiti ono što nikad nije bilo njihovo. 
Oslanjaju se na snagu puške, zrakoplova i raketa, što su ih 
nabavili za novac otet Hrvatskoj, s devizama od turizma s 
hrvatskog Jadrana. Mi koji smo zatečeni golih ruku, dijelom 
i izdani i ostavljeni, od nekih moćnika i prezreni, suprotstavili 
smo agresoru našu kulturu, našu vjeru, našu ljubav za čovje- 
ka i naše dokazano junaštvo: 

“Nek svak more živ bit", jedno je od načela Poljičkog 
statuta iz trinaestog vijeka u maloj Hrvatskoj republici na- 
staloj izmedju Splita, Sinja, Livna i Imotskog. Naš Vinodgol- 
ski zakonik iz 1288. godine i danas može biti primijenjen u 
zaštiti ljudskih prava i sloboda. ? 

Magna carta libertatum engleskog kralja Ivana bez 
zemlje iz 1215. ima pandam u sličnom ustavnom aktu, Zlat- 
. noj buli iz 1222. g. ugarsko-hrvatskog kralja Andrije II. Dakle, 
naš prvi hrvatski ustav je svega sedam godina mlađi od prvog 
ustava na svijetu. 

Hrvatski žar za slobodom okrunjen je i najljepšom him- 
nom slobodi I. Gundulića u šesnaestom vijeku, pjesnika sada 
srušenog Dubrovnika. Krajnja radikalizacija našeg vapaja 
za slobodom sadržana je u izreci Oca domovine dr. Ante 
Starčevića: “Makar Hrvatska bila samo uru dugačka i uru ši- 
roka, makar bilo samo pet Hrvata: neka ih to pet bude slo- 
 bodno i srećno.“ 


1 Članak 15. Međunarodnog pakta o ekonomskim, socijalnim i kul- 
turnim pravima (SI. 1. SFRJ 7/11), koji se u Hrvatskoj primjenjuje kao 
zakon, pobliže je propisao i zajamčio pravo na kulturne tekovine. Mi 
držimo bitnim međunarodne paktove i konvencije, štujuči u njima stan- 
darde ljudskih prava za sve ljude i narode. 

2 Članak 12. Vinodolskog zakonika iz 1288. g. glasi: “Ako tko primi 
prognanika ili mu dao jesti i piti ili koju drugu pomoć ili savjet ima mu 
se platiti 50 libara.'? 

A hrvatski voća Stjepan Radić rekao je 20. lipnja 1928., 
na sam dan atentata u beogradskom parlamentu: “Zapamti 
Sekula, ja sam kao i vojnik u ratu, u rovu, iz koga vodim 
borbu za prava hrvatskoga seljačkoga naroda. Ili ću iz toga 
rova izaći kao pobjeditelj ili će me iz njega mrtvoga iznijeti 
hrvatski narod. 3 

Sociološki se može opravdati i razumjeti ovaj fatalizam, 
proročko i čovječansko kod hrvatskih vođa od Branimira do 
dr. Tuđmana. Izraz je to mukotrpnog hoda do slobode. Vje- 
rojatno su i drugi mali narodi imali slične uzore i slične 
sudbine. No sasvim je sigurno, da su u hrvatskom nacional- 
nom programu ljudska prava činila i čine temelj. Radićeve 
čovječanske pravice još odjekuju hrvatskim tlom. Dr. Ante 
Starčević lebdi nad nama i mira nam neda. Naši su goloruki 
mladići skočili obraniti slobodu, i sad smo pred Europom 
krvlju napaćeni pod vodstvom dr. Tuđmana došli do slobo- 
de. Nikad je i nikome nećemo predati! 


sik s e diji >>> > MDKE 
Stvaranje hrvatskog pokreta za ljudska prava 


Rad na polju ljudskih prava u Hrvatskoj i među Hrvatima 
U svijetu ne može biti samo izrazom spontanosti, niti izra- 
zom velikih masovnih frustracija i manifestacija. Rad u poli- 
tičkim strankama iakođer ne može biti dovoljnim, jer su po- 
litički interesi i motivi sračunati i promjenljivi, usmjereni u 
krajnjoj liniji na osvajanje vlasti. Ljudska prava se ne mogu 
prepustiti ni samoinicijativi pojedinaca, njihovom idealizmu 
i osjetljivosti na kršenje ljudskih prava. 

Prema državi i državnim tijelima treba također imati 
kritički odnos: “U ideji hrvatske države kao formulacije slo- 
bode hrvatskog narodnog prostora leži uključeno i priznanje 
autonomije svih drugih područja ljudske djelatnosti i u ovoj 
autonomiji vjerska i gospodarska područja imaju osiguran 


5 Iskaz Sekule Drljevića, zastupnika HSS iz Crne Gore i suradnika 


Stjepana Radića u Božićnici za 1929., citirano prema knjizi Z. Kulundžića: 
“Atentat na Stjepana Radića'', Stvarnost, Zagreb, 1965. 

temelj za svoj slobodni razvitak." * “Sloboqa nikad nije nanije- 
la nikome nikakvu štetu. Jer bez slobode ne samo mi, nego 
ni naša domovina, nema nikakvog smisla." “Bez slobode 
čovjek ne spašava svoj smisao, jer je jedino biće u kozmosu 
koji uopće s tom kategorijom živi i nestaje.“ 

Citirao sam dva hrvatska muža, a citati su iz 1964. i sada 
iz 1992. g. Hrvatski intelektualac I. Korsky, kao emigrant u da- 
lekoj Argentini 1964. g. određuje svoj odnos spram države. To 
čini i g. Gotovac, sada i ovdje, iznerviran nekim trenutnim sta- 
njima naše slobode u Hrvatskoj. Zaista, mislim da Hrvatska 
bez slobode nema smisla. Ona bi bila karikatura od države. 
Smisao postojanja hrvatske države je u slobodi njena naroda 
i njenih državljana. 

Određujući se prema tom pitanju i sam sam javno re- 
kao: “Država nije institucija moralnih vrlina a priori. Ona 
ne smije imati veću vrijeanost od pojedinca, građanina. U 
modernoj državi pojedinac nije podanik — građanin-dr- 
žavljanin je ravnopravan, izjednačen i u istoj ravni s drža- 
Vom." 5 | 





Zaštita ljudskih prava i odnos prema 
Hrvatskoj državi 





Stojeći na kriteriju ljudskih prava i sloboda, ne možemo 
ne vidjeti nejasnoće, neshvaćanja i raznoliko postupanje 
u međunarodnom javnom životu, u međunarodnoj, pa i u 
domaćoj hrvatskoj javnosti, spram Hrvatske kao suverene, 
međunarodno priznate i prihvaćene države, članice Ujedinje- 
nih nacija i brojnih međunarodnih tijela. Ja bih se suzdržao 
od raspravljanja u političkom polju glede karaktera rata u 
Hrvatskoj i BiH, subjekata toga rata i drugih pitanja koje rat 


4 Ivo Korsky: “Sloboda vjerskog života'', Republika Hrvatska, br. 57, 
Buenos Aires, 10. travnja 1964.; citirano prema knjizi Ive Korskog “Hrvat- 
ski nacionalizam'', Zagreb, 1991., str. 265. 

5 Vlado Gotovac, N. Vjesnik, Zagreb, 22. listopada 1992. 

6 Nikola Muslim u intervjuu listu Kana 5/245, svibanj 1992. g., u 
objašnjavanju prava žena, str. 32. 

implicira. Ostao bih samo na jednom jedinom pravnom polju: 
ustavnom ustrojstvu Hrvatske u okviru jugoslavenske zajed- 
nice naroda prema Ustavu iz 1974. g., tzv. Titovom ustavu. 
Što je Hrvatska mogla i koja je bila njena nadležnost, kakav 
je bio karakter njene državnosti i kako je u tom ustavu staja- 
lo sa suverenitetom? 

U odgovoru na ovo pitanje, članak 2. Ustava SR Hrvatske 
od 25. prosinca 1974. g. glasi: “Radni ljudi i građani Hrvat- 
ske ostvaruju svoja suverena prava u Socijalističkoj Repu- 
blici Hrvatskoj, a u Socijalističkoj Federativnoj Republici 
Jugoslaviji kad je to u zajedničkom interesu svih republika. 
i autonomnih pokrajina utvrđeno Ustavom SFRJ." 

U dugačkom članku 3. tog Ustava (kakvi su ustavi bili u 
socijalističkim zemljama) piše između ostalog da “radni ljudi 
i građani u SR Hrvatskoj ostvaruju suverenost, ravnopravnost 
i nacionalnu slobodu, osiguravaju nezavisnost, teritorijalnu 
cjelokupnost i narodnu obranu". | 

Tako je to bilo po Ustavu SR Hrvatske, a prema Ustavu 
SFRJ od 21. veljače 1974.: “Socijalistička Republika je drža- 
va utemeljena na suverenosti naroda i na vlasti i samou- 
pravljanju radničke klase i svih radnih ljudi te socijalistička 
samoupravna zajednica radnih ljudi i građana i ravnopravnih 
naroda i narodnosti. 

U članku 5. stavak 2. stoji: “Teritorij republike ne može 
se mijenjati bez pristanka republike a teritorij autonomne 
pokrajine ni bez pristanka autonomne pokrajine. 

Iz citiranih ustavnih odredbi jasno proizlazi, da je bivša 
država Jugoslavija bila utemeljena na načelima labavog fe- 
deralizma, te da su u nutarnjem životu republike i autonom- 
ne pokrajine bile države, s funkcijama suvereniteta. Padom 
iednostranačkog sustava i totalitarizma, sa stajališta ustava 
nije nastalo neko novo ustavno stanje. Proglašenje neza- 
visnosti 8. listopada 1991. g. uslijedilo je po članku 140. Usta- 
va Republike Hrvatske, a međunarodno priznanje je potvrdilo 
volju i odlučnost naroda u slobodno provedenim izborima i 
referendumu o neovisnoj Republici Hrvatskoj. Za ljudska 
prava bitno je da je riječ o legalitetu i legitimitetu donesenih 
odluka, a da je država zajamčila ljudska prava i slobode u 
skladu s međunarodnim standardima. Pravno se ne može 
govoriti ni o kakvom jednostranom postupanju, već o ustav- 

nom pravu i nepotrošenom suverenitetu. | Republika Hrvat- 
ska je ušla u međunarodni pravni život uz poštovanje načela 
legaliteta i legitimno je bila nositelj državnog suvereniteta. 
To nacionalno pravo, pravo građana državljana Republike 
Hrvatske, izviralo je i iz pojedinačnog, naravnog prava poje- 
 dinaca i prava cjeline. 





Organizacije za ljudska prava u Republici Hrvatskoj 





Organiziranost hrvatskog pučansiva u zaštiti i promi- 
canju ljudskih prava je tema o kojoj treba pažljivo i činje- 
nično raspravljati, uočiti slabosti i strpljivo raditi na po- 
oravljanju i unapređivanju ozbiljnog rada u tom polju. ČI- 
njenica je da ljudska prava nisu u javnosti dovoljno nagla- 
šena, da se rad na ljudskim pravima nedovoljno javno izno- 
si, te da utjecaj organizacija za ljudska prava na praksu nije 
dovoljan. : goj 

Priznajući činjenicu da smo na -počeiku organizacijske 
izgradnje i ustroja rada<“na polju ljudskih prava, mi imamo 
potrebu iznijeti i dostignuća. Hrvatskoj se, gledajući sa glo- 
balnog europskog i svjetskog motrilišta, ne može prigovarati 
zbog neorganiziranosti u zaštiti ljudskih prava. U Hrvatskoj 
sve do izbora u svibnju 1990. g. nije bilo slobodno govoriti 
o ljudskim pravima. Dapače, režim je smatrao sve institucije 
za ljudska prava špijunskim organizacijama, a pripadnike 
tih organizacija držao je špijunima. Donekle se stanje mi- 
jenjalo poslije 1985. g., tj. nakon procesa šestorici u Beo- 
gradu. € 5 
| 7 Predstavniku Amnesty International, istaknutom sveučilišnom pro- 
fesoru iz Nizozemske nije na primjer bilo dopušteno sudjelovanje i pra- 
čenje procesa Aliji Izetbegoviću i ostaloj dvanaestorici muslimanskih | in- 
telektualaca 1983. g. u Sarajevu. Autor ovog rada kao odvjetnik i branitelj 
g. Alije Izetbegovića doživio je 15. kolovoza 1983. g. nepriliku zbog toga 
što je Izetbegovićeva kćerka Sabina predala svom ocu njegov pisani 
tekst u sudnici za vrijeme pauze prilikom suđenja. ke 

5 U Beogradskom procesu šestorici intelektualaca 1985. g. značajnu 
ulogu je imao g. Vladimir Šeks, tada odvjetnik u Osijeku i branitelj Mija- 
novića i Milića. Američka odvjetnička komora (ABA) stala je u obranu 

Danas je situacija u Hrvatskoj potpuno promijenjena što 
se tiče rada na zaštiti i promicanju ljudskih prava. Osobno 
sam sa žaljenjem slušao izvješće iz srbijanske skupštine 14. 
listopada 1992. g. kad je grupa narodnih poslanika zatra- 
žila od vlade.u Beogradu da zabrani ulaz u Srbiju međuna- 
rodnim organizacijama. U zahtjevu je bila izrečena optužba 
da međunarodne organizacije za ljudska prava djeluju protiv 
Srbije i srpskog naroda. 


——====—__ i s 
a) Hrvatsko društvo za zaštitu i promicanje 
ljudskih prava 

Prošle su tri godine otkako je veća grupa entuzijasta u 
Klubu hrvatskih književnika na Jelačićevom trgu u Zagrebu 
utemeljila Hrvatsko društvo za zaštitu i promicanje ljudskih 
prava. Među osnivačima su bili sveučilišni profesori, knji- 
ževnici, odvjetnici, publicisti i druge osobe znane u zagre- 
bačkoj i hrvatskoj javnosti. Skup je s visokom dozom uvjerlji- 
vosti i uvjerenosti optimistično pristupio radu na zaštiti i pro- 
micanju ljudskih prava i sloboda. Pojedinačni iskazi sudio- 
nika nisu se bitno razlikovali u pogledu općeg cilja, kojeg 
je organizacija trebala ostvariti. Razlike su se pojavile oko 
forme i oblika djelovanja budućeg društva. Izvjesni tonovi 
opreza nisu remetili visoku suglasnost svih nazočnih, pa je 
ovo Društvo utemeljeno i započelo s radom. ? 


Javnost je uskoro bila obaviještena o osnutku Društva, 
kao i o osnutku Odbora za ljudska prava SSRNH, koji je osno- 
van isti dan kad i Društvo, 26. rujna 1989. g. Kao što je re- 


odvjetnika Šeksa, a sam g. Šeks je značajna osoba među hrvatskim prav- 
nicima, kad je riječ o ljudskim pravima. 

2 Na prvom skupu 26. rujna 1989. g. U Klubu hrvatskih književnika 
formirane su dvije uže grupe. Jedna je stručna grupa trebala izraditi pro- 
gramsku deklaraciju, a druga stručni prijedlog statuta. 

Prvu grupu su činili: prof. dr. 1. Cesar, prof. dr. D. Ivin, prof. dr. F. 
Zenko, prof, dr. Žarko Puhovski i Nikola Muslim, odvjetnik. 

Drugu grupu su činili: Nikola Muslim, odvjetnik, I. Brizić, odvjetnik, 
I. Cajkušić. Kasnije se je toj grupi pridružio i S. Budak, odvjetnik i V. 
Primorac, odvjetnik. 

lativno brzo i uz suglasnost značajnih ličnosti osnovano, tako 
je Društvo i brzo započelo s radom i javnim djelovanjem. 
Odmah je dana podrška Albancima na Kosovu, organiziran 
prosvjed protiv suđenja Azemu Vlasiju, organizirana obrana 
uhićenih Albanaca, organizirana obrana prof. Z. Cane u Pri- 
štini. Istaknuti članovi Društva uskoro su bili zvani u poli- 
ciju na razgovor. Nakon niza vrlo uspješnih akcija Društvo 
je došlo u samo središte javnog djelovanja i javne pažnje. 
Budući predsjednik Društva Ivan Zvonimir Čičak u ime Društva 
dobiva mandat svih opozicijskih grupacija u Hrvatskoj (bilo 
ih je 12 u Republici) da nastupi prema vodećim tijelima i 
osobama u SR Hrvatskoj. 1% 


Dne 10. prosinca, na Dan ljudskih prava, u organizaciji 
ovog Društva započelo je potpisivanje peticije na teritoriju 
Republike Hrvatske: (1) za oslobađanje političkih zatvore- 
nika, (2) za raspisivanje slobodnih izbora, (3) za legalizaciju 
višestranačkog sustava i političkih stranaka, (4) za zaštitu i 
obranu suvereniteta Republike Hrvatske. Ponijeli smo tada 
revoluciju svijeća na Trgu bana Jelačića. Na tom istom Trgu 
vijorio je veliki crveni balon, najavljujući praskozorje slo- 
bode u Hrvatskoj. Izišli smo tada u zenit i svog rađanja i 
rađanja slobode, tolerancije i života bez straha. 

Uspješna koordinacija cjelokupnog djelovanja opozicije, 
koju je ovo Društvo ostvarilo krajem 1989. g., javljajući se 
prema tadanjem režimu u Hrvatskoj, zenit'je i blistavi trenu- 
tak za ovo Društvo i njegove glavne protagoniste. Mnoge 
ličnosti u hrvatskom kulturnom, znanstvenom i javnom životu 
osjećale su se pripadnicima ovog Društva u Zagrebu, Splitu, 
Rijeci, Varaždinu, Županji i drugim mjestima. 

Društvo nije bilo u mogućnosti održati u javnim mediji- 
ma visoku razinu informiranosti o svom radu pa su zato mnoge 
značajne manifestacije organizirane od strane ovog Društva 


10._N. Muslim je bio sugovornik s kabinetom I. Latina, predsjednika 
Predsjedništva SR Hrvatske, tražeći telefonom prijem opozicije kod La- 
tina. Dne 8. prosinca 1989. održana je konferencija za tisak koja se pre- 
tvorila u dramatični dijalog pred kamerama. To je označilo pad komu- 
nizma i možda je baš taj događaj bio prijelomnim u burnim zbivanjima 
1989. godine. Noć uoči toga održali smo sastanak kod I. Z. Čička. Bili 
smo nazočni: Muslim, Budak, D. Ivin, dr. Matković, dr. Vujić, Puhovski, 
Herceg, D. Večerina, Žderić i još nekoliko mladih novinara. 

danas već zaboravljene. Ovdje to ne možemo posebno izno- 
siti, ali želim reći, da je pojava i rad Društva temelj na kojem 
je moguće s pažnjom i strpljenjem raditi dalje. 7! 





b) Uloga pojedinaca u zaštiti i 
promicanju ljudskih prava 





k “Ali hrvatskom narodu nisu potrebne nikakve organiza- 
cije za osudivanje tih ostataka jednostranačkih sustava, ni- 
kakve prkos-organizacije uvrijeđenih i odbačenih, nego buj- 
ni stvaralački duh koji će narodnu koncentraciju uokviriti u 
više oblike politiškog djelovanja, znanja i odgovornosti. 

Hrvatski narod ne treba izgubljenih pojedinaca, ljudskih 
atoma, koji lepršaju s visokim zastavama da bi sebe i druge 
obmanjivali da se bave visokim poslovima, nego čvrste i 
svjesne skupine koje se u slučaju potrebe mogu naći na za- 
jedničkom poslu. Na našem političkom području treba ko- 
načno da zavlada red kao i u drugim, politički razvijenim 
narodima, a ne neko maglovito koncentriranje na temeljima 
KOJi se sami po sebi razumiju. Ne može postojati čvrsta i od- 
govorna narodna zajednica, pa ni u emigraciji, ako nema 
čvrstih organizacija, čvrstih programa, vodstvenih skupina, 
odgovornosti i odrećenosti.' 1? 


11 Članovi Središnjeg odbora prema korekcijama do 22. rujna 1992. 
su: Dušan Bilandžić, Ivan Brizić, Ferdo Bušić, Đurđa Cerić, Vito Čezma- 
džinski, Jakov Ćurić, Dubravko Horvatić, Slobodan Lang, Željko Luburo- 
vić, Vladimir Ivković, Marijan Jurleka, Marijan Kajmak, Ivan Krolo, Vladimir 
Marić, Veljko Miljević, Nikola Muslim, Ljerka Mintas, Marijan Nejašmić, 
Anto Matković, Krsto Papić, Ivan Parać, Krešo Pavelić, Dinko Šimatović, 
Zvonko Puškarić, Milan Vuković, Mirta Županić, Andreja Vlahović, 
Marijana Sučević, Frane Laća, Jakov Gumzej, Danijel Ivin, Hrvoje Šošić, 
Eugen Pusić, Josip Grbelja, Ivica Kramarić i Jasenka Krizmanić. 

i Predsjednik Društva je Nikola Muslim, dopredsjednici su Ivan Bri- 
zić, Frane Laća, Dubravko Horvatić, Hrvoje Šošić. Glavni je tajnik Jakov 
Gumzej, a administrativna tajnica je Jasenka Krizmanić. Adresa društva 
je Zagreb, Trenkova 6, tel. 429-589, fax 430-592. 

12 Ivo Korsky: “Prema određenosti'', Republika Hrvatska, br. 25, 
Buenos Aires, 10. travnja 1957., citirano prema knjizi I. Korskog “Hrvatski 
nacionalizam'', Zagreb, 1991., str. 212. 

“Moja je želja da više ne bude takvih žrtava, da se po- 
litički motivirani progoni nikad i nigdje više ne ponove. 13 

Slijedeći hrvatsku pravnu (političku) misao i određujući 
se prema karakteru države, stojim na stajalištu da treba sa- 
čuvati autonomiju pojedinca, koji jest i treba biti ličnost spram 
državi. Država u našim načelima i pogledima nema veća 
prava od pojedinca. Ako, dakle, ljudska prava definiramo 
kao drugu stranu suprotnosti u istoj ravni i značenju, mi 
otvaramo polje stalnog, sustavnog i uvijek aktualnog rada. 
Pojedinac radi u organizacijskoj ulozi, i to tvori našu istinu! 





Djelovanje međunarodnih organizacija 
za ljudska prava u Hrvatskoj 





1. U nedostatku podataka o radu međunarodnih orga- 
nizacija za ljudska prava na tlu Hrvatske, prikaz ću temeljiti 
na osobnim saznanjima koja sam sticao godinama iz doku- 
mentacije i javnih publikacija što ih izdaju pojedine među- 
narodne organizacije za ljudska prava. | 


2. Želim najprije podsjetiti na optimističku atmosferu, 
koja je kod nas u Hrvatskoj vladala sedamdesetih godina 
na polju rada za ljudska prava, što je bilo prihvaćeno i u 
međunarodnim pravnim krugovima i kod pobornika ljudskih 
prava u svijetu. Naše hrvatsko otvaranje, naše nade u ljud- 
ski lik socijalizma, zajedno s onim u Češkoslovačkoj (češkoj 
i Slovačkoj) nisu bile nezamijećene u europskim i svjetskim 
krugovima, i nisu bile beznačajne za sudbinu Europe i svijeta. 
No te naše nade i ti naši pokušaji rada u prilog ljudskih pra- 
va pokopane su pučem u Karađorđevu 1971. g.'* i padom 


18 Milan Vuković: “Sudski progon fra Joze Zovka — Član 133 KZ 
SFRJ nad Međugorjem'', Zagreb, 1990. 

14. Pokušaj liberalizacije režima u bivšoj Jugoslaviji, od čega su 
zavisile prilike u Hrvatskoj na polju ljudskih prava, očitovao se između 
ostalog i u prihvaćanju većeg broja međunarodnih konvencija. Tako je 
npr. ratificiran: Međunarodni pakt o građanskim i političkim pravima, s 
protokolom i bez ikakve ograde (Sl. list SFRJ 7/71), Međunarodni pakt 
o ekonomskim, socijalnim i kulturnim pravima (SI. I. SFRJ 7/71), Me. 
đunarodna konvencija o ukidanju svih oblika rasne diskriminacije i dr. 

liberalnog hrvatskog komunističkog vodstva, te s policijskim 
i sudskim progonima u kojima je prema nekim podacima 
stradalo 32.000 ljudi. 15 


3. Međunarodne organizacije za ljudska prava su po- 
stupno pokazivale znatnu pažnju ljudskim pravima i slobodama 
u Titovoj Jugoslaviji, a osobito od 1980. g., kad je umro tvorac 
te države. No tad su Albanci na Kosovu došli pod udar srpske 
represije i ljudska prava su postala rak-rana Jugoslavije, a 
izvješća Amnesty International počela su djelovati na demo- 
kratsku javnost Zapada. 


4. U posljednje vrijeme izrazitu aktivnost u Hrvatskoj 
manifestira Helsinki Watch iz Washingtona, a u ime Ujedinje- 
nih nacija g. Tadeusz Mazowiecki. Vijeće sigurnosti UN formi- 


ralo je komisiju za ratne zločine na tlu bivše Jugoslavije. Hr- 


vatska sredina nije neosjetljiva na rad međunarodnih organi- 
zacija za ljudska prava. Dapače, objektivan promatrač mora 
priznati da sredstva javnog priopćavanja i vladina tijela rea- 
giraju hitro na tvrdnje međunarodnih organizacija. Mi cije- 
nimo visoku razinu profesionalnog rada na pojedinim-sluča- 


.- jevima, a u tome međunarodne organizacije za ljudska prava 


imaju veliko i bogato iskustvo. 


93. Poznato pismo Helsinki Watch-a od g. Jonathana 
Fanton i Jeri Leber predsjedniku dr. Franji Tuđmanu od 13. 
veljače 1992. g. bilo je izazvalo burnu reakciju. Odbor za ljud- 
ska prava Sabora Republike Hrvatske je 26. veljače 1992. g. 
održao sjednicu kojoj su prisustvovali i mnogi ministri u Hr- 
vatskoj vladi. 16 

Premda je izvješće Helsinki Watch-a od 13. veljače sa- 
državalo netočnosti i krive zaključke, ipak je bilo korisno sa 
stajališta ljudskih prava, jer je potaklo preispitivanje činjenica 


15.__Dr. Marko Veselica je u svom intervjuu iz 1980. iznio i ovaj poda- 
tak, te je zbog toga i uopće iskaza o stanju ljudskih prava u Hrvatskoj 
bio osuđen drugi put 1981. na 11 godina robije. 

16 Autor je osobno sudjelovao na toj sjednici. Hrvatsko društvo za 
zaštitu i promicanje ljudskih prava poslalo je u Washington i neke svoje 
primjedbe. Na sjedinici 26. veljače u ime tog društva tražio sam: (a) 
usuglašavanje kriterija i standarda ljudskih prava, (b) suradnju na pri- 
kupljanju i interpretaciji činjenica, (c) širenje pokreta za ljudska prava 
izvan stranačkih i državnih institucija. 


S M 


o odnosima i ljudskim pravima u konkretnim prilikama, npr. 
u “Zadranki" i dr. 


6. Osim Amnesty International i International Helsinki 
Federation for Human Rights (IHF), u Hrvatskoj su djelovale 


i djeluju i mnoge druge organizacije za ljudska prava, na_ 


čemu svim tim organizacijama izražavam zahvalnost. Mi u 
Hrvatskoj želimo primijeniti na naše nutarnje odnose kriterije 
i standarde ljudskih prava iz razvijenih zemalja. Medđuna- 
rodne organizacije nam mogu mnogo pomoći (1) inftorma- 
cijama, (2) sugestijama, (3) praktičnim iskustvima, (4) zajed- 
ničkim sudjelovanjem u pojedinim pothvatima u Hrvatskoj 
izvan Hrvatske. Mi nemamo razloga iskazivati nerazumije- 
vanje prema kontaktima s državnim vlastima i tijelima Repu- 
blike Hrvatske, ali želimo iskreno iskazati gostoprimsivo sva- 
kom tko dođe u Hrvatsku radi ljudskih prava. Svi su ljudi koji 
rade za ljudska prava naši prijatelji i to želimo iskazati u sva- 
koj prilici. 

7. Veliki broj hrvatskih državljana je sudjelovao i sudje- 
luje u radu međunarodnih organizacija za ljudska prava. U 
ovom času nemamo podatke o tom, ali ćemo se truditi srediti 
i to područje, u čemu nam mogu uvelike pomoći naši sugra- 
dani. Naime, sve do 1990., kad je u Hrvatskoj nestao jedno- 
stranački totalitarizam, kontaktirati s međunarodnim nevladi- 
nim organizacijama, a posebno biti njihov član, bila je životna 
opasnost. Našim hrabrim sugrađanima, koji su to bili i koji 
su radili i ranije za ljudska prava, iskazujemo izraze štovanja. 





Ante KBirims 


ODNOS HRVATSKIH SRBA PREMA HRVATSKOJ 
1941.-1991. 


Da li će hrvatski Srbi napokon shvatiti da se moraju 
pomiriti sa činjenicom da je Hrvatska nezavisna država, i 
da tu činjenicu moraju prihvatiti, te prestati biti pijuni tuđih 
imperijalnih interesa, žele li živjeti u toj državi, stvar je koja 
će predstavljati odlučnu prekretnicu u pitanju daljnjeg su- > 
života. 

Htjeli mi to priznati ili ne, činjenica je da je većina srp- 
skOg pučanstva u Hrvatskoj krenula stazama rušenja hrvat- 
ske države, države koja nije samo država Hrvata, već svih 
njenih građana. | Srba i Čeha i Slovaka i Mađara i Talijana. 
Nastojanje da se krivicu za ovaj rat prebaci na “manjinu'" 
Srba koji su potom silom oružja za sobom povukli preostalu 
"većinu", zatvaranje je očiju pred istinom, a prešućivanje 
istine nam neće donijeti mirnu budućnost. Jer ne može 10 
naoružanih ljudi prisiliti ostalih 90 da pristanu uz njih, ako im 
se ovi odlučno protive. Ali ako tih ostalih 90 ljudi prešutno 
prelazi preko nasilničkih postupaka prve desetorice, onda i 
oni postaju saučesnici u tom djelu. 

Još su nam u sjećanju rezultati prvih slobodnih izbora 
1990., kad su Srbi većinu svojih glasova povjerili Srpskoj 
demokratskoj stranci (SDS) i Savezu komunista (čiji. su srpski 
članovi čim je počela pobuna prešli četničkoj SDS). Sjeća- 
mo se i njihova glasovanja za “autonomiju'', kojem je oda- 
zov bio masovan, iako je tadašnja hrvatska vlada pokušala 
minorizirati broj glasača i rezultate glasovanja. Sjećamo se 
i prvih barikada, i prvih oružanih sukoba i prvih zločina 
nad hrvatskim, i drugim nesrpskim, civilnim stanovništvom. 
Nije se tada čuo niti jedan srpski glas u obranu Hrvata i 
Hrvatske, niti jedan skup koji bi osudio četničko divljanje. 
Ništa. 

Danas se od strane dijela srpskog stanovništa, koji su 
okupljeni oko Srpske narodne stranke (SNS), čuje glas ra- 

zuma i konstruktivnih dijaloga, a taj je glas hrvatska vlada 
objeručke prihvatila (postavljajući Milana Đukića, predsjed- 
nika SNS-a, za potpredsjednika Sabora). Ali, nažalost, SNS 
ne predstavlja niti petinu, a kamoli većinu srpskog naroda 
u Hrvatskoj (što su pokazali i zadnji saborski izbori). 

Još su većina oni koji razmišljaju politikom sile poput 
SDS-a, ili umotani u celofan građanske stranke traže kon- 
federalizaciju Hrvatske, na hrvatski i srpski dio, poput Pu- 
povčeva Srpskog nacionalnog foruma  (SNF). Razlika 
između ove dvije stranke samo je u metodama, ali cilj ostaje 
isti —razbiti i osakatiti Hrvatsku. 

Ti isti i dalje ne mogu shvatiti da su u Republici Hrvatskoj 
ravnopravni, ali da nisu i da nikada više neće biti gospodari 
Hrvatske, da više nikada neće biti favorizirani prilikom za- 
pošljavanja, dobivanja stanova, plaća... Tu ravnopravnost 
oni ne mogu podnijeti i zato će se udružiti sa svakim tko 
bi im mogao osigurati da će oni biti iznad ostalih. To nam 


je pokazala naša povijest, kako ona dalja, tako i ova bliža. 


Srbi su uvijek do sada imali neslavnu ulogu u našoj povije- 
sti, tuđinu su bili sluge, a nama krvavi upravitelji. | 


Nm 


| Kako su Srbi u Hrvatskoj reagirali na samo proglašenje 
NDH 10.IV.1941., svima nam je poznato. 


Uspostavljanje Nezavisne Države Hrvatske doživio je dio 
Srba kao svoj veliki poraz, te su se, ne mogavši se pomiriti 
sa stvaranjem hrvatske države, okrenuli svima koji su im bili 
spremni pomoći u njihovom rovarenju protiv države. Svog 
najvećeg saveznika u tom poslu pronašli su u talijanskim fa- 
šistima, koji na uspostavu hrvatske države također nisu gle- 
dali blagonaklono, osobito zbog toga jer im je nova država 
smetala u ostvarivanju njihovih teritorijalnih pretenzija. 

Najteže je bilo u sjevernoj Dalmaciji (tj. Kninskoj krajini) 
i u Lici, krajevima s većinskim srpskim pučanstvom, gdje je 
vlast bila čvrsto usredotočena u rukama velikosrba. Ovdje je 
i strah Srba pred osvetom domaćeg hrvatskog pučanstva bio 


veći, jer je situacija u Lici i sjevernoj Dalmaciji bila po Hrvate 


nepodnošljiva. Pritisci, maltretiranja, progoni i mučenja bila 


— Aki 





su ovdje učestalija nego u drugim krajevima Hrvatske, osobito 
nakon oružane akcije ustaša 6.IX.1932. (tzv. Lički ustanak). 


Uvidjevši da ih zbog njihove protuhrvatske politike nova 
hrvatska vlast sigurno neće nagraditi, dio se srpskih politi- 
čara iz Like i sjeverne Dalmacije sklonio u Beograd, dok je 
drugi dio ostao i povezao se s nosiocima talijanske civilne 
vlasti te talijanskim vojnim zapovjedništvima. 

Glavni pokretač, motorna snaga svih protuhrvatskih ak- 
cija bio je dr. Niko Novaković-Longo iz Knina, poslanik Ju- 
goslavenske radikalne zajednice (JRZ) i bivši ministar te 
član Glavnog odbora JRZ. Dr. Novaković-Longo je i prije 
rata održavao dobre veze s pojedinim talijanskim vlastodršci- 
ma u Zadru, kojima se vjerojatno koristio i u ovim akcijama. 


Konkretna akcija protiv NDH započeta je najprije u sje- 
vernoj Dalmaciji agitiranjem među srpskim pučanstvom, 
s ciljem da se talijanskoj vladi podnese izahtjev za pripaja- 
njem tih krajeva Italiji, te su se u tu svrhu počeli prikupljati 
potpisi. Prve takve “molbe'', već početkom svibnja 1941. 
(dakle prije bilo kakvih “progona Srba), predaju dr. Nova- 
ković-Longo i Boško Desnica (odvjetnik iz Obrovca) najprije 
prefektu u Zadru, a nekoliko dana kasnije i civilnom kome- 
saru u Splitu A. Bartolucciju. U njima traže “u ime 100.000 
pravoslavnih Srba sjeverne Dalmacije" da se to područje 
pripoji Italiji. 

Istovremeno se u pojedinim dalmatinskim gradovima 
organiziraju odbori za prihvaćanje i smještaj srpskih “izbje- 
glica". Prvi takav odbor osnovan je u Splitu krajem svib- 
nja, a na čelu odbora se nalazio pravoslavni pop Sergije 
Urukalo, prije rata utjecajan i s dobrim vezama na dvoru. 
Da je ovaj odbor radio sasvim legalno, potvrđuje i činjenica 
da je bio. prijavljen talijanskim vlastima, od kojih je dobivao 
dozvole za boravak i propusnice. Osim ovog splitskog od- 
bora, svojom su se djelatnošću isticali i odbori u Kistanjama, 
Obrovcu, Benkovcu i šibeniku, koji su novac za svoje djelo- 
vanje dobivali od talijanskih faktora zainteresiranih da stek- 
nu utjecaj na rad tih odbora i da se s njima povežu u protu- 
hrvatskoj borbi. 

Hrvatska je bila osakaćena prinudnim potpisivanjem 
Rimskih ugovora 18.V.1941. Dio velikosrpskog nastojanja bio 

je time postignut, ali njima to još nije bilo dovoljno. Hrvatska 
se, iako teritorijalno osakaćena, gradila kao nezavisna drža- 
va, što četnički element nija mogao podnijeti. Zato je tre- 
balo raditi na zatiranju temelja hrvatske države, hrvatskog 
orada, sela i čovjeka. U svako vrijeme i na svakom mjestu. 
Nažalost, četnici su se držali toga više nego dosljedno. 

U lipnju 1941. pojačavaju se progoni Hrvata u anekti- 
ranom dijelu Dalmacije. Gdje je to moguće, te se progone 
prepušta srpskom elementu, kako bi se još više produbila 
medćusobna mržnja. U tu svrhu dopušta se uspostava četnič- 
kih jednica u Kistanjama, Bribirskim Mostinama i Smilčiću, 
a na otoku Lazaretu (kod Preka) se uređuje jedan četnički 
vojni logor, dok se drugi takav logor organizirao u Erveniku, 
također uz znanje i pomoć talijanske vojske. 

Talijanska II. armata, polovicom lipnja 1941., prenosi 
organiziranje četnika i na samo hrvatsko državno područje. 
U tu je svrhu talijanskoj vojsci trebalo strateški važno mje- 
sto Obrovac, koje je razgraničenjem od 18.V.1941. pripalo 
Hrvatskoj. Da bi II. armata mogla nesmetano surađivati 
s četnicima, 14.Vl1.1941. silom je odstranjena mala oružnička 
posada iz Obrovca. Hrvatsko zapovjedništvo iz Knina, saz- 
navši za nemile događaje, šalje u Obrovac jednu manju oru- 
žanu postrojbu, kojoj je, međutim, talijanska vojska sprije- 
čila ulaz u Obrovac. Obrovac je tako postao središtem četnič- 
ke organizacije za anektirani dio Dalmacije i nesmetan most 
za prebacivanje četnika u Hrvatsku. Talijanska vojska je, što- 
više, sprečavala hrvatskim vlastima da zatvore taj dio svoje 
granice, kako bi, u svrhu podizanja ustanka u Hrvatskoj, 
mogli nesmetano prebacivati četnike preko hrvatske granice. 

24.VIl.1941. vođe četničke pobune, Momčilo Đujić, Bo- 


ško Desnica, Savo Omčikus i Vlado Novaković, održali su. 


sastanak sa zapovjedništvom talijanske II. armate, na kojem 
je zaključeno da će četnički pobunjenici raditi da se anekti- 
ranom dijelu Dalmacije još priključe. Gračački i Kninski 
kotar, te da neće napadati talijanske vojne i civilne objekte, 
a Talijani su zauzvrat obećali da će četnicima s anektiranog 
područja dozvoliti nesmetan prijelaz na hrvatsko državno 
područje, da će kod prijelaza granice spriječiti bilo kakav 
hrvatski oružani otpor, te da će ponogaa PSA oružjem 
i novcem. | 

Samo tri dana nakon ovog sastanka, 27.VII., izbila je 
buna u nekoliko područja NDH: sjevernoj Dalmaciji, južnoj 
Lici, Kordunu i Bosanskoj krajini, krajevima u kojima je 
većinsko srpsko pučanstvo. A taj je dan u kasnijoj Socija-. 
lističkoj Republici Hrvatskoj bio određen i slavljen kao dan 
“ustanka naroda Hrvatske". U područjima gdje je većinsko 
bilo hrvatsko i muslimansko pučanstvo bune tada nije bilo. 
"Ustanak" ne samo da nije bio “ustanak naroda Hrvatske", 
već je bio čisto velikosrpski te je imao izrazito protuhrvatski 
i protumuslimanski karakter. U svim pobunjenim područji- 
ma napadano je hrvatsko i muslimansko pučanstvo, njihova 
sela su bila uništavana, a pučanstvo je bilo prisiljeno bježati 
u gradove, da bi spasilo goli život. 

O meti napada “hrabrih ustanika" i njihovu krajnjem 
cilju, etničkom čišćenju zamišljenih srpskih teritorija, go- 
vori nam jedan vojni izvještaj: 

“Cijeli hrvatski živalj morao je pred akcijom četnika na- 
pustiti svoje domove i povući se u Knin. 

.bilo je 2.0C0 izbjeglica iz okolnih sela koji se sada 
postepeno vraćaju kućama gdje često nalaze samo pustoš. 
U Mokrom Polju ustanici su ubili 8, Očestovu 6, Polačama 12, 
Gornjem Erveniku 5, Strmici 27, Plavnu 15 Hrvata." 

No, najveći pokolj zbio se mjesec dana kasnije, kada 
je Kulen-Vakuf spaljen, kojom je prilikom ubijeno 1.305 oso- 
ba, uglavnom žena i djece, isključivo katoličke i musliman- 
ske vjere. 

Kako se pobuna dalje razvijala, i što je više jačala, zlo- 
čini četnika i partizanske im subraće bili su sve veći i 
monstruozniji, a kulminaciju su dosegli 1945. bleiburškim 
pokoljem, najkrvavijom točkom u tisućgodišnjoj povijesti hr- 
vatskog naroda. 

U poslijeratnom periodu Srbi su u Hrvatskoj preuzeli 
cjelokupni upravni aparat, a policija, vojska, tajne službe su 
popunjavane isključivo Srbima. Bila je to “ravnopravnost 
kakvu su oni oduvijek priželjkivali. Hrvati koji su željeli 
uspjeti u poslu i napredovati u upravnom aparatu morali su 
zauzvrat prodati sebe, zaboraviti svoju narodnost i svoj na- 

rod; dapače, takvi su Hrvati bili bezobzirniji i od samih Srba 
jer su se morali pokazati dostojnim “povjerenja" srpskih 
naredbodavaca. 

A ti naredbodavci su bili hrvatski Srbi, koji su Hrvatskoj, 
zauzvrat što ih je hranila i davala gostoprimstvo, izbijali krv 
i suze. 

Dolaskom Slobodana Miloševića na vlast u Srbiji 1986. 
započinje uzlet srpskog nacionalističkog imperijalizma, po- 
taknutog od samog Miloševića, koji ga je vješto koristio u 
svoje svrhe. Učvrstivši se na vlasti, Milošević je započeo 
svoju imperijalističku politiku, koja je i srušila Jugoslaviju. 
Pod naletom Miloševićeve “antibirokratske revolucije" re- 
dom su padala rukovodstva na Kosovu, u Vojvodini, Crnoj 
Gori, gdje su na vlast dovedeni Miloševiću vjerni pijuni. 

No, trebalo je srušiti onu najvažniju i najopasniju točku, 
koja je mogla ugroziti srpske imperijalne planove — Hr- 
vatsku. U Srbiji je odmah započela žestoka antihrvatska kam- 
panja. Pronalazile su se i izmišjale nepravde nanesene hrvat- 
skim Srbima u bliskoj prošlosti, potencirale su se priče o 
“ustaškim zločinima", navodili su se dokazi o ugroženosti 
Srba u Hrvatskoj, o njihovim otpuštanjima s posla samo 
zato jer su Srbi i ostale nebuloze. A hrvatski Srbi umjesto 
da odbace takvu politiku, spremno su je prihvatili i, dapače, 
preuzeli jednu od vodećih uloga u toj kampanji. Osjetili su 
da bi njihova “ravnopravna" uloga u životu Hrvatske mogla 
biti ugrožena, te su se brže-bolje priključili Miloševićevoj 
politici. 

Situacija u Hrvatskoj počela se opasno zaoširavati u 
ljeto 1989., kada su prvi slobodni izbori u Hrvatskoj bili na 
vidiku. Poprište prvih sukoba s “domaćim'" Srbima i njiho- 
vom bratijom iz Srbije bila je jadranska obala. Te udružene 
srpske snage su odlučile Hrvatima pokazati tko je gazda, 
te su pokušali “potkresati" krila hrvatskom nacionalnom 
preporodu koji je bio u tijeku. | 

Jedna od prvih žrtava toga srpskog šovinizma pada u 
turističkom središtu šibenske općine, u Vodicama. Život 28- 
godišnjeg Željka Bosotina, prekinut je hicima iz poštolja, 
samo zato jer taj odvažni mladić nije dozvolio da mu se pred 
rodnom kućom vrijeđa domovina. 

Po cijeloj dalmatinskoj obali dolazi do sukoba domaćeg 
hrvatskog pučanstva i velikosrba. Sukobi u Rogoznici, Trilju, 
Zablaću bili su samo preteča onog što će se kasnije, ali u mno- 
go širem i krvavijem obujmu događati u Hrvatskoj, iako su 
i oni prijetili da se pretvore u iskru koja će zapaliti požar. 
Na sve se te događaje nadovezala “proslava'' 600-godišnjice 
Kosovske bitke u Kninu 15.VIll.1989. “Proslava'' nije ni imala 
te elemente već je izrasla u jedan veliki antihrvatski miting, 
gdje su hrvatski Srbi spremno prihvatili ideje koje su im 
donijela njihova srpska braća. Ponovno su ustali protiv Hr- 
vatske u nadi da će je opet pokopati i vratiti 40 godina 
unazad. 

No, Hrvatska je bila nemoćna da tog ljeta išta poduzme. 
Na vlasti su još bili komunisti, čiji je srpski kadar revno stao 
u obranu svoje “ugrožene" braće. Međutim, 30.V.1990., na- 
Kon premoćne pobjede na izborima, vlast u Hrvatskoj preu- 
zima HDZ. Uvidjevši da velikosrbi neće prezati ni od upo- 
trebe oružja, hrvatske vlasti počinju stvarati zametke bu- 
dućih hrvatskih obrambenih snaga. 

Zamijetivši da Hrvatska radi na organiziranju obrane, 
Srbi su odlučili ubrzati svoje ratne pripreme. Tako su 18. 
VIII.1990_u Kninu osvanule barikade, a samo dan kasnije, 
19.VIll., izbila je otvorena oružana pobuna protiv Hrvatske. 
Uvertiru u prave ratne sukobe predstavljali su događaji u 
Petrinji 1.X.1990. te u Pakracu 4.1l1.1991., da bi kulminirali 
događajima u Borovu selu 3.V.1991. i prerasli u otvoreni rat 
s velikosrbima koje je pomagala JNA. 

Sve što je slijedilo nakon toga znamo svi vrlo dobro. 
Naša “braća"' su nam, ne okrenula leđa, već zabila nož koji 
probada srce. Postupili su tako ne samo oni dojučerašnji 
susjedi za koje smo znali da nam ne misle dobro, nego ta- 
KOđer i mnogi od onih prividno rsirnih i staloženih koji se 
nikada nisu javno i otvoreno isticali ekstremizmom, ali koji 
su postojano radili na rušenju Hrvatske. I tek kada Srbi od- 
bace iluziju da mogu biti gospodari u Hrvatskoj, i kad prihva- 
te Hrvatsku kao svoju, i počnu raditi za njenu dobrobit, bit 
će moguć suživot. Svako drugo rješenje ostat će samo pri- 
silna (ne) trpeljivost. 

Zlatko Fomičić: 


Mihovio Pavlinovit 
Preporoditelj dalmatinskih Hrvata 
NARODNJAŠTVO | PRAVAŠTVO 


Iz neobjavljene knjige . 
GODINA VELIKOG POVRATKA 
(Hrvatski dijaci i junaci) 


Mihovio Pavlinović rođen je 28. siječnja 1831. u Podgori 
Kod Makarske. Tu je i umro 18. svibnja 1887. Osnovnu školu 
svršio je u Makarskoj, gimnaziju u Splitu, bogosloviju u Za- 
dru. Već god 1849. snovao je s drugovima o preporodu Dal- 
macije. Godine 1854. zaređen je. Od godine 1854. do 1870. 
župnik je u Podgori. Progonjen je u vrijeme apsolutizma. 
U ustavnom razdoblju izabran je u Vrgorcu zastupnikom. U 
potalijančenom dalmatinskom saboru poče junačku borbu 
za hrvatska prava. | to govoreći hrvatskim jezikom. 

Počeo je i pisati u Narednom listu i Koledaru Matice 
dalmatinske. Sve u obranu naroda. Kada Sabor nije radio 
uvijek je putovao. Tako je proputovao Hrvatsku, Crnu Goru 
i Srbiju, da bi upoznao ljude i prilike. Godine 1865. izabran 
je u Đakovu u Hrvatski sabor. | na taj je način dokazivao 
svoju želju za sjedinjenje Hrvatske s Dalmacijom. U Hrvat- 
skom saboru 3. veljače 1865. izrekao je svoj znameniti govor 
o cjelokupnosti hrvatskih zemalja. On je to postavio kao pi- 
tanje života i smrti hrvatskog naroda. Važna je i njegova 
borba s Lapenom, ljutim vođom Talijanaša god 1867. Go- 
dine 1870. preselio se u Zadar te su preustrojili list II Nazio- 
nale u potpuno hrvatski list — Narodni list. Zastupnik je u 
carevinskom vijeću 1873-1880. U bečkom parlamentu prvi je 
progovorio hrvatski unatoč bijesa Nijemaca. Kao što piše 
Knjiga Znameniti i zaslužni Hrvati 925-1925. bio je neustra- 

šivi vođa i preporoditelj naroda i strah i trepet neprijateljima: 
svojeg naroda. 

Objavio je: Pjesme i besjede, Različiti spisi, Hrvatski 
Ognjišar, Kotari. Preveo je Smilosovog Radišu 
Bog pomaže. Za veliki hrvatski rječnik u izdanju Akademije 
prikupio je pet tisuća riječi i darovao ih JAZU. Isto tako je 
poklonio i veoma uzornu zbirku Narodnih pjesama Matici 
hrvatskoj. 

Prikupljao sam njegove misli i pratio ga na njegovim pu- 
tovanjima, slijedio njegove putopise. 

Mihovio Pavlinović izricao je svoje misli otvoreno. mu- 
dro, bez uvijanja. Jezik je njegov hrvatski, stari, neiskvaren. 
Borio se za elementarno pravo narodnosti, za hrvatsku samo- 
bitnost. Imao je oćut za jezik svojega naroda, za pučki izri- 
čaj koji se pretvara u umni govor mislećih Hrvata. | on je 
na svoj način bio pravaš, znao je da bez državnog prava ne 
može se izboriti nijedno posebno pravo naroda. 


Za nas u današnje vrijeme osobito su važni njegovi 
Razgovori o slovenstvu, jugoslavenstvu, Srbo-hrvatstvu, koji 
su kasnije u vrijeme _ NDH, objavljeni kao Razgovori o hr- 
vatstvu, srbstvu i jugoslavenstvu. Tu razgovaraju Petar Duv- 
njak, Steva, Gospar Vlaho i Kapetan Risto. Razgovor se vo- 
dio u Trstu. Steva je bio bubalo i ga s crnim ćulavom 
na glavi. Steva kaže: 

“Rimljane najprvo valja nam utući. .. 
je onaj što je radio"... 

Vlaho misli da se treba ujediniti slavenstvo, ko što se 
ujedinila Italija, Gjermanija i sve civilizirane nacionalitadi. . 

Petar kaže, da svaki puk ima svoje državno pravo; po 
tom pravu svaki posebice živi kao narod. 

Vlaho se opet pita: Zar da Slavija ne može postati jedan 
nacion? 

Petar misli da kod Slovinaca nema nijednog za to pre- 
duvjeta. 

Vlaho kaže, da je Hrvata četiri milijuna, a Steva prosvje- 
duje i tvrdi da Hrvata ima samo 800 tisuća, a da su Dalma- 

cija, Bosna, Hercegovina, Krajina, Slavonija — da je sve 
tu puno Srbadije i da su sve to srpske zemlje. A Šokci ip 
Bunjevci to su Srbi vjere latinske. | dalje: “Hrvata nema ni 
jedan milijun. Oni su slabi ratnici... Godine 1242. spasili 
su Srbi kralja Belu IV. od Tatara... Dalmacija je prastara 
srpska zemlja! Najpre Dubrovnik bio je glavni i prestoni grad 
srpski... Na suhu do mora žive skoro sami Srbi... 

Petar pita: Dakle bi tako bila u Dalmaciji tri diela Srba, 
a jedva četvrti dio Hrvata!? 

Steva: Nema ni puna četrtina!... Dakle nema ni Hrvata 
pravo, ni Bugara na balkanskom poluotoku: Srbi su to svi i 
svuda, kume moj dragoviću. | 

Vlaho: ... Ali opet ne mogu hititi kako bi se vi zakonom 
zvali pravoslavni: jer tad svi drugi naravno cienit je da su 
neslavni iliti po vašoj gramatici krivoslavni... Što biste vi 
kazali da se katolici zovu Pravovjerci?... — Pa gle, ni držav- 
ni zakon ne dopušta, da koja vjera sebe naziva takim ime- 
nom, kojim bi se moglo nanieti uvrede drugoj kojoj prizna- 
noj vjeri. Stoga je pametno odredjeno, da se vi pišete i zo- 
vete grkoiztočnjaci, ko što i jeste... Svi narodi Grke po 
vjeri zovu grkoiztočnjake; a negrke, koji grčku vjeru sliede, 
starinom zvahu u Dubrovniku vlahe, a po Dalmaciji grkaće 
(hrkaće). Vidji dakle, kamo ti srbska vjera!? 

Petar: ...A Srbija bi htila, da na razvalinah inih naroda 
i država, sagradi samo Veliku Srbiju... Nije li se Srbija S 
Turčinom pogagjala za bošnjake? Nije li se pogagjala i s 
Magjarom i s Talijanom o glavi Hrvata? 

Steva: Banbadava vaša sofistika: srbska misija, to je: 
svecelo srbstvo ujedinjeno. š ' 

Vlaho: Vidji, Steva je ko vještica: kad se namaže, neće 
ni o trn, ni o grm, već na pometno guvno. .. 

Petar: Pa ja velim, da Jugoslavija i jugoslavenstvo, u 
smislu jednoga naroda i jedne države, da je to prazan san, 
ili gola golcata laž, pritvorstvo, da se lude glave navedu 
lašnje na srbsku meku... 

Vlaho pita: zašto? 

Petar: Evo zašto: ako se Jugoslavijom teži na posrblje- 
nje Hrvata, Bugara i Slovenaca, to je nedostojno pritvorstvo; 
inače Jugoslavija ti je prazan san, jer je ime stvari, koje na 
svietu danas nema, nit je ikad bilo. Skup zemalja na slo- 

vinskom jugu, u kojoj stanuju različiti slovinski narodi, ti mo- 
žeš zvat da je Jugoslavija; ali ti to svedjer ostaje lopta od tri 
četiri strojke. 

Kapetan Risto: To bi dakle bilo Jugoslaviji, ko prera- 
sloj djevojci: pomrli svatovi. Nisu to u Jugoslaviji dakle 
Srbi? 

Petar; Da, ima tu Srba; ali su uz Srbe i Bugare i Hrvati 
i Slovenci, ne brojeć Arnaute, Rumunje, Cincare i Osmanlije. 

Steva: To je sve jedan jezik i narod srbski. 

Petar: Potamote, Steva. Reci, jedna je zemlja, ako i 
kojekud okrnjena; jedna je zemlja, ali nit je jedan jezik, nit 
je jedan narod; nego su na jugu slovinskom, iliti u toj Jugo- 
slaviji tobožnjoj, četiri ili najmanje tri srodna naroda. 

Vlaho: Pa zašto se ti narodi ne bi mogli stopit u jedan 
narod? i 

Petar: Jerbo nisu prietop, nego su to živa i različita sob- 
stva: svako sa svojom povjestnicom, sa svojom državnom 
osebinom, sa svojim imenom, sa svojom knjigom, sa svojom 
samosviesti. | 

Vlaho opisuje kako bi se mogla stvoriti Jugoslavija. Pe- 
tar na to odgovara što bi Srbi morali učiniti da stvore Jugo- 
slaviju: Dakle prije svega valjalo bi propušiti Turke tamo 
daleko i iza Stambula; pa Ugarsku potopit Dunavom da ni- 
kad se odsekne; te napokon opuhati s lica zemlje Austriju; 
i tada rat s Hrvati. 

Vlaho: Rat s Hrvatima, za ljubav Božju!? što to kažeš, 
Petre? 

Petar: Eh da, gosparu moj, kažem ti istinu: rat s Hrvati- 
ma! 

Steva: Pas im se mesa najeo! Mi ćemo te Hrvate utući! 
Trojedna je kraljevina puna puncata Srba. Kajkavaca i bo- 
dula, nema ih milijon; pa gle, kud šibaju! Mi ćemo ih predati 
Magjaru ili švabi; mi ćemo ih utući! Utući do jednoga, pa- 
sje im vere šokačke! Hrvati su bez Srba nitko i ništa! Rsom 
srzni, rukom vrzni, ljucki rsu, Srbine! 

Petar: Hrvati i Srbi nisu jedan narod: po životu dušev- 
nome; nisu jedan povjestnicom i težnjom; nisu jedan narodno- 
državnim pravom: u jednu rieč, Hrvati i Srbi ne imadu jedne 
iste narodne sviesti, ni jedne težnje. Čuli ste ono glasovito: 
Si duo faciunt idem, non est idem. 

Steva: Oh, oh! sad i latinski! Taki su ti šokci! Rimpapina 
Propaganda! Duo... faciunt... jidem. Jedite, jedite besa!" 

Eto tako se i govorilo i mislilo još u prošlom stoljeću. 
Svi današnji hrvatsko-srpski problemi već su onda opstojali. 
To je pisano god. 1876. 


Ti su Razgovori pisani kao odgovor na srpska presi- 
zanja za Bosnom i Hercegovinom, a isto tako to je bio odgo- 
Vor i na pokušaje da se hrvatskom jeziku i hrvatskoj kulturi 
nametne srpsko ime. Pavlinović je bio jedan od prvih, uz 
Starčevića i Kvaternika, koji su se odupirali protuhrvatskim 
tendencama u političkom i kulturnom životu ondašnje Hr- 
vatske. Ono što je vidljivo na začudan način da je srpska 
promidžba uvijek ista: kakva je danas takva je bila i prije 
jednog stoljeća. | 

Ivan Cerovac je u nakladi Worldwide u Londonu godine 
1989. objavio Razgovore don Mihe Pavlinovića. Tu je knji- 
žicu opremio i vlastitom raspravom kao prilogom tom djelu 
pod naslovom Problem hrvatsko-srpskih odnosa danas. Tu 
on dokazuje kako srpska politika svakog Hrvata eo ipso 
drži svojim neprijateljem. U novije vrijeme se srpska politika 
posve okrenula svojem najvažnijem neprijatelju — Hrvatima, 
koji žive u Hrvatskoj i Bosni i Hercegovini. Cerovac kaže, da 
je nova velikosrpska kampanja probudila takve strasti, da 
se čini kako je razumno rješenje nemoguće. 

On se vraća natrag, ide u povijesni razvoj, pa usta- 
novljuje brojne povijesne činjenice. U poglavljima “Pravo- 
slavlje u hrvatskim zemljama", “Prodor srpske državne misli 
u Hrvatsku", “Srpska kneževina i kraljevina", “Položaj hrvat- 
skih zemalja u 19. stoljeću", “Kraljevina Jugoslavija", “Ne- 
zavisna država Hrvatska" prikazuje taj povijesni razvoj. U 
dijelu “Suvremena politika" on u poglavljima “Komunistič- 
ka Jugoslavija'', “Uzroci spora", “Gospodarski položaj", “Su- 
kob ili mir", “Jedino moguće rješenje: PODJELA", “Hrvat- 
ska država'' raspravlja i o toj problematici. 

Cerovac kaže, da su Srbi imali jedan globalni osvajački 
plan, koji se temeljio na Načertanijama  llije Garašani- 

na iz godine 1844. To je bio samo okvirni plan, prema kojem 
su se svake godine izrađivali godišnji planovi, koji su se zvali 
Ustavi, po kojima je u hrvatskim zemljama Bosni, Hercego- 
vini, Dalmaciji, Slavoniji, ali i u Crnoj Gori i u Macedoniji 
djelovala mreža srpske propagande. Propagandna područja 
bila su podijeljena na Sjeverno i Južno područje, a svakom 
području na čelu je stajao Kolovođa. Oni su postavljali i 
nadgledali rad agenata, a ovi su opet nadgledali rad načel- 
nika po nahijama. Zadaća svih tih instrumenata bila je ši- 
renje srpske državne misli u nesrpske krajeve. 


Tajna srpska ustrojba Crna ruka organizira 1914. u Sa- 
rajevu atentat na austrougarskog prijestolonasljednika Fer- 
dinanda i time izaziva I. Svjetski rat u nadi da će nakon 
pobjede u ratu Srbiji pripasti južnoslavenski dijelovi Austrou- 
garske monarhije. 


S druge strane Hrvati početkom 19. stoljeća započinju 
s Hrvatskim narodnim preporodom, u prvo vrijeme zvanim 
Ilirskim preporodom. Bilo je to 1830. Taj preporod nastoji 
obnoviti staru hrvatsku državnu misao: okupiti u jedno sve 
ogranke hrvatskog naroda. | bilo je uspjena — u roku od: 
samo jednog desetljeća uspijeva mladim “ilircima" ostvariti 
čudo preporoda. Probuđene složne mlade snage stvaraju 
nove ustrojbe kulturnog, političkog i gospodarskog života. 
No od samog početka tog preporoda hrvatska se državna 
misao sukobljuje s madžarskom i srpskom političkom ide- 
jom, koje u hrvatskim zemljama vide moguće smjerove svoje 
ekspanzije. 


. Prvi rezultati narodnog preporoda, piše Cerovac, poka- 
ZUJUu se god. 1848. koja u životu Hrvata predstavlja prekretnicu 
povijesnog razvitka. Hrvatski Sabor ukida kmetstvo, prima u 
svoje redove najbolje predstavnike hrvatske inteligencije, 
proglašuje iednakost svih društvenih staleža i skupina. Uda- 
ra novi smjer, da bi Hrvatska postala uistinu jedna moderna 
država. Ban Jelačić navješćuje rat Madžarima i pripaja ma- 
tici zemlji Rijeku i Međimurje. Khuen Hedervary ojačava i 
podiže Srbe u Hrvatskoj i utemeljuje novu, pogibeljnu tra- 
diciju kod Srba u Hrvatskoj. Dok su desetak godina ranije 
hrvatski grčkoistočnjaci bili suradnici Starčevića i Kva- 
ternika i pravaši, sada se to mijenja. Srbi se početkom 

stoljeća ćute u Hrvatskoj tako jaki da usred Zagreba najavlju- 
ju Hrvatima rat “do istrage vaše ili naše"! 

Već sama činjenica da Austrija nije htjela priznati oprav- 
dane hrvatske zahtjeve omogućila je hice Gavrila Principa 
u Sarajevu, veli Cerovac. 

Prelazeći na razdoblje Kraljevine Jugoslavije i Neza- 
visne Države Hrvatske Cerovac kaže, da je srpska imperijal- 
na politika hrvatske zemlje držala plijenom dobijenim kao od- 
štetu za sudjelovanje u ratu. Na udaru je u Hrvatskoj i hrvatska 
kultura i hrvatski jezik, i uvodi se u Hrvatsku nasilno ćirilica. 
U to se vrijeme uzdiže svijetao lik Stjepana Radića kao veli- 
kog borca za hrvatska prava koji se bori za očuvanje hrvat- 
skog integriteta i identiteta u toj novoj monstr-državi. 

Hrvatska je politika dovedena u položaj da se mora 
boriti za temeljne sloboštine hrvatskog naroda, čak i za nje- 
govo fizičko i kulturno opstojanje. Zbog toga, veli Cerovac, 
hrvatsko-srpski sukob dobija nakon 1918. jednu sasvim no- 
vu dimenziju i postaje oštriji, ogorčeniji, pa i okrutniji. 

U novije vrijeme brutalan obračun s Albancima na Ko- 
sovu bio je samo opomena i prijetnja Hrvatima. Što se tiče 
Srba u Hrvatskoj on kaže: Tako dugo dok Srbi koji žive u 
Hrvatskoj budu svoju domovinu i s njom sve Hrvate smatrali 
svojim neprijateljima, tako dugo neće biti moguć sporazum. 
Tako dugo dok se Srbi u Hrvatskoj postavljaju kao tutori 
hrvatskoj politici i za sebe traže utjecaj daleko veći od onog 
koji je primjeran njihovoj brojčanoj zastupljenosti, hrvatska 
politika na to ne može pristati. Osim toga Srbi u Hrvatskoj 
nikako da shvate da su oni samo puki instrument u ruci veli- 
kosrpske politike. 

U odsjeku Sukob ili mir Cerovac tvrdi. da bi bila prava 
ludost tvrditi da je hrvatsko-srpski sukob danas u interesu 
bilo Hrvatima bilo Srbima. | 

| na kraju Cerovac daje svoj protuprijedlog u poglavlju 
pod naslovom Jedino moguće rješenje: PODJELA. Tu on 
kaže, da bez podjele i bez hrvatske države nije moguć spo- 
razum sa Srbima u Hrvatskoj, jer dakako da hrvatska politika 
ne može prihvatiti političko tutorstvo srpske manjine. | 
dalje on veli: Dakle, bez stvaranja neovisnih država Hrvat- 
ske i Srbije, nije moguć mir između Hrvata i Srba, čak niti 
mir između Hrvata i hrvatskih Srba. 

| na to iznala zacnji prijedlog: kakvu hrvatsku državu 
mi Hrvati tražimo. To je iskazano ovim riječima: 

“Mi tražimo hrvaisku državu, slobodnu i neovisnu, u 
njenim povijesnim granicama, što znači da uz današnju SR 
Hrvatsku i SR Bosnu i Hercegovinu tražimo zapadnu Bačku 
sa Suboticom, Boku Kotorsku, Sandžak i Srijem." 


IV. 


Uz tu raspravu Ivana Cerovca ovo izdanje donaša i fak- 
simil uvoda u iste Razgovore, koji su izašli u Zagrebu godine 
1943. nakladom Gelebovi s predgovorom koji je napisao dok- 
tor Marin Pavlinović u Zagrebu dne 31. kolovoza 1943. | on. 
je u svojem Uvodu u Razgovore izrekao dosta važnih misli. 
Tako, recimo, Cerovac kaže: 

Marin Pavlinović raspravlja stavove i misli iz don Mihi- 
nih Razgovora. Prikazuje kako ih postavlja don Miho i ocje- 
njuje. Prvo, slavenska federacija ili konfederacija pod vod- 
stvom ili pokroviteljstvom Rusije nije drugo nego sanjarija, 
jer se Slaveni dijele na brojne narode — pa ih nabraja — a 
svaki od tih naroda ima svoju knjigu i svoju povjestnicu, ima 
svoje državno pravo, po svom pravu svaki posebice živi kao 
narod; i svaki ima od njih svoj put boreći se i razvijajući svoju 
osebinu u knjizi i u vlastitom životu narodnodržavnom. Toj 
sveslavenskoj “aždaji“ palo bi žrtvom mnogo manjih sla- 
venskih naroda — ona bi nam opuhala jezike, ime, svijest i 
sve što koji narod ima najmilijega i najsvetijega — “a izvela 
bi na razvalinah našega doma nov rod, što naš nikako ne bi 
već bio". 

A osobito Francuzi vole “la nation Slave", a francusko 
obuhitanje svih Slavjana u jedan snop — prazna je riječ. 

Kao što Petar Duvnjak ne vjeruje u jedinstvenu slavensku 
državu tako ne vjeruje ni u obstojnost i trajnost Jugoslavije 
i jugoslavenstva pod vodstvom umišljenog srbskog Piemonta. 

Kako je gospodin Stevo zastupnik, sljedbenik i tumač 
velikosrpske zavjetne misli, to se on uporno opire svim -razlo- 
žitim Petrovim tvrdnjama, koje počivaju na velikom iskustvu, 
shvaćanju stvari i jakim izvorima. Za njega sve postoji što 
za Petra ne postoji; njemu je sve srpsko što za Petra nije 


= jom 


srpsko ili je hrvatsko. Tako je njemu slavenska država koja 
će tobože nastati iz svih drugih slavenskih država i naroda 
prirodna i lako moguća; Jugoslavija koja će igrati ulogu 
talijanskog Piemonta jedina mu je moguća politička tvorevina, 
Bosna mu je čest srpske države itd. 

Petar Duvnjak mnogim dokazima dokazuje hrvatstvo 
Bosne. Dosta je veliki broj dokaza on iznio kako je to bilo 
tijekom cijele hrvatske povijesti. Na Stevinu primjedbu da je 
Bosna sastavni dio srpske države, da je ona Srbiji neophodno 
potrebna i da se bez Bosne ne da “ponjati'" neovisna Srbija, 
on mu odgovara: 

— Moj gospodine, to je mnogo većim razlogom rečeno 
upravo za Hrvatsku. Srbija je, koliko je da je, i dandanas 
razmjerno zaokružena. Ona ima svoju najnaravniju medju na 
Drini. Ako ima svoje, eto joj niže i Stare Srbije i Rašije i 
Zete, sve uz Crnugoru i Arbaniju do mora. To je moguće i 
prirodno proširenje Srbije. Dok s druge strane, Bosna je klin 
u Hrvatsku. Bez Bosne je od Kotora do Zemuna neprilika. 
Oko na zemljovid samo ti kaže, da je Bosna dio Hrvatske. 
Za Bosnu je Hrvatska, a ne Srbija, svoju najplemenitiju krv 
za viekova prolievala. Pripadnost Bosne Srbiji ne bi, po Pe- 
trovu uvjerenju, bila uvjet srpske neovisnosti, nego bi ta 
pripadnost imala biti upravo pospješenje propasti te neo- 
visnosti. Kad bih bio neprijatelj Srbije, ja bih joj na vrat na- 
oprtio Bosnu da brže propadne... 

Na Stevinu primjedbu kako tobože, po njemu, Petru, 
nema Srba u Hrvatskoj, Duvnjak odgovara: “Ali nema Srba 
u Hrvatskoj, kao naroda različna od Hrvatskoga naroda: ne- 
ma ga po domovini, nema ga po državi; a po vjeri ne može 
da ga bude. U Hrvatskoj ima i sljedbenika grčko-iztočne 
crkve, od kojih su se neki još u pradomovini zvali Srbi po 
rodu, a danas se zovu također po vjeri, ali ti hrvatski Srbi 

nisu i ne mogu biti poseban narod, s kakovim osobitim pravom, 
koje bi bilo u protuslovlju s hrvatskim narodnim i državnim 
pravom. S toga ja — veli Duvnjak — te vjerske iliti genetičke 
Srbe u Hrvatskoj priznajem po narodu i domovini za ljude 
istovjetne ostalim ljudem Hrvatom, pa ih stoga i zovem sve 
jednim istim narodno-državnim imenom, Hrvati. 

Nakon Stevine opaske da se je zaludu Hrvatima otimati, 
jer da Dušan silni živi u dušama svih Srba, i da su srpsko 

prvenstvo, sposobnost, vrline i misije poznate po “vasionom 
svietu'', odgovara Petar, da upravo ta Dušanova sila prosu 
srpstvo, jer Srbi za Dušanova carevanja iznesoše na vidjelo 
one mane, što su im žalibože u svoj povjestnici ostale zna- 
čajne. 

Petar priznaje da i Hrvati imaju svojih “težkih nedosku- 
dica i mana", ali je i to činjenica, koja se ne može pobiti, 
da su oni odmah iz početka urodili narodno-državnim susta- 
vom koji odgovara prosvjeti i napredku europejske uljudbe. 
Zato Hrvati nisu kivni na ničiju državnu i narodnu slobodu, 
oni su je željeli Srbima u Srbiji i Slovencima u Sloveniji. . . 

Istakavši tako Petar, piše Marin Pavlinović o Razgovori- 
ma don Mihe Pavlinovića pri kraju svojeg traktata, plemeni- 
tost i širokogrudnost Hrvata prema susjedima, i ovom zgo- 
dom određuje, što traži hrvatski narod, e da bude u svojoj 
državi potpuno slobodan i zadovoljan. Mi hoćemo Hrvatsku 
jedinstvenu i cjelokupnu po zemljištu i imenu. Naše je pravo 
— piše don Miho — osloboditi tursku Hrvatsku, tursku Dal- 
maciju i Bosnu, kad god mogli budemo; naše je pravo do 
zgode pitati od istoga našega kralja Istru do Raše. Stara slo- 
venska Marka, Celjska županija, Medjumurje, to je hrvatska 
jedinstvena otčevina. Mi Hrvati, utemeljeni na slobodi, časti- 
mo svačiju slobodu, dok se ne diže proti nami. Slobodu pri- 
znati hoćemo, ali urotu trpiti ne ćemo. Hrvatska misao ne 
smiera na takmu: ta hoće pravo hrvatskoga naroda i hrvat- 
ske države. To jedino neka Srbi ne traže od Hrvata, da im 
oni stvaraju Srbiju, kidajuć Hrvatsku; neka im žao nije na Hr- 
vate, ako oni svojom krvlju hoće da steku, što ih idje po pri- 
rodnom i pismenom pravu. 

Uvijek je u Hrvatskoj bilo mudrih :i vidovitih ljudi, koji 
su sve znali i koji su vidjeli unaprijed. | u 19. stoljeću, kada 
se još nisu na Hrvatsku sručile sve strašne nesreće, koje su 
ju čekale, bilo je takvih mudraca. Jedan od njih je bio _ i 
Mihovio Pavlinović kojem je sve bilo od prvoga dana jasno i 
koji je upozoravao što nas čeka ako ne budemo mudri i dao 
nam u ruke sredstva kojima ćemo se od napasti obraniti. Ali 
nisu ga poslušali, nisu shvaćali u kojoj je mjeri sve njemu 
vidljivo i poznato i što iz toga slijedi, ako ne budemo na 
najvećem oprezu. Nisu ga poslušali ni Hrvati niti htjeli shvatiti 
Srbi i ostali koji nam zlo misle; dobro je označio one koji 

griješe i koji nose zlo i nesreću narodu hrvatskom i svim dru- 
gima koji vrijede i svoju vrijednost u povijesti dokazuju. 
Ta se opomena može vidjeti iz ovih Pavlinovićevih riječi: 
Slušaj, Care, moju poniznu opomenu. Prođi se tvojih 
nedjela." | | 
Nije se prošao. I sada su tek nedjela na djelu. 


V. 


Kakav ja bio položaj Mihovila Pavlinovića među na- 
rodnjaštvom i pravaštvom najbolje prikazuje Mirjana Gross 
u svojoj knjizi Povijest pravaške ideologije objavljenoj u Za- 
grebu god. 1973. 

Gđa. Gross piše da se pravaštvo nije moglo pojaviti u 
Dalmaciji za vrijeme narodnog preporoda kada je Narodna 
stranka okupljala i Hrvate i Srbe pod slavenskim imenom. 
Ono se pojavljuje tek kada je u Dalmaciji osnovana posebna 
Srpska stranka. To je bilo oko god. 1882. 


Narodna stranka zaobilazila je dualističkom politikom 
pitanje sjedinjenja Dalmacije i Banske Hrvatske. Narodna 
stranka je htjela u to vrijeme nametnuti uvođenje “hrvatskog 
ili srpskog jezika" kao službenog, ali nije u tomu uspjela. 


Pravaštvo je u Dalmaciji nicalo i iz nezadovoljstva s 
lošim gospodarskim stanjem u Dalmaciji. 


Godine 1889. Narodna stranka se prozvala Narodnom 
hrvatskom strankom i prihvatila program na temelju hrvat- 
skog državnog prava gdje bi Hrvati i Srbi imali kao tobože 
jedan narod ista prava. Što se tiče sjedinjenja Dalmacije s 
banskom Hrvatskom obvezali su se da će u pogodno vrijeme 
tražiti od kralja da se sprovede to sjedinjenje. 


Gospođa Gross upozoruje da originalna starčevićanska 
ideologija nije u Dalmaciji nikada ni postojala. Ona se po- 
javila u toj hrvatskoj pokrajini kao svojevrsna kombinacija 
pravaštva i narodnjaštva upravo u osobi Mihovila Pavlino- 
vića. On je u to vrijeme bio u Dalmaciji jedini hrvatski ideo- 
log, pa je naravno da su pravaši crpili svoje ideje i iz njego- 
vog djela kao vrela na kojem su se napajali. Kvaternik se 
trudio da Pavlinovića obrati u pravog pravaša ali nije uspio. 

Mihovio Pavlinović je do potkraj šezdesetih godina bio 
ideolog jugoslavenstva u Narodnoj stranci. On je jedno vri- 
jeme vjerovao da će se uistinu pojaviti nova jugoslavenska 
nacija od Hrvata i Srba iako je uvidao da su “plemenske 
razlike među tim dvama narodima velike jer su se razvijali po- 
sebno i politički i kulturno i vjerski stoljećima. U biti se Pavli- 
novićev politički stav nije bitno razlikovao od ideologije Rač- 
KOg i Strossmayera. 


Godine 1868. Pavlinović je prvi puta suprotstavio hrvat- 
sko državno pravo slavenskom i narodnjačkom okviru Na- 
rodne stranke. Nešto kasnije iza toga shvatio je ipak da 
su Hrvati i Srbi dva posve različita iako srodna naroda. On | 
je držao da je Hrvatsko-ugarska nagodba solidan državo- 
pravni temelj za Hrvatsku, jer je u Nagodbi zapisano da je: 
Hrvatska “politički narod, pa su otvorena vrata za moguć- 
nost sjedinjenja Banske Hrvatske i Dalmacije i da je Nagodba 
prvi korak ka federalizaciji Habsburške monarhije i da bi 
lo bio daljnji put prema konfederativnoj južnoslavenskoj za- 
jednici izvan Monarhije. 


Prema Pavlinoviću nosilac hrvatske državnosti jest hr- 
vatski “politički'" narod u koji je računao i tzv. hrvatske Srbe. 
On drži da srpski politički narod postoji samo u Srbiji. Ne- 
davno je nešto slično rekao i dr. šime Đodan koji je izjavio 
da su Srbi u Hrvatskoj politički Hrvati, a etnički mogu biti 
što god hoće. Pavlinović je o Srbima u Srbiji držao da do- 
duše imaju svoju državu, ali ne i potpunu “duševnu samo- 
stalnost poradi svoje bizantske tradicije. 


U Hrvatima-katolicima vidio je nosioce europske kulture: 
i zato što je iza njih stajala obrambena moć Monarhije, koja. 
je stup katolicizma. Očigledno je, veli Mirjana Gross, da 
se ipak ponešto nadahnuo Starčevićevim i Kvaternikovim 
shvaćanjem, ali za razliku od njih poistovjetio je hrvatstvo s 
katolicizmom, što je bilo pogubno za kasniji razvitak Hr- 
vatske. To nije bilo uopće čudno, jer je on bio po zanimanju 
katolički svećenik. Stoga je imao i drugi stav od Starčevića 
i Kvaternika u pogledu sjedinjenja katoličke Hrvatske s. 
islamskom Bosnom i Hercegovinom. I to je bilo fatalno. Dok 
je Starčević s bosanskim begovima stvarao jednu novu mi- 
saonu svezu, Pavlinović je držao da se Bosna i Hercegovi- 

na mogu sjediniti s Hrvatskom samo u okviru Monarhije, a 
na temelju hrvatskog državnog prava. i 

Pavlinović je priznavao Srbe u Hrvatskoj samo “gene- 
tički" s obzirom da imaju posebno ime i vlastite kulturne 
osebine, koje su se do 19. stoljeća bile već izgubile i do- 
bile hrvatske značajke. Tako bi to teklo i dalje da se nije 
umiješala Pećka Patrijaršija i crni kaluđer Lukijan Mušicki 
iz Sremskih Karlovaca. 

U početku je u banovinskih pravaša bila neka prosrpska 
nota jer su se u to doba brojni hrvatski grčkoistočnjaci 
iskazivali pravašima a bilo je i među srpskim radikalima Že- 
stokih protivnika Monarhije i reakcionarnog političkog su- 
stava u Hrvatskoj. To se u Dalmaciji nije moglo dogoditi. 
Narodna stranka je htjela sporazum sa Srbima, ali poja- 
vom Srpske stranke odnosi su bili sve gori k gori tim više 
što su pripadnici Srpske stranke usko surađivali s dalma- 
tinskim Autonomašima (Tulumaši). Pavlinovićevo poveziva- 
nje katolicizma s hrvatstvom također je imalo. negativan 
odjek kod Srba, spriječilo je i integriranje istočnih Vlaha u 
hrvatsku naciju u čemu su prednjačili Bude Budisavljević u 
svojim počecima, zatim Josip Runjanin, Danilo Medić, Au- 
gust Harambašić, Petar Preradović i drugi Hrvati istočnog 
obreda. Svi su Pavlinovićevi sljedbenici bili pobornici pro- 
tusrpske politike Oni su prvi počeli pisati srpsko ime s na- 
vodnicima, što su u Banskoj Hrvatskoj preuzeli od Dalmatina- 
ca tek frankovci. | | : 

Pavlinovićevo shvaćanje hrvatskog državnog prava bilo 
je sličnije Strossmayerovim shvaćanjima nego Starčevićevim. 
On se je dapače trsio da odvrati hrvatsku mladež od prava- 
štva. On se je protivio pravaškom odbacivanju dualizma 
kao nezakonitog državnog uređenja za Hrvate. Osu- 
đivao je pravaške psovke na račun Strossmayera — on je to 
nazivao stranačkim sljepilom, nezahvalnošću, nečovještvom. 
Za njega je Starčević bio zavodnik mladih, koji uspijeva kod 
nevježa. Oborio se na Stekliše poradi njihove nekadanje 
suradnje s Rauchom i njihova veselja zato Sto je dizao hr- 
vatstvo proti srpstvu. A veselio se da su se narodnjaci bo- 


rili proti Rauchu. Bio je čak uvjeren da je Stranka prava 


Korisna Khuenu dok napada Neodvisnu narodnu stranku 
sve ono što su Jelačić, Strossmayer i Mažuranić učinili do- 

bro za Hrvatsku. Srdio se što je “herdja'' Khuenove Narodne 
stranke dala krila Starčeviću i “razpirila plameni hup nje- 
gove steklišadi'. 


Žestoko se oborio na Antu Starčevića kao čovjeka i na 
“zasukanost" njegova “naučanstva''. On je napadao Star- 
čevićevo samozadovoljstvo, kao čovjeka koji je uvjeren u 
svoju nepogrešivost, koji je imao zlokoban utjecaj na mlade 
i njihova srca jer je njihova “pamet neutvrđena" i na njih 
se može kada su neiskusni pogubno djelovati. Rugao se po- 
najviše Starčeviću jer se sam držao hrvatskim Diogenesom i 
ocjenjivao to taštinom posebne vrste. Nije mu se sviđalo što 
Stari odbacuje sve što u Hrvatskoj opstoji, kritizirao je žesto- 
ko njegove crno-bijele šablone. Osobito ga je pogađalo ono 
što je Starčević pisao o hrvatskom svećenstvu, a to su bile 
porazne kritike tog našeg jakobinca. To ga je pogađalo naj- 
više stoga jer je sam bio svećenik. Starčević je u Pasmini 
slavosrbskoj šibao hrvatski kler i bio je to početak hrvatskog 
antiklerikalizma, koji su kasnije nastavili provoditi braća Ra- 
dić. Držao ga je teškim dogmatikom i rekao — “srce bi mu 
izčupao, kad bi mu okrnuo slovce njegove dogme". Držao 
ga je veoma nefleksibilnim i neelastičnim, koji se ne mijenja 
nikada — a to je za političara veliko zlo — što god da se u 
Hrvatskoj promijenilo Starčević je vazda ostajao pri svojem 
načelu. No ipak mu je priznavao neke zasluge. Tako mu je 
na primjer odao poštovanje što je “kroz pometnje preranog 
jugoslavenstva i mimo krparije srbo-hrvatstva, iznio zastavu 
hrvatstva". To je Pavlinović napisao u svojem spisu Hrvatski 
razmišljaji. Z 

Naročito su Pavlinovića zabrinjavala “hupetanja sljedbe" 
Starčevićeve. Steklištvo mladih osobito je držao lošim znakom 
duševnog života u Hrvata. No on nije stavljao znak jednakosti 
među starčevićanstvom odnosno steklištvom i Stranke prava, 
jer — mislio je — to je stranka kojoj bi trebao pripadati svaki 
čestiti Hrvat; on je tu stranku držao uzorom rodoljublja i pleme- 
nitih čuvstava. Srdio se radi toga što starčevićanstvo svojom 
pretjeranošću pogani uzvišeni stijeg hrvatskog prava. Nije 
mu se nikako sviđalo ni to, da starčevićanstvo sumnjiči sve 
I svakoga i da svaku pojavu koja se dogodi na njihovu štetu 
tumači nekakvim urotama. Isto tako nije mogao prihvatiti tu 

strašnu mržnju i napadaje na svakog iko se Starčeviću ne 
pokloni. Njemu se gadilo ono što se događalo u Hrvatskom 
saboru — to bijahu razni ružni prizori, koje su izazivali upravo 
pravaški zastupnici. A isto tako je izrugivao i izv. “Gemischt- 
hrvatstvo'', koje se napaja i opija tekućinom ispijenom po 
krčmama — što je kojih pol stoljeća kasnije napadao i iz- 
rugivao Miroslav Krleža u raznim svojim tekstovima sabra- 
nim kasnije u Deset krvavih godina. Pogađalo ga je da su 
žutokljunci napadali sijede glave, a kada dođe njihovo 
vrijeme — onda zakažu, povuku se, pretvore se u očajnike 
ili odmetnike. On je bio uvjeren da starčevićanstvo stvara 
prividne domoljube i da ono ubija prave ljude. Opravdavao 
je starčevićanstvo jedino s razlogom njihove nesnošljivosti 
koja je normalna hrvatska reakcija radi preuzetnosti hrvat- 
skog srpstva koje robuje tuđincu da bi lakše uništili hrvatsku 
domovinu. Bio je protivnik nasilja i učio je, da se ništa ne 
može postići mržnjom i osvetom, nego je jedini pravi put — 
put ljubavi i kreposti. 

Pavlinović je suprotstavljao starčevićanstvo i pravaštvo 
radi rješavanja hrvatskog pitanja u konkretnim prilikama na 
temelju duha hrvatstva i državnog prava. Nije to činio stoga 
da odijeli Starčevićevo učenje od njegovih vlastitih ljud- 
skih mana, pogotovo od vulgarne, psovačke ili nazdravi- 
čarske primjene tog nauka među mladima. Isto tako nije to 
činio da bi kao pravi pravaš bio nadahnut težnjom za samo- 
stalnom hrvatskom državom s njezinim povijesnim pravima 
i pravim shvaćanjem i potpunim prihvaćanjem hrvatskog 


državnog prava. On je htio biti praktičar, a ne fantast kojeg | 


vode neispunjivi ciljevi i domašaji. Njemu su pravaštvo i Star- 
čevićeva dogma bile dvije različite pojave. Držao je da je 
Starčeviću lako bilo biti nepogrešiv kada se nikada nije 
htio primiti nikakve odgovorne dužnosti u hrvatskoj državi. 
On je želio postupan, stvarni put, a ne ono stekliško sve ili 
ništa. Nastupao je kao politički realist. lako se zamjerio 
Starčevićevoj sljedbi u Zagrebu on je dao podlogu misao- 
noj strukturi dalmatinskog pravaštva. A tom pravaštvu je 
Starčevićeva negacija svega morala biti tuđa. 

Starčevićevi pristalice iz kruga mladih svećenika že- 
stoko su napali M. Pavlinovića. Bilo je to godine 1884. U toj se 
brošuri opetuju sve one strašne psovke koje je Starčević 

izricao kada se je okomljivao na Strossmayera. Autor je tvrdio 
da nije istina kako je Starčević protivnik svećenstva i kato- 
ličke vjere. Pavlinović je optužen da je ljubomoran na 
Starčevića. -Poslije je otkriveno da je pisac brošure bio u 
poznijem vremenu dosta poznati povjesnik Bare Poparić, 
Koji je krajem prošlog stoljeća napisao knjigu Pomorska sila 
Hrvata. To je bio samo odgovor na Pavlinovićevu knjižicu 
Hrvatskih razmišljaja koju su pravaši ocijenili kao najgori 
pamflet. Odgovor Poparićev se zvao Razmišljaji i istina a 
izašao je u Zadru 1884. 

Nekoliko mjeseci nakon što je Pavlinović objavio svoje 
Razmišljaje otkriveno je u Dubrovniku tajno pravaško dru- 
štvo daka građanske škole i gimnazije. Na čelu im je stajao 
Frano Supilo. Ti su đaci odbili pribivati dočeku prijestolo- 
Pipa Rudolfa Habsburga. To je kasnije izučavao B. 

ulli. 

Pravaška ideja širila se u Dalmaciji oduševljavanjem za 
rodoljubne pjesme Augusta Harambašića. 

: Mihovio Pavlinović umro je god. 1887. Njegovu prava- 
šku misao u Daimaciji nastavlja drugi katolički svećenik Ivo 
Prodan, koji se već 1877. javno izjasnio za pravašku ideju. 

Moj mjesečnik Hrvatski književni list objavio je u broju 
5 u kolovozu 1968. članak Tomislava Španje iz Podgore kod 
Makarske pod naslovom Mihovio Pavlinović i stogodišnjica 
jelšanske čitaonice. 
| U to se je vrijeme otvaralo mnoge čitaonice u Hrvatskoj 
koje su trebale buditi rodoljubni duh, a često ih je otvarao 
Pavlinović. Tako je otvorio i Imotsku čitaonicu, koji je govor 
objavio u Zadru god. 1870. Jelšansku čitaonicu otvorio je 
1868. Svaka nova čitaonica, piše Tomislav španje, značila 
je politički triumf Narodne stranke u velikom poduhvatu na- 
rodnog osvješćivanja i određivanja vlastite samobitnosti. 

Ž Pavlinović je bio veliki govornik — “vrsnik pučkog govor- 
ništva“, jer je na veoma dojmljiv način znao govoriti učeno 
kao pučki čovjek i zato je imao u ono vrijeme velikog uspjeha. 
On je ustanovio pomanjkanje narodne svijesti kod gradskih 


zori BE da 


slojeva Hrvata u Dalmaciji. Osuđivao je one koji čitajući tuđe 
knjige usvajaju i tuđinske nazore. Polemizirao je s Nikolom 
Tommaseom koji je objavljivao nekakvu dalmatinsku narod- 
nost, a Tommaseo je imao u ono doba veliki utjecaj u Italiji 
i u cijeloj Europi. To se najbolje vidi iz odnošaja Eugena Kva- 
ternika i njega, Tommasea. lako je na hrvatskom napisao 
svoje sjajne Iskrice nije bio dobar Hrvat, a to se može pripisati 
i njegovom talijanskom podrijetlu. Pavlinović nije skrivao po- 
greške Narodne stranke. On je tada u Jelsi 31. svibnja 1868. 
rekao: 


“Radi obzira prema autonomaškoj stranci našega smo 
imena narodnoga i političkoga pritajili. što smo se imali zvati 
Hrvat rekosmo da smo Slovinci; mjesto aneksionisti rekosmo 
da smo narodnjaci. Doduše, u tom laži nije bilo, ali nije bilo 
ni one čiste, bistre istine, koja je dolikovala našem viteštvu; 
istina koja bi možda bila prižestila borbu, ali bi je bila i plod- 
nijom učinila.“ 


u he) 


Kako su se smjeli praviti ludi naši Jugoslaveni, pa sma- 
trati da se dva državna naroda, svaki sa svojim definiranim 
prostorom, svojom povijesti, različitim socijalno-ekonomskim 
strukturalnim razvitkom i vjersko-kulturnom orijentacijom 
mogu složiti u jedan narod ili da su čak jedan narod? (...) 

Mi nismo narod zato što smo to htjeli biti, kao što nitko 
na svijetu nije rođen zato što je to htio. Ali kad postoji, 
onda to i hoće. Mi smo rođeni za narod i to hoćemo biti. 


(Ivan Oršanić, 1954. godine. Citirano 
iz “Vizije slobode", str. 121 i 123.) 

Goran Ante Blažeković: 


Kamenčići iz mozaika hrvafskog stradanja i borbe 


Hrvatska je OPET konačno DRŽAVA - nezavisna, samo- 
stalna, neovisna, samosvojna, suverena, demokratska itd. 
Svi ti pridjevi na različit emotivni i lingvistički način pobliže 
označuju istu temeljnu i bitnu činjenicu, a to je — Država. 
Hrvatska još nije idealna kako bismo svi mi željeli, ali je 
država, što je preduvjet da bi mogla napredovati i postajati 
sve boljom u svakom pogledu. Trebamo biti svjesni da će se 
trebati još dugo boriti, mukotrpno i ustrajno raditi da bi se 
ispravilo sve što je u Hrvatskoj bilo pokvareno u četrdeset 
i pet ili šezdeset i pet godina države kojoj više ni ime ne 
želim spomenuti. Da li smo uopće svjesni da imamo svoju 
državu ili smo zaboravljivi, nezahvalni, nestrpljivi, sitničavi 
i čak ponekad spremni potkopavati joj još nestabilne te- 
melje? Sjećam se prošlih vremena kad sam znao reći ili 
pomisliti: “Doživjeti nezavisnu hrvatsku državu, pa slobodno 
umrijeti." Ili smo znali ovako rezonirati: “Antikomunisti smo, 
ali ako gledamo na bitni hrvatski državotvorni probitak, ne- 
ka hrvatska država bude i komunistička, ali neka bude naša 
nezavisna država.“ Treba znati odijeliti bitno od manje bit- 
nog. Jasno, ireba težiti uvijek boljem no ne ugrozivši ono naj- 
bitnije za jedan narod, a to je vlastita država. Zato, uz sav 
težak i sve teži život, uz svu nesavršenost presretan sam, 
jer smo cilj za kojim smo težili i u kojega smo vjerovali, a 
za koji su tolike hrvatske generacije dale živote, opet po- 
stignuli. Osim toga hrvatskom narodu, Hrvatima, hrvatskim 
građanima vraćeno je nešto daleko najvažnije, a to je nacio- 
nalna čast, ponos, dostojanstvo — sloboda, preduvjeti za 
opće blagostanje. 

I sada kad je Država Hrvatska tu, da li treba pisati: o 


prošlosti, o hrvatskom stradanju i borbi za tu državu, pogo- 


tovo ako to ima i osobnu, subjektivnu notu? Uvjeren sam da 
treba i to zbog više razloga: glavni cilj je postignut, vrijeme: 
Konspiracije je nadam se prošlo, jedna je faza narodnog i 

osobnog života završila, pa je potrebno napraviti neku bi- 
lancu, podvući crtu; potrebno je zatim zabilježiti događaje 
značajne za povijest i javnost, odnosno ti događaji su kao 
jedan primjer ili uzorak prošlih događanja, da se ne zaboravi 
kako su Hrvati i njihove obitelji borili se i stradali za Hrvat- 
sku, jer ispada ili bi neki htjeli reći da je borba za hrvatsku 
državu počela s nekakvim ZAVNOH-om (koje li stravične 
zablude), a nastavila se jedino 1971. Koliko god bila zna- 
čajna, 1971. je bila u državotvornom smislu tek ““zamucki- 
vanje". Sada nas “novokomponirani" Hrvati, oni od 30. svib- 
nja 1990. i više ili manje oko toga žele učiti hrvatstvu, de- 
mokraciji, što je borba za Hrvatsku, uglavnom bili su drža- 
votvorni oduvijek i kao pravi “padobranci" i karijeristi izvrsno 
iskorištavaju konjunkturu hrvatstva. Zato treba pisati i govo- 
riti. Zbog pravde i istine. Moja obitelj nije jedina niti je naj- 
više stradala, ali je jedan primjer od nebrojenih kamenčića 
u mozaiku borbe, rada i stradanja za Hrvatsku. 


Prema uskrsnuću Nezavisne Države Hrvatske 


Izdanak sam hrvatskih starčevićanskih, pravaških obi- 
telji Blažeković i Hećimović. Moji djedovi Milan Blažeković 
i Aleksander Hećimović u austrougarskoj su službi kao prav- 
nici živjeli i proputovali Bosnu uzduž i poprijeko. Tako su i 
njihova djeca, moj otac, majka, stričevi, ujaci i tete svi ro- 
đeni u Bosni. Djedovi su svoj život i rad po Herceg-Bosni 
obilato iskorištavali da bi joj vraćali hrvatski značaj. Kroz 
sav njihov kasniji rad i život mogla se osjetiti velika ljubav 
i simpatija za to “srce Hrvatske". 


Stvaranjem Kraljevine SHS oba su se djeda s obiteljima 
doselili i nastanili u Osijeku. Djed Aleksander je zbog hrvatstva 
bio rano umirovljen, pa je nastavio živjeti od odvjetništva. 
Naglo je umro 1939. godine. Proučavajući obiteljske pisane 
materijale ustanovio sam da su u vrijeme kad je u mnogim 
naivnim hrvatskim glavama cvalo jugoslavenstvo ili bar opor- 
tunizam, moji djedovi bili članovi, predsjednici, podupira- 
telji svih mogućih izrazito hrvatskih ustanova i društava kao 
Matica hrvatska, HKD sv. Jeronima, Napredak, Hrvatski radiša, 

pjevačkih društava Lipa, Frankopan, Kuhač, itd. Ta je izrazito 
hrvatska tendencija bila toliko uočljiva da je morala utjecati 
na nacionalni odgoj potomaka. Dolaskom u Zagreb na fa- 
kultet moj se otac Zdenko Blažeković odmah uključio u Usta- 
ški pokret. Ubrzo je bio među vodećim članovima domovin- 
skog dijela pokreta. Bio je jedan od osnivača Akademskog 
društva August šenoa na Sveučilištu, koje je skrivalo ustaše. 
Bio je i stožernik Ustaškog sveučilišnog stožera. Isticao se 
uvijek kao vođa i organizator. Tako je 1936. godine nakon pro- 
slave Mačekovog rođendana na Korčuli bio uhićen i petnaest 
Cana su ga tukli i mučili. Sudjelovao je na Sveučilištu u pro- 
tujugoslavenskim demonstracijama i u sukobima s ljevičarima. 
Prije 10. travnja 1941. bio je od policije tražen i skrivao se. 

Došao je 10. travanj 1941. godine, koji je s velikim odu- 
ševljenjem dočekao najveći dio hrvatskog naroda. U novoj je 
državi veliki dio moje obitelji bio izravno uključen. Moj ujak 
Nikola Hećimović postaje kotarski pristav u Donjem Miholjcu, 
što je bila politička funkcija, djed Milan Blažeković bio je prve 
dvije godine osječki gradonačelnik i stožernik, moja baka Ka- 
mila Blažeković bila je u Osijeku predsjednica Hrvatske žene, 
stric Milan Blažeković je prvu godinu tajnik Ministarstva vanj- 
skih poslova kod ministra Mladena Lorkovića, a ostale tri godi- 
ne bio je tajnik hrvatskog poslanstva u Berlinu, dok je moj 
otac Zdenko Blažeković za Nezavisne Države Hrvatske imao 
ove funkcije: stožernik Ustaškog sveučilišnog stožera, vođa 
muške Ustaške mladeži, povjerenik Glavnog ustaškog stana, 
član Hrvatskog državnog sabora 1942. godine te bojnik Po- 
glavnikove tjelesne bojne. Zadnja četiri mjeseca bio je po- 
vjerenik Državnog vodstva tjelesnog odgoja i športa, a to je 
postao jer je prije rata bio svestrani športaš, među ostalim 
golman osječkog Hajduka i zagrebačkog HAŠK-a, veslač, koji 
je s bratom Borisom bio osnivač osječkog veslačkog kluba 
Drava i tenisač, pa i član osječke teniske reprezentacije. Ta- 
ta ie bio među onima koji su 15. travnja dočekali Poglavnika 
u Karlovcu. Ja sam se rodio 21. rujna 1942. godine u Zagrebu 
u Nszavisnoj Državi Hrvatskoj zbog čega sam uvijek bio 
sretan i ponosan. Dne 21. travnja 1944. rodila mi se sestra 
Drina. Iz razdoblja NDH usjekao mi se u pamćenje i ovaj de- 
talj. Bio sam kod oca u uredu. vjerojatno u Zapovjedništvu 
ustaške mladeži u Jurjevskoj ulici 31. U sobi je na stolu bila 

maketa nekog grada ili naselja, a mene su sigurno dignuli 
da bi je mogao vidjeti. Tata je bio u uniformi s kožnatim ka- 
putom. Bio je stasit i visok i meni malom činio se golem. 
Iz ormara je izvadio dvije hrvatske zastavice i predamnom 
s njima mahao. Sjećam se i da sam s našeg balkona u Baue- 
rovoj ulici 28 gledao prolazak hrvatskih četa s hrvatskim za- 
stavama. To se podudara s onim što mi je mama puno ka- 
snije pričala. Rekla mi je da sam imao svoju ustašku kapu 
i pušku, pa kad je u nedalekom Stožeru u Zvonimirovoj 
ulici bila izmjena straže ili bi vojska prolazila Bauerovom, 
ja bih se uvijek ustrčao govoreći: “Gdje je moja kapica, gdje 


je moja puškica?'' Trčao bih do prozora, stao na stolac “mir- 


no" i salutirao. 


Slom Države i obitelji 


Došao je 6. svibanj 1945. godine. Donesena je bila od- 
luka o povlačenju državnog vodstva, hrvatske vojske i pu- 
čanstva koje je to željelo prema zapadu, prema Saveznici- 
ma. Kako je o toj odluci kasnije bilo dosta spora, evo što 
ja mislim: drugih šansi uopće nije bilo, ako je i to uopće bila 
šansa. No to sve znamo danas. Alternativa nije bilo i zato 
što naši ljevičari i partizani, koji danas fantaziraju o “'prevo- 
ćenju Hrvatske na pobjedničku stranu" nisu ništa učinili da 
obi je spasili — ne režim nego državu — dapače rušili su 
je, a HSS-ovci koji nisu bili “kompromitirani'' kod Saveznika 
sjeđahu na najmanje dva stolca: u šumi i Londonu, a za Drža- 
vu ne učiniše ništa. O sprečavanju masakra da i ne govorim. 
Bilo je teorija kako je trebalo ostati i braniti Zagreb. Srpski 
su generali baš to od srca željeli, da bi Zagreb razorili, a o 
ljudskim žrtvama da i ne govorimo. Prema najnovijem isku- 
stvu Vukovara, Osijeka, Gospića, Zadra itd. bilo bi to potpu- 
no besmisleno i krvavo, a partizanija bi za to imala potporu 
čak i savezničkih zrakoplova. Znači, nada u englesku kul- 
turu, humanost, demokraciju itd. bila je slamka, jedina po- 
lušansa. U toj nadi počeo je hrvatski egzodus. Treba se sje- 
titi da hrvatska vlast i Ustaški pokret nisu samo “'podvili 
rep" i otišli, nego su pokušali predati vlast Mačeku i Ste- 

pincu, jer im je na srcu bio isključivo opstanak hrvatske drža- 
Ve, a ne vlast ili Ustaški pokret. | 

S takvim nadama skoro milijun Hrvata, vojske i civilnog 
pučanstva pošlo je prema zapadu. Simptomatično je da se 
ta nepobijeđena hrvatska vojska bez muke probila do Au- 
strije kroz “pobjedničku" partizansku vojsku. Prije toga tata 
i mama su mene, dvaipolgodišnjeg dječaka i moju jednogo- 


< dišnju sestru odveli na Gornji grad u Jurjevsku ulicu k baki 


Ljudmili Hećimović, jer su pametno procijenili da bi nas bilo 
riskantno voditi sa sobom, a i nadali su se kao i drugi brzom 
povratku. Ja se prisjećam zajedničkog ručka i nakon toga 
tatinog i maminog odlaska autom, dok su Drinu i mene valj- 
da držali na prozoru jer smo gledali za njima. 


Već na početku povlačenja “oslobodioci" kod Zagreba 
uhvatiše mojeg strica, tatinog najstarijeg brata Borisa. Nije 
se bavio politikom, već je bio mobiliziran kao domobranski 
časnik. Bio je upravitelj zagrebačke ciglane i vrhunski struč- 
njak za Siemmens-Martinove peći. Kod povlačenja je bio u 
odstupnici. Zavezaše ga za drvo, rasporiše mu trbuh i crije- 
va mu razvukoše i omotaše oko drveta. Iza njega je ostalo 
dvoje male djece, a paradoksalno je da su ga kasnije došli 
tražiti jer bez njega nisu znali pokrenuti strojeve u ciglani. 
U to vrijeme kod Maribora uhvatiše mojeg ujaka, maminog 
mlađeg brata, dvadesetipetgodišnjeg medicinara Vladimira 
Hećimovića. I on je mogao pobjeći, ali nije htio napustiti ra- 
njenike, jer se povlačio s bolnicom. On, kao i mnogi drugi, 
morao si je kod Maribora sam kopati raku, a zatim je bio 
ubijen. Njegova je zaručnica prošla “križni put" od Maribora 
do Osijeka. | 

Što se Bleiburga, “križnog puta", jama i svih ostalih 
užasa tiče, treba naglasiti da je to učinjeno nakon rata, oni- 
ma koji su se predali, te bez suda i tu opravdanja nema. 

No, ni oni koji su ostali ili bili uhićeni u domovini 
nisu prošli bolje. Mojeg djeda Milana Blažekovića, koji 
je bio prokurist osječke šećerane, osudili su 1945. go- 
dine na petnaest godina zatvora s prisilnim radom zbog 
“suradnje s okupatorom". Nakon godine dana u logo- 
ru Stara Gradiška je umro i tu upoznajemo jedan svijetu 
nepoznati, ali jugokomunistički specijalitet. Djed je morao 

i mrtav kaznu odležati u logoru, pa i danas leži pokopan 
unutar Stare Gradiške, ako se četnici nisu pobrinuli za grob. 
Moja baka Kamila bila je mjesec dana u zatvoru u Osijeku, 
a nakon toga je bez mirovine do smrti 1964. godine morala 
živjeti u vlastitoj kući u bivšoj radionici i “veškuhinji" i mo- 
rala gledati “oslobodioce" kako se šire u njezinom. Moj 
ujak Nikola Hećimović, mamin stariji brat u Osijeku, bio je 
dva puta osuđen na smrt, pa zatim na dvanaest godina, a 
odsjedio je šest u Lepoglavi, Lokvama, Jelas polju, gdje su 
u vodi do pazuha sjekli šaš i pili baruštinu itd. Tako se od 7. 
svibnja 1945. godine sustavno počela odvijati uz pomoć Hr- 
vata izdajnika i ““demokratskih'' Saveznika jugo-srbo-komu- 
nistička krvava osveta, da se kod Hrvata zatre svako sje- 
ćanje i pomisao na vlastitu državu. 

Kako rekoh, tata i mama su s ostalima pošli prema 
Austriji i našli se na austrijskoj granici. U onom metežu na 
granici i preko nje oni su slučajem, srećom _ ili instinktom 
izbjegnuli, zaobišli Bleiburg i pješačeći preko cijele Austrije, 
preko planina, umorni, gladni i žedni našli su se u Salzbur- 
qu u izbjegliškom logoru. Vrlo brzo tatu su prebacili u “zlo- 
činački" logor s mnoštvom Hrvata. Prije pada Berlina sve 
je osoblje ambasada bilo internirano u Badgasteinu, pa se 
tu našao i moj stric Milan, tajnik hrvatskog poslanstva. Ame- 
rikanci ga uhitiše, te se i on našao sa svojim bratom  Zden- 
kom u istom logoru. 

Sada ću iznijeti nekoliko svojih neposrednih i posrednih, 
a javno nepoznatih sjećanja na pokojnog oca Zdenka Bla- 


žekovića za koia smatram da su povezani s njegovom osu- 


dom i strijeljanjem, a govore i o njegovoj osobi i značaju. 
Zdenko Blažeković izručen je Jugoslaviji iz logora Mar- 
cus W'Orr kod Salzburga, kojim su upravljali Amerikanci. 
Izručili su ga 12. veljače 1946. zajedno s narodnim zastup- 
nikom Sertićem i Icom Kirinom. Dne 6. siječnja 1946. izručen 
ia Blaž Lorković (prema podacima vlč. Vilima Cecelje, koji 
je bio u istom logoru). Nakon novinske hajke, u samo dva 


dana namještenog sufenja sa sijaset laži i tobožnjih svje- 


doka osuđeni su 12. siječnja 1947. i ubijeni 24. siječnja 1947. 
godine u 6 sati ujutro navodno negdje u Maksimiru, S mojim 
ocem Zdenkom Blažeković, također Blaž Lorković, Ico Kirin 
te Božidar Cerovski. Za Zdenkov grob ne znamo. 

Kako su se stalno događala izručenja, Zdenku su mnogi 
savjetovali da se izvuče ili bar makne kad je opasno iz logo- 
ra, što su neki već bili učinili, a nije bilo preteško. Zdenko 
je odgovarao da on nema zašto bježati, jer nije nikog ubio, 
i da je bio samo političar. Hrvatska naivnost. Kad su došli 
po Zdenka, kao da su mu Amerikanci htjeli dati priliku za 
bijeg. Naime, dopustili su mu da pođe po svoje stvari, ako 
da časnu riječ da neće pobjeći. Zdenko je dao riječ i vratio 
se, jer on datu riječ nikad ne bi prekršio. Hrvatsko poštenje. 

U svezi s izručenjem, imali smo jednu ne potpuno pro- 
vjerenu vijest, da su izručeni prije Zagreba odvedeni u Beo- 
grad, da su voženi po ulicama, gdje je “bratsko"' stanovništvo 
po njima pljuvalo. 

Zdenko je u Zagrebu bio zatočen oko pola :godine u 
zatvoru na Savskoj cesti (više ne postoji), a pola godine u 
zatvoru u Petrinjskoj ulici. S njim je pola godine u zatvoru bio 
mladi franjevac Božidar Grđan s kojim je puno razgovarao, 
ostavio mu poruke za nas, a koji ga je pripravio za smrt. P. 
Grđan je do danas ostao obiteljski prijatelj i duhovna sveza 
sa Zdenkom. Drini i meni on je sve ispričao 1964. godine kada 
smo ga posjetili u samostanu u Varaždinu. U ćeliji-sobi bilo 
je dvadesetak zatvorenika. Kako je Zdenko po naravi bio vo- 
da, postao je odmah sobni vođa i organizator uhićeničkog 
života. Uveo je i “naplaćivao kaznu" za svaku psovku. Među 
mnogim razgovorima, p. Boži je ispričao ovaj simpatič- 
ni događaj. Zdenko se sa mnom šetao po Gornjem gra- 
du. Tu se potpuno slobodno šetao i Poglavnik. To je moglo 
biti negdje 1944. godine kad se Zdenko vodeći mene za ruku 
sreo s Poglavnikom. Poglavnik je rekao: “O Zdenko, to je 
tvoj sin!" | pogladio me po glavi. Kad god sam nakon toga 
s tatom došao na to mjesto, ja bih rekao: “Ovdje me je Po- 
glavnik pogladio." | 

Zdenku su u istrazi govorili da je on veoma sposoban, da 
im takvi trebaju i da se može izvući ako prijeđe na njihovu 
stranu. Očito, nije se prodao. Sjećam se jedinog posjeta 
ocu. Posjetili smo ga ja, moja sestra Drina i baka, Zdenkova 
punica. Donijeli smo mu bombone, a on nas je s njima ponu- 
dio. Cijelo vrijeme uz prozor je stajao vojnik sa “'šmajse- 
rom". Sjećam se i oproštajnog posjeta prije strijeljanja. 

Dugački hodnik, sa stropa je visila jedna žarulja, a cijela četa 
milicajaca bila je poredana “u stavu mirno", kao za smotru 
ili mimohod. Netko je viknuo: “Blažeković!" i iz lijevih zad- 
njih vrata na dnu hodnika pojavio se Zdenko u svojem sme- 
đem kožnatom haljetku s krznenim ovratnikom. Moja sestra 
Drina je tada imala tri, a ja četiri i pol godine. Zdenko se 
najprije oprostio sa svojom majkom, našom bakom Kami- 
lom, zatim sa svojom punicom, našom bakom Ljudmilom. 
Nakon toga Zdenko je mene i sestru dignuo u naručje, izlju- 
bio nas (još osjećam kako me je ogrebao s bradom) i rekao 
nam između ostalog: “Tata ide na daleki put, budite uvijek 
pošteni, nemojte nikoga mrziti..." To je bio naš zadnji 
susret s ocem i njegove riječi nama prije strijeljanja. Meni je 
u ruku dao pismo za mamu, na što je skočio udbin agent, 
istrgnuo mi pismo i poderao ga a da ga nije ni pročitao. 
Usput, ja danas mislim kako onda nisam bio svjestan što se 
događa, no tata je p. Boži u ćeliji pričao, da kad nam Je 
rekao da ide na daleki put, da sam ja na opću konsternaciju 
i strah prisutnih s tankim glasićem rekao: “Ti ne ideš na 
put, tebe će ovi partizani ubiti!" di 

U logoru u Salzburgu moj stric Milan je koncem 1947. 
godine ostao među pedesetak zadnjih zarobljenika, a kako 
je i njemu ozbiljno prijetilo izručenje, shvatio je da nakon 
desetkovane obitelji ipak treba bježati. Osjećao je i odgo- 
vornost za četvero djece svoja dva ubijena brata. Izvu- 
kao se iz logora i uz pomoć austrijskog svećenika franjevca 
Patricka s mojom majkom, Zdenkovom udovicom Blaženom, 
uz mnoge opasnosti prebacio se u ltaliju | Iz Genove otpu- 
tovao u Argentinu, u Buenos Aires. Treba znati da je 
io bilo vrijeme “lova na ljude“, lova na Hrvate, pa su mnogi 
uz pomoć doušnika bili u Genovi skidani s brodova i e 
ćani u Jugoslaviju. U Buenos Airesu se stric u skladu s bra- 


tovom željom 1955. godine vjenčao s mojom majkom i za-. 


ijenio nam oca. On je do danas u emigraciji bio aktivni 
kulturno-politički djelatnik (Studia Croatica, Hrvatska revija, 
Danica, Hrvatsko narodno vijeće...) na crti ponovne uspo- 
stave hrvatske države. Posebice je značajno da je stalno 
reagirao na sve neistine i laži o Hrvatskoj i Hrvatima obje- 
lodanjene u svjetskom tisku. 

I tako je 7. svibnja 1945. godine moja baka Ljudmila 
Hećimović ostala s nama dvoje male unučadi s najmanjom 
mogućom “porodičnom" mirovinom. S nama je od tada ži- 
vjela bakina sestra Kamila Sabolić, također bez mirovine 
Ni prihoda. Njoj su sve oduzeli, istjerali je iz Daruvara, a 
muža joj, dr. Stjepana Sabolića, koji nikom zla nije učinio, 
Ubili. Njegov brat Vladimir Sabolić bio je za NDH veliki žu- 
pan, a uhvaćen je u Kavranovoj akciji (operacija “Gvardijan'') 
i 1948. godine obješen u Zagrebu. 

Ovaj bih dio završio s jednim svojim osobnim sjećanjem. 
Govorilo se kako su 8. svibnja 1945. “oslobodioci" ušli u 
Zagreb koji da ih je oduševljeno dočekao. Mogu ilustrirati 
oduševljenje" praznog grada s onim što sam osobno vidio. 
Tog sam dana s prozora gledao kako se preko puta našeg 
stana po pločniku uz zidove kuća šuljaju neke pognute spo- 
dobe s uperenim puškama, zvjerajući očima po prozorima. 
Ta mi se slika duboko urezala u sjećanje i potpuno mi je 
ostala jasnom. Kad je moja teta Kamila pružila glavu kroz 
prozor, kroz staklo je prošao “oslobodiočev"" metak. Sjećam 
se da je kasnije neki čovjek postavljao novo staklo. To i 
takvo je bilo “oslobođenje" i “oduševljenje. 


Živjeti, ne zaboraviti i biti svoj 


Nakon svega toga imali smo materijalno veoma težak 
život, koji bi bio još daleko teži da nije bilo mamine i stri- 
čeve pomoći iz Argentine. No osobito bi bio težak da nismo 
imali izvrstan odgoj. Baka i teta nastojale su nam na najbolji 
mogući način zamijeniti originalnog. Naša teta, inače Mađa- 
rica, koja nas je svake nedjelje posjećivala uvijek nas je 
ispitivala da moramo ponoviti što nam je tata rekao na opro- 
štaju, a uvijek bi znala govoriti svojim lošim, ali simpatič- 
nim hrvatskim jezikom: “Moja jadna Mađari, ovo prokleto 
komunističko banda!" 

Znači, rasli smo prvenstveno u vjerskom ozračju, ali je 
ipak uvijek nenapadno bila prisutna nacionalna, protukomu - 
nistička i protujugoslavenska klima. Ja sam sve upijao, za- 
nimao se za sve i sazrijevao. Sjećam se nekoliko događaja 


iz toga vremena. U prvom razredu pučke škole dobivali bismo 
pod odmorom žemlju namazanu biljnom masti. “Drugarica" 
učiteljica nas je poredala jedne za drugima, u ruci je držala 
namazanu žemlju i svakog pitala: “Dobiti ćeš žemlju ako 
kažeš tko te tjera da ideš u crkvu." Ili, druga učiteljica je 
pred razredom rekla: “Goran je najbolji đak, ali jer ide u 
crkvu ne može biti razredni načelnik." Nisam nikada to bio, 
ali nisam zbog toga uopće patio, jer sam shvaćao važnost 
vjere u odnosu na komunistički režim, pa sam svakodnevno 
revno i više puta u crkvi ministrirao i pjevao u dječjem crkve- 
nom zboru. Pedesetih je godina baka sa mnom i sestrom 
bila u nekim službenim prostorijama, kad je netko rekao: “A, 
to su djeca onog zločinca, onog crnjakovića." Ipak moram 
reći, da uz sav ne baš lagan život, ja nikada osobno nisam 
bio šikaniran ni zbog vjere ni zbog hrvatstva. To ne mogu 
protumačiti, jedino što sam uvijek bio hrabar i nepopustljiv 
u načelima. No moju sestru Drinu gnjavili su zbog vjere pa 
je i gimnaziju zbog toga morala promijeniti. 

Negdje oko 1955. godine pročulo se da se “naši" vra- 
ćaju s tenkovima iz emigracije. Najboljem sam prijatelju to 
slavodobitno priopćio i sanjario o tome. Potresao me je aten- 
tat na dr. Antu Pavelića, kao i kasnije njegova smrt. Isto tako 
smrt kardinala Alojzija Stepinca, čijem sam sprovodu pri- 
sustvovao u prepunoj katedrali. U crkvi sv. Marka na Gornjem 
gradu u Zagrebu, 1962. godine očekivali smo iz SAD tijelo 
hrvatskog kipara Ivana Meštrovića, međutim “ijugovići“ ga 
s aerodroma kidnapiraše i odvedoše ravno u Otavice, a misa 
zadušnica nakon čekanja obavljena je bez njegovog tijela. 

U radu za Boga i Hrvatsku 


Pod uvjetima totalitarizma, diktature, straha i tišine ja 
sam skupljao sve duhovne i tvarne uspomene iz Nezavisne 
Države Hrvatske. Moram pripomenuti da se u poslijeratnih 
četrdeset i pet godina hrvatstvo nenapadno i oprezno razvi- 
jalo i gajilo u katoličkim crkvenim prostorima, a to su pri- 
mjećivali ili je to utjecalo na one koji su takav odgoj imali 
i kod kuće. Godine 1965. bio sam na trodnevnim duhovnim 

vježbama u Kartuziii u Pleterju (Slovenija), koje je vodio p. 
Mijo Škvorc, nekad i sam u logoru Stara Gradiška, a kasnije 
zagrebački pomoćni biskup. Pribivajući ujutro na misi, iza ol- 
iara sam na zidu spazio natpis RELIGIONI ET PATRIAE. 
Otada moje životno geslo i načelo postaje VJERA I DOMO- 
VINA, što se izvrsno slaže ili drugim riječima znači BOG | 
HRVATI. 

Nakon smrti bake Kamile u Osijeku, sestra i ja smo 
tamo išli po ostavštinu i u tom poslu posebice se za- 
nimali za knjige nacionalističkog sadržaja i pakirali ih za 
Zagreo. Susjedi u bakinoj kući su potajice gledali što radi- 
mo i kad smo se vratili u Zagreb prijavili su nas osječkoj 
Udbi. Tada me je spasio ujak Nikola Hećimović iz Osijeka: 
odmah mi je javio što se dogodilo i da mogu očekivati pre- 
tres, a udbaši nisu bili baš brzi u javljanju u Zagreb. Tako 
sam uspio iznijeti iz kuće pun kofer materijala iz NDH, kao 
i tatin pištolj sa sveučilišta i to je bilo pola godine sakrive- 
no u jednoj državnoj ustanovi. Dva dana nakon obavijesti, 
jedne svibanjske srijede 1965. godine točno u osam sati 
dopodne zvonjava na vratima. Uđoše dva udbaša i dva “mili- 
cionera za obezbeđenje'', napraviše sestri i meni pretres, 
“Dremetačinu'' od podruma do tavana puna četiri sata. Kako 
ništa nisu našli najprije mi htjedoše uzeti hrpu tankih hr- 
vatskih trobojnica, a kad su izlazili ja sjedoh na njih pa ih 
zaboraviše, ali uzeše uz potvrdu moje marke od Nezavisne 
Države Hrvatske. Međutim, ja sam na potvrdi uspio pročitati 
potpis Pešut, a kako se nisam uplašio, nakon dva mjeseca 
najprije traženja po Petrinjskoj, Đorđićevoj i Zrinjevcu, pa 
zatim “lovljenja'" tog Pešuta, vratili su mi moje marke. 


Taj moj prvi pretres u životu nije me pokolebao, dapače 
još me je više potaknuo na ozbiljnije djelovanje. To mi je 
bila prva škola, koju sam sretno prošao, no shvatio sam i 
zaključio, iako sam po naravi naivan, da nema šale, da se bez 
puno razmišljanja, planiranja i osposobljavanja ne može oz- 
biljno ilegalno raditi, a istovremeno ostati na slobodi. Da- 
kako, rizik je potreban, jer bez rizika nema rada, ali mora 
biti minimalan i proračunat, znači planiran. Ne smije se pre- 
pustiti emocijama, nego biti oprezan i pokušati nadmudrivati 
jugokomuniste. Uvijek sam bio odlučan da se ne dam istje- 

rati iz Domovine, jer sam u Hrvatskoj potrebniji i korisniji 
nego u inozemstvu. Znao sam neprocjenjivu ulogu i važnost 
hrvatske emigracije, koja se borila i činila sve za Hrvatsku, 
ali sam bio uvjeren da oslobođenje mora početi iznutra i 
samo tako može uspjeti. 


Ubrzo nakon toga usudih se i zatražih pasoš preko slo- 
venske turističke agencije Kompas, da zametem trag, i do- 
bih ga. U rujnu-listopadu 1966. godine sestra i ja smo se 
praktički potajice prvi puta nakon 1945. godine sastali s ma- 
mom u Salzburgu i Beču. To je za nas bio neopisivi doživljaj. 
Dvadesetdvogodišnja Drina i ja dvadesetčetverogodišnji pona- 
šali smo se kao mala djeca, a i danas mi taj naš prvi sasta- 
nak s mamom izgleda kao san. Pri tom sastanku puno nam 
je pomogao vlč. Vilim Cecelja, s kojim smo puno razgova- 
rali, a imali smo i druge susrete kao s političarom iz NDH 
Mehmedom Mehičićem. Na tim sam susretima još puno do- 
znao i donio sam u Zagreb ilegalni materijal. U rukama sam 
imao veliku hrvatsku državnu zastavu koja je visila na hr- 
vatskom poslanstvu u Berlinu, a vlč. Cecelja ju je sačuvao. 
Ta je zastava za svake Svisvete nošena na komemoraciji u 
Bleiburgu. S vlč. Ceceljom sam ostao u kontaktu praktički 
do njegove smrti, a javljao sam mu se na lozinku “Schwester 
Antonia". 


Koncem studenog 1966. godine na duhovnim vježbama 
u Pleterju (a gdje drugdje nego u crkvi!) utemeljena je ile- 
galna trojka koju smo sačinjavali: ja (s tajnim imenom “An- 
drija"), Krešimir Sojčić (“Keks") i Želimir Zemljić (“King''). 
Imali smo vezu s organizacijom kojoj nismo znali ni ime, a 
od koje smo dobivali upute i zadaće. Ništa nismo pitali, jer 
je moja teza bila da u ilegalnom radu ne smije prevladavati 
znatiželja, a što manje znaš, manje u istrazi ili pod torturom 
možeš reći. Nas smo se trojica sastajali, pripremali i poli- 
tički izgrađivali. Prošla su tri mjeseca i došao ožujak 1967. 
godine s “Deklaracijom o nazivu i položaju hrvatskog knji- 
ževnog jezika''. To je bio veliki događaj i to nas je potaknulo 
na prvu našu akciju, koju danas mogu opisati. Odlučili smo 
"Deklaraciju" promidžbeno potaknuti i iskoristiti za opću hr- 
vatsku stvar. Izbor je pao na veliki školski gimnazijski kom- 
pleks, u kojem su se nalazile četiri škole, danas muzej Mi- 

mara. Ozbiljno smo se, skoro profesionalno pripremali. U 
utorak 27. ožujka 1967. godine u 24 sata, kiša je lijevala, 


sastali smo se s “četvrtim čovjekom", samo se rukovali (nika- 
da ga više nisam vidio) i ušli u zgradu. Svi smo imali gu- 


mene rukavice. Uglavnom, razmilili smo se po hodnicima i 


razredima i nakon dvosatnog rada za koje smo vrijeme sve 
zidove ispisali s golemim prohrvatskim parolama uspješno 
smo završili akciju. Kasnije smo čuli da je drugi dan sve 
blokirala milicija, slikala itd. a u novinama nikada o tome 
nije bilo ništa. Moje je iskustvo, da je Udba po “crnim kro- 
nikama" opisivala samo i isključivo svoje “uspjehe", dok je 
oporbine uspjehe i svoje neznanje o tome striktno prešući- 
vala. Još bih rekao, da kad se govori o strahu treba znati 
da strah nije sramota, čak možda onaj tko nema straha nije 
normalan, ali velika i čvrsta načela i ideje jače su od straha, 
prevladavaju i pobjeđuju strah. To mogu reći iz vlastitog 
iskustva. sv 

Godine 1967./68. bio sam u vojsci i to, na moje iznenađe- 
nje u Varaždinu. Nisam imao nekih poteškoća, čak su me po- 
kušali uvući u Partiju, no ja sam se energično izvukao i nikom 
ništa. Za vrijeme vojske počeo je u Zagrebu izlaziti Hrvatski 
književni list. Danas mogu reći da je prvenstvenu, ključnu 
ulogu u nacionalnom buđenju i osvješćivanju hrvatskog 
naroda imala “Deklaracija, zatim Hrvatski književni list, pa 
1971. i ako toga. Od prosinca 1968. do veljače 1969. godine 
Drina i ja smo bili u Argentini u Buenos Airesu kod mame i 
strica. To je bio nezaboravan i veoma koristan doživljaj. 
Osim života s roditeljima, bilo je to tri mjeseca ži- 
vota u slobodi među mnoštvom Hrvata, današnjom ter- 
minologijom rečeno prognanika i emigranata. Upoznali 
smo puno divnih ljudi i učvrstio sam se u uvjerenju da je 
1945. godine morao otići ili bio ubijen cvijet hrvatske inte- 
ligencije, hrvatskog naroda. Prisjećam se da smo bili na misi 
zadušnici za netom umrlog hrvatskog filozofa i revolucio- 
nara prof. Ivana Oršanića, koji je za NDH bio 'šef' mojem 
tati. Na zadušnici sam vidio ministra Vrančića i između osta- 
lih upoznao Marka Sinovčića, Ivu Stiera, Veru Korsky, Do- 
lores Bracanović itd. | na povratku iz Argentine riskirao sam 
da ponešto prenesem. 

U svibnju 1969. godine zaposlio sam se i vjenčao sa 


m. 


Zdenkom Radić, a da me nove životne obveze nimalo nisu 
odvratile od ilegalnog djelovanja. Tijekom 1969. godine iz- 
gubili smo vezu s “organizacijom'"' a kako je nacionalna “eu- 
forija'', kako bi komunci rekli, već počela, trojka je manje 
djelovala. Te sam se godine učlanio u Maticu hrvatsku, jer 
sam smatrao da u tom povijesno-političkom trenutku ona 
nije samo kulturna i nacionalna ustanova, nego i jedini poli- 


tički pokret, čimbenik hrvatskog jedinstva i gojitelj nacional- 
ne svijesti, te stjecište nacionalističke opozicije, pa ju je 


valjalo podržati. U jesen 1969. godine preko Drinine prija- 
teljice s Medicinskog fakulteta dr. Ružice Ćavar (danas pred- 
sjednice Hrvatskog pokreta za život i obitelj) upoznao sam 
joj supruga Matu ćavara i to je bilo ključno za moj daljnji 
političko-ilegalni rad. On je šezdesetih godina već odležao 
dvije godine Golog otoka, a prije toga prigodom bijega od 
istrage na granici mu je bila prostrijeljena jetra. Takvih Hr- 
vata kao Mate Ćavar, takvog entuzijazma i hrvatskog srca 
rijetko ima. Osim toga neobično talentirani pjesnik u svim 
poetskim izrazima: rima, slobodni stih, deseterac. Uglavnom, 
neumoran hrvatski radnik i borac. Između nas se razvilo ve- 
liko prijateljstvo i suradnja. 

lako su nas događaji oko 1971. godine sve veselili 
i ispunjali nadom (ja sam smatrao gledajući događaje, 
da hrvatski polet više ništa ne može zaustaviti), ipak 
smo smatrali da moramo nastaviti i nadalje ilegalno 
djelovati i ostati u ilegali, jer smo znali da Savka, 
Tripalo_ i društvo ne _ misle _ dalje od malo popravljene 
Jugoslavije, a nas nije mogla zadovoljiti i nije nam uopće 
trebala nikakva demokratska Juga. Osim toga smo smatrali 
da demokratska Juga ne može ni opstati, jer bi se odmah 
raspala, pa da zato punu i pravu demokraciju jugounitari- 
sti ne bi ni dopustili. 


HNP — SH (HOV) 


Godine 1970., 10. travnja, koji se u mojem domu redovito 
slavio, stupio sam u Hrvatski narodni pokret — Slobodna Hr- 
vatska (Hrvatska osloboditeljska vojska), koji je u Hrvatskoj 

postojao već nekoliko godina. Na ruke Mate ćavara položio 
sam ovu prisegu, koju su polagali svi djelatni članovi: 
“Zaklinjemo se svime što nam je sveto, da ćemo se ci- 
jeloga života boriti svim korisnim sredstvima za državni :su- 
verenitet Hrvatske, građanske slobode, zakonsku praved- 
nost i socijalnu jednakost svih državljana Hrvatske, neovisno 
od religioznih ili drugih razlika filozofskih nazora, koji su u 
skladu s narodnim i teritorijalnim jedinstvom Hrvatske, u 
povijesnim i etničkim granicama naše Domovine. Zaklinjemo 
se da ćemo trajno štovati i njegovati kulturnu baštinu hrvat- 
skog naroda i svih državljana Hrvatske, boreći se za uspo- 
stavu najsavršenijeg društvenog poretka Hrvatskog sabor- 
skog sustava u Državi Hrvatskoj. U protivnom neka nas stigne 
prezir i svaka kazna hrvatskog naroda, za koji se borimo i 
čije Ustavne zakone, Sudstvo i Vlast jedino priznajemo i po- 
štujemo na tlu naše Suverene, Slobodne Države Hrvatske." 
Hrvatski narodni pokret — Slobodna Hrvatska bila je 
domovinska strogo konspirativna, tajna organizacija, čiji je 
posebice djelatni borbeni dio bio Hrvatska osloboditeljska 
vojska (HOV). Organizirana je bila po sustavu trojki, no ne u 
doslovnom smislu, jer je trojka mogla imati od dva do re- 
cimo pet članova. Temeljnice programa HNP-SH (HOV) bile su: 


1. DRŽAVNI SUVERENITET Hrvatske na povijesnom i 
etničkom području hrvatskog naroda u njegovoj do- 
movini. 


2. GRAĐANSKE SLOBODE državljana Samostalne drža- 
ve Hrvatske sa svim pravima i dužnostima. 


3. ZAKONSKA PRAVEDNOST u Samostalnoj državi Hr- 
vatskoj kao čuvar svih građanskih sloboda i poretka 
u cjelini. 

4. SOCIJALNA JEDNAKOST na svim područjima na- 
rodnog života i materijalnih uvjeta egzistencije. 


9. HRVATSKI SABORSKI SUSTAV, novi društveni po- 
redak novog doba hrvatskog naroda na starim hrvat- 
skim temeljima. 


JE. 


Za vrijeme tzv. hrvatskog proljeća za organizaciju su vri- 
jedili posebni uvjeti rada, jer je kao ilegalna i tajna djelovala 
iz pozadine. Djelovali smo promidžbeno i nastojali smo usmje- 


ravati hrvatsku borbu. Održavali smo veze i koordinirali rad | 


s nekim studentskim vođama. U ljetu 1970. godine bio sam 
u Beču kod p. Mirka Čovića, s kojim smo ostali povezani sve 
do njegove smrti, mislim 1981. godine. Od njega sam nabavio 
dosta knjiga i ilegalno ih unio u domovinu. Nakon Titovog 
protuhrvatskog udara u Karađorđevu, neki članovi organizacije 
morali su bježati u inozemstvo jer su bili i javno aktivni, a 
među njima je u siječnju 1972. godine morao otići i duša or- 
ganizacije Mate ćavar. Prije toga smo odlučili da organizacija 
ostaje striktno domovinska, iako su neki članovi i dio vodstva 
u inozemstvu. 

Treba pripomenuti da smo imali i vanjskih suradnika. 
Jedan je takav bio Branko Vlahović (“Josip'"). On, Krešimir 
Sojčić (“Keks") kao glavni izvoditelj i ja sudjelovali smo u 
proljeće 1972. godine u prebacivanju u inozemstvo nekih 
ugroženih studentskih voda. Počela je opća hajka i naš ula. 
zak u duboku i još promišljeniju ilegalu. Jedan od značaj- 
nih članova organizacije-pokreta bio je Jozo Lukač-Mladen, 
koji je iza sebe imao pet godina Stare Gradiške i na suđe- 
njima se izvrsno držao ne tereteći druge. Surađivali smo 


od 1972. godine, sastajali se i planirali akcije. Jedna mala | 


zanimljivost: jedne lipanjske večeri 1972. godine šetali smo 
Hercegovačkom ulicom u Zagrebu i zavjetovali se da ne- 
ćemo obrijati brade dok Hrvatska ne bude nezavisna drža- 
va. Jozu su 1987. godine ubili u poduzeću, pa ga je hrvat- 
ska gruda primila s bradom, a ja sam, sjetivši se prijatelja 
i suborca Joze, bradu prvi puta obrijao nakon 8. listopada 
1991., kad su prekinute sve veze s Jugovinom. 

U lipnju 1972. godine odigravala se je “bugojanska akci- 
ja" pod vodstvom braće Andrića i Pavla Vegara. To smo 
sa zebnjom i ushitom pratili i nikad se nismo složiti s ne- 
gativnim ocjenama te akcije iz domovine ili emigracije. Tih 
dvanaest mladića bili su heroji koji su uzbunili Jugu i svi- 
jet, tako da je ta “savršena'' država morala sa helikopteri- 
ma ići protiv devetnaest ljudi. Zar im netko može osporiti 
pravo i čast za tu nacionalnu žrtvu koju su svjesno podni- 
jeli? Kasnije smo se služili knjižicom-priručnikom Adolfa 

Andrića “Osvetnici Bleiburga" s uputama za gerilu i ile- 
galni rad. 

Koncem 1972. godine i moja sestra Drina je morala 
otići u emigraciju jer joj se te godine s mužem događalo 
po sistemu “Tito u Zagreb on u zatvor". 

U ljeto 1972. godine bio sam prvi puta u Beču kod 
Mate ćavara. Dogovorili smo se za daljnji rad i koordina- 
ciju, lažne adrese itd. Postao sam “časnik za vezu" i od 
tada do 1982. godine deset do dvanaest puta godišnje išao 
sam preko “grane". Kako je organizacija (logično, s obzirom 
na tajnost) novčano i tehnički oskudijevala, a 1982. su uve- 
deni depoziti na granici, sastanke smo sveli na minimum, 
a komunikacija se nastavila brzoglasno i pismerio. Smatram 
našim velikim uspjehom da sam deset godina u oba smjera 
prenosio promidžbeni materijal i ostalo sve do oružja. Tek 
1982. godine policija je pronašla skrovište, ali ne mene. 

Radili smo prvenstveno promidžbeno. Naime, moja je teo- 
rija bila da se uz minimalni rizik mora Jugi stalno smetati, ali 
baš u svemu, pa makar i u prividno sitnim beznačajnim 
stvarima. Najčešće oni koji su bili samo za “'velike" akcije 
nisu radili ništa, a skloni su bili samo podcjenjivati. Promidžba 
se sastojala u slanju letaka, pisanih materijala, razglednica i to 
isključivo poštom uz sve sigurnosne mjere, koje bi sada bilo 
predugo opisivati. Jasno, takvim se načinom nije moglo ići na 
veliku masovnost. Jedna “runda" promidžbe imala bi oko 


stopedeset adresa, ali bi to po načelu uzorka stalno mije- 


njali. U okviru toga slali smo i stanovita prijeteća ili upozo- 
ravajuća pisma, a prisjećam se jednog primjera. Naše je 


pismo dobio i poznati udbaš i jugo-novinar Mate Rajković. 
Rečeno mu je da ga sigurno očekuje kazna hrvatskog naro- 


da, ali kad to nama bude odgovaralo, a da ga od toga može 
spasiti samo smrt. Umro je ubrzo nakon toga. | u emigraciji 
smo redovito reagirali na sva događanja i pisanje pogotovo 
ako smo smatrali da škodi Hrvatskoj. Opet jedan primjer: 


ozbiljno upozoravajuće pismo primio je Zlatko Markus na- 


Kon što je u tekstu “šakali i lešinari' napao NDH, ustaše, 
staru emigraciju. Isto su iz domovine dobili ozbiljna pisma 
svi članovi vodstva Hrvatske bratske zajednice zbog svojeg 
projugoslavenskog djelovanja. 

U SAD je naš član bio Ante čuvalo (“Kolumbo"'), naš 

čovjek u Hrvatskom narodnom vijeću i Neda Šarić (“Jelena"), 
u Beču na primjer Mate ćavar (“Luka"), koji je živio samo 
za Hrvatsku čisto boemskim životom, a zarađivao, osim za 
organizaciju, samo za ženu i četvero djece u Zagrebu i Pero 
Martinović (“Skice"'), sinovac Nikice Martinovića 1975. go- 
dine od Udbe ubijenog čuvara blajburškog groba. U Beču 
je npr. bila jedna trojka “Kralj Tomislav", a u Zagrebu trojka 
“Dr, Ante Starčević" čiji smo članovi bili Goran Ante Blaže- 


ković (“Andrija'"'), Dražen Horvat (“Frenki'"), Antun Abramo- | 


vić (“Robert") i Želimir Zemljić (“King"). Čemu toliki nadim- 
ci? Mi smo stalno baratali samo s lažnim imenima | nismo 
se pokajali. Dapače, iz osobnog iskustva mogu reci da me 
je to spasilo. Koncem sedamdesetih godina jedan naš 
član u Beču koji je odležao pet godina Gradiške pri- 
javio nas je sve domaće i došljake austrijskoj policiji, koja 
je navravila pretrese. Mate Ćavar i još neki proveli su po 
dva tjedna u austrijskom zatvoru, a mene je spasilo jer me 
skoro nitko nije znao drukčije nego kao "Andrija". Trojke 
su se međusobno poznavale i komunicirale uvijek samo pre- 
ko jednog čovjeka. aa 

Kad sam govorio o “smetanju" Jugi i naoko sitnim ak- 
cijama, evo o tome mojeg iskustva. Ja sam dvadesetak go- 
dina vodio pravi mali rat po zidovima s milicijom i “aktivisti- 
ma" mjesnih zajednica. Početkom 1972. godine na jednoj 
sam kući napisao golemim slovima “BLEIBURG '. Drugi dan 
je došla milicija, a cijela se fasada prala. Zar je to nešto 
sitno, kad su se toliko mučili? Stalno sam pisao po zidovi- 
ma, a milicija u autima ili “aktivisti“ išli bi s kantama sive, 
bijele ili crne boje i prefarbavali parole. A ja opet preko 
istog i još se bolje primijetilo. Naročito ih je mučio znak HNP- 
SH (HOV) tj. slovo “H" u kružnici što je simboliziralo cjelo- 
vitu samostalnu Hrvatsku, a o čemu ništa nisu znali, zatim 
HOV, pa HNV itd., a moj je “izum" bio “DOLJE JUGOFAŠI- 
ZAM" što su crno pretfarbavali. Čuo sam da su u mjesnim 
zajednicama formirali prave batinaške ekipe sa štapovima 
koje su noću patrolirale da bi me uhvatili. Navodno su go- 
vorili;: “Da ga uhvatimo, ubili bismo ga." Ja sam sam do- 
živio, da sam ujutro išao na posao, a nešto dalje je na zidu 
bio “H"' u kružnici kojeg sam noću bio napisao. Prema meni 
je dolazio brkati milicajac i kad je na zidu vidio znak, bijesno 

se okrenuo prema obližnjoj gradnji i osorno naredio radniku 
da izgrebe znak. Prošao sam s posebnim osjećajem. Znači, 
iako je bilo sitno, mučilo ih je, jer su slali kriminalističke 
ekipe, slikali i istraživali, ali nisu ništa doznali. 


U našem političkom radu došli smo do zaključka da 
Juga najviše uspjeha ima zbog hrvatskog nejedinstva i razbi- 
jenosti. Zato smo od početka željeli da bi se hrvatska emigra- 
cija ujedinila, pa makar samo formalno. S time bi međuna- 


rodno dobila na ozbiljnosti, koristilo bi hrvatskoj osloboditelj- 


skoj borbi, a Jugu bi ozbiljno zabrinulo. Zato smo 19783. 
i 1974. godine poslali poziv na hrvatsko jedinstvo svim po- 
jedincima i skupinama u emigraciji diljem svijeta. Smatrali 
smo da to kao svjesni dio hrvatskog naroda imamo pravo 
tražiti u ime Domovine. Mnogi su nam na tajnu adresu (preko 
“Danice" i slično) odgovorili pozitivno. Hrvatsko narodno 
vijeće je osnovano i uz sve poteškoće korisno obavilo svoju 
zadaću. Mi smo ga u Domovini uvijek smatrali našim pred- 
stavništvom i privremenim saborom u inozemstvu. Kad je 
osnovano, ja sam u ime HNP — SH (HOV) poslao u Cleve- 
land čestitku i to probno redovitom poštom što je primljeno, 
a dokaz za to je da je čestitka objavljena u “Hrvatskoj državi". 


Najvećim uspjehom Hrvatskog narodnog pokreta — 
Slobodna Hrvatska (HOV) smatram s jedne strane 
činjenicu da nije nikada bio otkriven, već se trajno održao, 
a da nijedan njegov član nije nikada bio uhićen, iako su 
neki čisto posredno došli u zatvor, ali bez da je Udba ikad 
saznala da su članovi Pokreta. S druge strane u naš najveći 
uspjeh ubrajam i naš doprinos hrvatskom jedinstvu u emi- 
gracili, odnosno stvaranju Hrvatskog narodnog vijeća. 


Za nas, za mene, dr. Ante Starčević bio je uvijek “alta 
i omega" hrvatske politike, odnosno njegov nauk po mo- 
jem mišljenju mora biti temelj svake hrvatske politike. Da 
se razumijemo, za mene nije Starčević hrvatska politička 


biblija kad govori o uzgoju pšenice ili o zagađenosti vode 


u Rječini, nego samo u čistom državotvornom smislu. Star- 
čević je hrvatski politički “čovjek za sva vremena', otac 
Domovine i kao takav je bio od jugorežima zabranjivan i 
prešućivan. Zato sam smatrao da mu bar na njegov smrtni 
dan treba iskazati zasluženu počast. Negdje od 1970. go- 

dine u šestinama se 28. veljače održava sv. misa zadušni- 
ca za Starčevića. Na njoj je slijedećih dvadesetak godina 
sudjelovalo oko dvadeset hrabrih i svjesnih ljudi, ponekad 
i uz legitimiranja. Od 1975. do 1989. godine samo tri osobe: 
dr. Ružica ćavar, Mijo Mioč i ja smo u ime svih Hrvata or- 
ganizirali, kupovali i postavljali na Starčevićev spomenik vi- 
jenac s trobojnicom na kojoj je pisalo: “Ocu Domovine, vjer- 
ni štovatelji". Postavljanje vijenca bilo je katkada pravi mali 
pothvat. Milicija bi okolo patrolirala i pazila. Sjećam se jed- 
ne godine, kako sam poslije ponoći autom dovezao vijenac 
i vidio da su dva policijska auta postavljena na prilazu crkvi 
i groblju u Šestinama. Ostavio sam auto podalje i s vijencem 
sa stražnje strane pužući popeo se do groba i objesio vije- 
nac. Drugi sam dan poslije posla došao vidjeti i ustanovio 
sam da je policija ostavila vijenac, ali skinula zastavu s nje- 
ga. Ja sam to predosjećao pa sam sa sobom ponio troboj- 
nicu i opet je postavio na vijenac. Tako smo se nadmudrivali 
s vlasti. 

Nakon toga počeo sam pisati letke, pozive na zadušni- 
cu, i tajno sam ih lijepio u pet središnjih crkava u Zagrebu, 
a slijedećih godina lijepio sam veliki plakat u svim zagrebač- 
Kim crkvama. Sve je to bilo lijepo, ali me je mučilo da je misa 
nekako “prazna'', da se skoro ni ne spominje Starčevića. Zato 
sam godine 1987. odlučio pripremiti petminutni govor. Došao 
sam prije mise župniku i pitao ga da li bih mogao održati 
govor, a on je odgovorio da mogu ako se ne bojim. Nakon 
evanđelja popeo sam se na ambom i držao govor što je 
očito bilo iznenađenje i mali šok. Nekoliko sekunda vladala 
je tišina, a zatim se čuo gromki pljesak. Tako sam nastavio 
držati govore do 1990. godine. Ništa mi se nije dogodilo. S 
Udbom nije bilo šale, ali sam uvjeren da je kod većine Hr- 
vata postojala i pretjerana autocenzura. 

Spomenuo bih da mi je u jugorežimu jedan od najsret- 
nijih trenutaka bila smrt Tita, tog zlotvora hrvatskog naroda 
oKoji je najviše odgovoran za naše nevolje. Nakon njegove 
smrti svake su godine 4. svibnja u 15,05 sati tulile sirene 
đavlovom učeniku. Automobili bi stali, ljudi po cijelom gra- 
du stajali su kao ukopani, neki s kiselo-paničnim izrazom 
na licu, a poneko hrabriji nastavio bi hodati. Ja sam se re- 
dovito namjerice nalazio na Jelačićevom trgu i demonstra- 

tivno ili nezainteresirano nastavljao hodati. Jedanput mi je 
jedan “ukopani" mrko doviknuo: “Zašto ne staneš?", a ja 
sam hodajući dalje odgovorio: “Po kojem zakonu? Njemu, 
Koji je odgovoran za pobijene u mojoj obitelji?" 

Za vrijeme cijelog svojeg ilegalnog djelovanja redovito 
sam nastojao umnožavati i davati dalje na čitanje sav domaći 
i emigrantski promidžbeni materijal. Često sam riskirao s fo- 
tokopiranjem, a kako smo surađivali i s Albancima, posebi- 
ce sam surađivao s prijateljem Albancem Gjok Gjonijem, s 
čijom sam pomoći neke materijale tajno fotokopirao u sobi 
generalnog direktora jednog zagrebačkog poduzeća. Sredi- 
nom devedesetih godina počeo sam dobivati i tiskane ma- 
terijale Hrvatske republikanske stranke iz Buenos Airesa, 
stranke koja je danas registrirana i legalno djeluje u domo- 
vini pod imenom Hrvatska republikanska zajednica (HRZ). 
Radilo se o umanjenom domovinskom izdanju republikan- 
skog glasila “Republika Hrvatska". Taj mi je materijal slao 
poštom moj stric Milan, a ja sam to dalje širio. Tako mi je 
1988. godine poslao programatski tekst Hrvatske republikan- 
ske stranke “Jasni prijedlozi", koji smo umnožavali i po- 
sebice plasirali, jer je bio veoma zanimljiv. Teze kao ona o 
Saveznoj državi Hrvatskoj, koja bi se sastojala od dvaju 
autonomnih jedinica, Republike _ Hrvatske _ i Republike 
Bosne _ i Hercegovine, mogle su tog trenutka  izgle- 
dati i minimalističkima, no nisu bile za odbaciti, dapače, 
bile su odraz promišljenosti, ozbiljnosti i realizma. Danas je 
takva zamisao već i drugima prihvatljiva, a iako izgleda sada 
teško ostvariva ipak ostaje naš veliki ideal i kao skoro jedi- 
na realna mogućnost da Hrvatska bar posredno bude do 
Drine ili, što je još važnije, da Srbija ne prijeđe preko Drine. 


Odlazak komunizma i “Juge — dolazak Hrvatske 


Godine 1989. počeše se stvarati stranke. Moj je osobni 
stav bio da ne mogu i ne želim pristupiti ni jednoj stranci 
koja u svojem programu spominje AVNOJ, ZAVNOH i Ju- 
goslaviju, a sve su ih spominjale. Tada već razmišljam o 
Hrvatskoj stranci prava. Neki su mislili kako HSP nema smi- 
sla, da je to prošla i zastarjela stvar. Moje je mišljenje bilo 


o 


da je to najčistija hrvatska ideologija, da trebamo pokazati 
da Hrvatska u državno- političkom smislu nije od jučer, da sve 
može biti staromodno, ali da je hrvatsko državno pravo uvi- 
jek suvremeno, nepotrošivo. 


Hrvatska stranka prava obnovljena je 25. veljače 1990. 
godine u mojem stanu, a među deset obnovitelja bili smo 
moja supruga i ja. Dao sam i svoj stan kao privremeno sje- 
dište stranke, što je trajalo sedam mjeseci. Znači, u vrijeme 
prošlog režima kad se još govorilo o zabrani HDZ-a, ja sam 
javno objavio svoju adresu, brzoglas i ime, pa dok su ostala 
osmorica potpisnika riskirala pedeset posto obitelji, ja sam 
sa suprugom riskirao sto posto. | 


Bio sam izabran za predsjednika Izvršnog vijeća, prva 
sam tri broja bio glavni urednik stranačkog glasila “Hrvat- 
sko pravo'', kreator sam stranačkog znaka i ostale promidžbe, 
prije brzojavnog “izgona iz stranke (skupa sa skoro cijelim 
vodstvom) bio sam tri mjeseca poslovni tajnik. što od stranke 
s velikom šansom može učiniti progrešno uže vodstvo! 


Izbori 1990. godine bili su velika sreća, jer je pao ko- 
munizam. Usput trebam pripomenuti da za mene 30. svibani 
ne može biti Dan državnosti. To može biti Dan pada komu- 
nizma, Dan Hrvatskog sabora ili Dan demokracije, dok za 
mene povijesni Dan državnosti ostaje 10. travanj, a aktualni 
25. lipanj i 8. listopad. Na dan 30. svibnja 1990. godine bio 
sam svakako sretan, ali tek 25. lipnja i 8. listopada 1991. 
godine osjetio sam se potpuno sretan i zadovoljan. 

Za moju obitelj posljedica Jugoslavije, komunizma i 
. “bratstva i jedinstva" bila su u najmanju ruku četiri ubijena 
člana obitelji, tri člana na robiji, a tri u emigraciji. No dobili 
smo opet svoju državu i moj je obiteljski saldo pozitivan, 
jer sve žrtve, smrti i patnje nisu bile uzaludne. Važno je da 
je državotvorna ideja pobijedila. Više sam puta, a i danas 
znadem reći, da je za mene uspostava nezavisne hrvatske 
države moja jedina “osveta". 

A što dalje? — Stečeno čuvati i usavršavati. 

Kojem cilju težiti i na koji ga način postići? — Borbom 
do pobjede, radom do blagostanja. 


ara = 








politički pregled | 





Rad na okupljanju HRZ 


Dr. Ivo Korsky bio je ponovno u 
Hrvatskoj, ovaj puta u jesen, da bi 
pomogao u jačanju organizacije Hr- 
vatske republikanske zajednice. 

U tu svrhu održao je niz sastana- 
ka u Zagrebu i u 14 drugih gradova 
(od kojih četiri u Bosni i Hercego- 


vini). Neki su bili u užem krugu a 
drugi u obliku javnih tribina. U na- 
stavku donosimo glavne dijelove iz- 
laganja koja je održavao a koje je 
popunjavao prigodnim uvodima _i 
tijekom rasprave u dijalogu s pri- 
sutnima. 


Nema dvojbe da smo između 30. svibnja 1990. i 15. siječnja 1992. 
postignuli, kao narod, svoj glavni cili: oslobodili smo se strane domina- 
cije i ustrojili smo svoju državu. Ova nije ni cjelokupna, nije ni savršena, 
a nije ni u svakom pogledu ustrojena na načelima slobode koja su nas 
Vodila u borbi, no, ipak, u usporedbi s prošlim stanjem, mi smo napre- 
dovali jer je, bar načelno naša sudbina u našim rukama i naš novi poli- 
tički okvir dopušta nam da u nj stavimo svoj, narodni sadržaj. 

No nemojmo sami sebe zavaravati. Činjenica da imamo državu samo 
je prvi, glavni i neophodno potreban korak prema konačnom cilju: punoj 
nezavisnosti i pravoj slobodi, ali put do toga cilja neće biti ni lagan 
ni brz. 

“Vladavina u jednom narodu rezultanta je cjelokupne narodne real- 
nosti," napisao je 1954. prof. Ivan Oršanić, utemeljitelj i -ideolog Hrvatske 
republikanske stranke, matične stranke Hrvatske republikanske zajedni- 
ce, koja nas danas okuplja ovdje u Hrvatskoj, ““rezultanta je ideja koje 
taj narod doživljava i koje je sposoban organizacijski izraziti kao žive 
site. 1 

Jedna takva bitna realnost s kojom moramo računati. jest da se “sile 


1 Republika Hrvatska br. 13 (1954). Citirano po knjizi “Vizija slo- 
bode'', Buenos Aires 1979, priredio prof. Kazimir Katalinić, str. 316. 

slobode ne rađaju (...) iz diktatura i totalitarizama. Iz njih se, naprotiv, 
rađaju diktatorske i totalitarističke sile. U duši svakog buntovnika zrcali 
se jedino slika vlasti i vladavine koju nosi i ostvaruje diktatura. Oslobo- 
đenje ruši diktaturu, ali slika ostaje i ona oblikuje oslobođenje u novim 
diktatorskim formama. Ono što je trebala biti sloboda, sve se više izražava 
kao nova diktatura, vlastita diktatura." 2 

Ovu je spoznaju tako lapidarno formulirao Ivan Oršanić prije 35 go- 
dina, živeći tijelom deset tisuća kilometara udaljen od Hrvatske, ali u 
duhu usred nje, bliže njenom bitku od onih koji su tada, pod jarmom 
teške diktature, u njoj tjelesno životarili. Kao prorok Oršanić je predviđao 
naše današnje poteškoće, ali je i ukazivao na rješenje: 

“U oslobodilačkoj slici hrvatskog naroda lebdi vladavina, načini, oblici 
i formule današnje (tj. Titove) diktature i nasilja. Diktatori mogu nestati, 
oslobođenje se može ostvariti, ali što je sa slikama koje stvarno prijete 
slobodi, a koje ostaju kao jedini izvor za oblikovanje vlasti i odgovor- 


nosti, jer nema drugih razvijenih slika, koje bi nametale bolje izvore za ' 


oblikovanje sustava slobode. 3 


I zato zaključuje: 

“Zbog tog tragičnog povijesnog stanja moramo izvršiti najveće re- 
volucionarne napore u moralnom, intelektualnom i organizacijskom smi- 
slu, da bismo u pothvate oslobođenja unosili slike i vizije o sustavu slo- 
bode i onemogućili svaki postojeći oblik diktatorskih i totalitarnih shva- 
ćanja među nama. + 

“Vizija slobode i slika slobode, koja bi imala revolucionarnu snagu 
da izbriše i uništi povijesne i naslijeđene slike, koje su nam namrle dikta- 
ture i totalitarizmi i koja bi u nama živjela kao naša vlastitost, mora biti 
jasna, određena i nesumnjiva. . .?? 5 

Sestre i braćo! Da smo tijekom desetljeća emigracije uspjeli u većoj 
mjeri prodrijeti s tim mislima u domovinu — a doista smo se trudili da 
.to postignemo unatoč nadmoćnim represivnim sredstvima totalitarne, ko- 
munističke Jugoslavije — sigurno bi 1990. iz mora hrvatskih zastava koje 
su, ukrašene povijesnim hrvatskim kraljevskim grbom dominirale tadašnjim 
izbornim skupštinama, pobjeda nad diktaturom dovela do bržeg ostva- 
renja autentičnog slobodarskog poretka u Hrvatskoj. No bedemi koji 
su sprečavali veći prodor slobodarskih misli u Hrvatsku, nisu samo spu- 


2 Republika Hrvatska br. 27/28 (1957), citirano po navedenoj knjizi, 
str. 314. 

3 i + Idem. 

5 Idem, str. 314/315. 





tavali proces oslobođenja, nego djeluju još i danas nakon osloboditelj- 
skog čina, jer održavaju u narodu slike prošlosti i pojam vlasti koji je 
diktatura izgradila i koji prelazi kao neželjeni uzor u novo doba. 

Ono što nismo mogli obaviti prije oslobođenja u izgradnji vizije slo- 
bodarskog društva, to moramo sada nadoknaditi. Umjesto da već iz- 
građujemo novo slobodarsko društvo, moramo se danas i mi kao i drugi 
truditi da se riješimo naslaga diktatorskog duha koje su u nama ostavili 
naši neprijatelji. Između nas i mnogih drugih, u ovom pogledu postoji 
samo jedna razlika: mi smo toga potpuno svjesni, dok većina drugih 
samo naslućuju ove naslage, ali se tješi da su ovi oblici neslobode i 
autoritarizma samo nužne posljedice ratnoga stanja, ne shvaćajući da 
su ti diktatorski porivi u nama i da izviru iz nas, jer ih još nismo svladali. 

Neka ove misli budu idejni okvir za raščlambu koju ćemo večeras iz- 
vršiti da bismo napredovali u oblikovanju naše političke skupine kao upo- 
rišta duha slobode u hrvatskom narodu 'i polazišta u procesu prema ostva- 
renju slobodarskog sustava u Hrvatskoj. 


“ 


Da u Hrvatskoj danas vlada sustav pune slobode, koji prirodno do- 
vodi do djelatnog uključivanja širokih slojeva naroda u javni život, hrvat- 
ska bi vlast manje propagandistički nastupala prema svome narodu, iz- 
lazila bi pred narod s pravom. istinom i opisivala bi mu stvarno stanje 
u kojemu se danas nalazi Hrvatska. Ne bi se trudila da neuspjehe pri- 
kaže kao da su uspjesi a povremene, male uspjehe kao velika, konačna 
rješenja. Možda bi, s gledišta stranačke politike, pri tome nešto izgubila, 
iako vjerujem da bi na dulji rok i u ovom pogledu imala trajnih uspjeha 
i na temelju narodnog povjerenja lakše se branila od stranog pritiska. 
Ne smijemo naime zaboraviti da unatoč deklarativnog zastupanja prava 
na samoodređenje svih naroda, velikih i malih, ni Ujedinjeni narodi ni 
Europska zajednica nikada, ni u jednom času, nisu pomagali da bi se 
ovo pravo ostvarivalo na miran, demokratski način. Do sada su ove usta- 
nove uvijek priznavale ratne dobitke, državne udare, krvave revolucije i 
svaki trajniji učinak sile i nasilja. 

Pad berlinskog zida, pad komunizma u Poljskoj, pad komunizma u 


Sovjetskom Savezu i raspadanje toga imperija nisu bili posljedica svjesne 


politike zapadnih sila. Naprotiv, ove su svim silama pokušavale očuvati 
postojeće stanje i samo su tražile neka ublaživanja, a u slučaju Narodne 
Pepublike Kine najveća sila svijeta, Sjedinjene Američke Države, ogra- 
ničila je svoje prosvjede i trudila se da ti prosvjedi ne bi na dulji rok 

ugrozili njene trgovačke interese niti doveli do stvarnih promjena u krutoj 
diktaturi koja još i danas sputava po broju pučanstva najveću državu 
na svijetu. 


Ni hrvatsko oslobođenje, koje je započelo na najdemokratskiji način, 
nije doživjelo odobravanje demokratskih snaga u svijetu. Upravo u tim 
krugovima prišili su pobjednicima na travanjskim izborima etiketu ek- 
stremnih nacionalista, iako su ovi bili u tom pogledu veoma umjereni, a 
po svojoj političkoj prošlosti spadali su u antifašistički tabor u kojemu 


su djelovali onako kako je to tada željela i američka i europska ljevica. 


Vodstvo pobjedničke stranke nije na početku zahtijevalo rušenje Jugo- 
slavije nego samo njenu demokratizaciju i unutar jugoslavenskog okvira 
ostvarenje nacionalne slobode za sve sastavne narode uvođenjem kon- 
federalnog sustava. Dok je puk, koji je glasovao za to vodstvo, bio za 
punu državnu samostalnost Hrvatske, vodstvo je strpljivim pregovorima 
pokušavalo nagovoriti beogradsku diktaturu da odustane od istrošenog 
i neprihvatljivog modela tzv. čvrste federacije i popusti lance koji su 
sputavali sastavne republike tadašnje Jugoslavije. U tim svojim napo- 
rima nova, umjerena hrvatska vlast nije imala nikakvo zaleđe stra- 
nih sila koje su u najkritičnijem času preko tada najvažnijeg predstav- 
nika velikih sila, američkog državnog tajnika Jamesa Bakera, u Beogradu 
potvrdile svoju želju da se održi status quo nesretnom formulom da je 
interes Sjedinjenih Država očuvanje integriteta Jugoslavije. Ovaj su inte- 
res tada vladajući krugovi u Beogradu, Komunistička partija, Srpska aka- 
dernija nauka i umetnosti i Jugoslavenska narodna armija, protumačili kao 
želju Amerike da se efikasnim mjerama uvede red, tj. održi jugo- 
slavenski Titov. oblik vladanja i jugoslavenska, Titova država.  Raz- 
likovali su se samo od američkih (a tada i europskih) vladaju- 
ćih krugova u stupnju “čvrstoće'' tih mjera. Kratak rat u Sloveniji, 
koji je JNA vodila bezvoljno i neozbiljno, jer je stvarno željela izlazak 
Slovenije iz Jugoslavije da bi smanjivanjem broja nesrpskog pučanstva 
srpska prevaga u ostatku Jugoslavije bila što značajnija, bio je samo 
predigra toga čvrstog spasavanja Jugoslavije, koje se sastojalo od ja- 
čanja srpskoga ustanka u Hrvatskoj i otvorene armijske intervencije u 
borbi protiv Hrvatske. Tek tada je nova hrvatska vlast konačno odustala 
Od različitih planova o održavanju tzv. labavih veza sa Srbijom, što je još 
uvijek bilo jugoslavensko rješenje. Dok su se tenkovske kolone kotrljale 
preko istočne hrvatske granice, strani je svijet s iznenađenjem promatrao 
posljedice svoje jugoslavenske politike a hrvatske vlasti su konačno pro- 
glasile punu nezavisnost Hrvatske i kupnjom oružja u inozemstvu počele 





naoružavati prve, improvizirane hrvatske vojničke jedinice. O_nekom 
ekstremnom nacionalizmu novih hrvatskih vlasti doista se ne može go- 
Voriti. 

Ni tada nisu Sjedinjene Američke Države pristale da pritiskom zau- 
stave rat. Europska zajednica nije u tome bila ništa bolja. Tek je Njemač- 
ka, svjesna da će je preplaviti izbjeglice ako Jugoslavenska narodna 
armija uništi Hrvatsku, pokušavala dovesti do novog političkog rješenja. 

Nijedno primirje, nijedan prekid vatre, koje je Hrvatska potpisivala, 
uz velike političke i teritorijalne žrtve, nije doveo do miroljubivog Trješe- 
nia. Kad je konačno uspjelo stabilizirati fronte, rezultat je bio teritorijalno 
okljaštrena Hrvatska, u kojoj snage Ujedinjenih naroda jamče srpskim: 
nobunjenicima i sada već srpskoj vojsci stvarnu vlast nad osvojenim 
područjima i prešutno pristaju na “etnička čisćenja'' u osvojenim hrvat- 
skim krajevima. Načelo nepovredivosti granica ostalo je kao prazno pravo: 
vlasništva u rimskom pravu ili virtualna prava s kojima smo se mi Hrvati 
tješili u zadnjim desetljećima habsburške vlasti. 

Sve ovo nije posljedica nepoznavanja činjenica, nego političkih od- 
luka onih čimbenika koji danas odlučuju kako u Europskoj zajednici tako 
i u Sjedinjenim Američkim Državama i koji još ni danas nisu preboljeli 
cijepanje Jugoslavije. Mnogima od njih bio je Titov samoupravni socija- 
lizam potajno ideološko rješenje a Jugoslavija ideal, jer je bila protu- 
kršćanska, socijalistička i kao neki preteča ideala Arnolda Toynbeea, 
sada već zaboravljenog povjesničara poslijeratnoga svijeta, koji je pred- 
viđao polagano zbližavanje kapitalističkog Zapada i socijalističkog Istoka 
stvaranjem kompromisnog, zajedničkog, tehnokratskog svjetskog režima. 

Ne tvrdim da je u toj situaciji hrvatska vlada imala većih mogućnosti 
otpora. Morala je popustiti sili koja je stalno prijetila da će napadnutoga 
kazniti isto tako kao i napadača, ali siguran sam da bi hrvatska obrana. 
bolje uspijevala da je bilo manje tajne diplomacije, manje potpisanih 
obveza za koje javnost saznaje tek kad se otkriju posljedice i više iskre- 
nosti vladajućih krugova prema hrvatskom puku. 

Tek je nova srpska agresija na Bosnu i isprva polagana, no kasnije: 
sve jača reakcija islamskih država, koje mogu ugroziti bitne interese 
Amerike i Europske zajednice, dovela do pooštrenja mjera protiv Srbije, 
no. ove su donijete s toliko zakašnjenja da je danas preko pola Bosne u 
srpskim rukama, što omogućava dr. Radovanu Karadžiću da pokuša ku- 
piti priznavanje srpskih osvajanja nudeći za uzvrat vraćanje 20% osvo- 
jenog područja u Bosni. 

Pa i posve pogrešno nazvana “kantonizacija'' Bosne i Hercegovine, 


s Moa 


koju je predložio portugaiski ambasador Cutileiro na lisabonskoj konfe- 
renciji, prouzročila je daljnja etnička čiščenja. Bila je to stvarna podjela 
Bosne na tri odvojene etničke jedinice, a ne švicarska kantonizacija, koja 
je potaknula Srbe da napuste ideju o stvaranju samoupravnih srpskih 
jedinica u Bosni i pokušaju silom spojiti sve te različite krajeve u jednu 
geografsku i etničku jedinicu. Prava kantonizacija, naprotiv, bila bi obli- 
kovanje nekoliko srpskih kantona, odnosno kantona pretežno srpskog zna- 
čaja, veći broj muslimanskih kantona i manji broj hrvatskih kantona, da- 
Kle stvaranje samoupravnih a ne državnih (nacionalnih) jedinica, što je 
u svojem neznanju predložio ambasador Cutileiro. 


Potrebno je međutim istaknuti da ovakvo neznanje, ili zatvorenost pre- 
ma činjenicama i prema stvarnosti, ne vlada među stručnjacima na Zapadu 
nego isključivo među europskim tehnokratima i kod većine europskih di- 
plomata, a pogotovo među vodećim dužnosnicima američkog State De- 
:partmenta. 

Pripremajući ovo izlaganje, pregledao sam svoje bilješke i izreske i 
provjerio sam kako su politički pisci na Zapadu izvrsno upućeni u ova pi- 
tanja, možda bolje nego mi, i da oni koji nemaju veza s vladajućim struktu - 
rama predlažu daleko razboritija rješenja od onih koji žele biti realisti, a 
pogotovo od onih koji u želji da pobijede na izborima žrtvuju dugoročne 
svjetske interese da bi zadobili nešto više glasova. Bilo bi odviše dugačko 
Kad bih prešao na citiranje svih tih zanimljivih bilježaka i ograničit ću se 
za ilustraciju na manji broj mišljenja da time potvrdim našu tezu da je 
hrvatska vlada na pogrešnom putu kad o tim činjenicama ne govori i kad 
slika stanje ublaženim bojama, čime je postignula pobjedu na saborskim 
izborima, ali je izgubila dobar dio kredibiliteta. 

Gospođa Margaret Thatcher, bivši britanski premijer, u svom članku 
u dnevniku The New York Times definira srpska etnička čišćenja kao 


istjerivanje nesrpskog pučanstva koje kombinira barbarstvo Hitlerove _i- 


Staljinove politike prema drugim narodima. “Srbija nema velikih saveznika 
u stranom svijetu kao što je to u prošlosti bio Sovjetski Savez. Do sada ju 
je na to (tj. etničko čišćenje, naša primjedba) poticala neaktivnost Zapada 
a ništa manje od toga javne izjave da se neće primijeniti sila,'' piše gđa 
Thatcher. 6 

George Kenney bivši Zamjenik šefa. jugoslavenskog odjela u State 
Departmentu, napisao je u dnevniku The Guardian: “Neki viši dužnosnici 
u zapadnim prijestolnicama ne bi ništa više voljeli nego da prestane pu- 
canje, (da dođe do) prekida vatre pod svaku cijenu. Ako se Srbi zado- 


6 Citirano prema dnevniku La Nacićn od 19. kolovoza 1992. 

volje s većim dijelom Bosne, dobro je. Kriza bi prošla. Dakle Zapad pre- 
govara, a Srbima dobro dolaze neizbježiva odugovlačenja koja im daju 
vremena da stvore Veliku Srbiju. Vrijeme je na strani Srba. Isto tako i 
zima, koja će za njih dovršiti ono što su započeli.? 

Poznati engleski politički publicist Gwynne Dyer raščlanjuje tri glavna 
zapadna argumenta protiv intervencije u Bosni. Prvi, da je rat u Bosni 
građanski rat. To nije istina. Rat u Bosni je izravna posljedica politike 
Slobodana Miloševića, koji je (taj način) prethodno primijenio u Hrvatskoj. 
Bez njegove odluke ne bi bilo došlo do rata u Bosni. Drugi netočni argu- 
ment je da je rat u Bosni gerilski rat u koji ne mogu ući redoviti vojnici 
UN. Teško topništvo oko Sarajeva i Goražda nije uobičajeno oružje geri- 
laca, nego je vlasništvo bivše jugoslavenske armije, koje opslužuju srpski 
vojnici koji su u svemu samo ne formalno dio te vojske. Pa i nedisciplinirani 
i često pijani pripadnici neredovitih jedinica u Bosni dobrim su dijelom iz 
Srbije i Crne Gore. Treći argument je da bi se Ujedinjeni narodi uvalili u 
“močvaru' ako bi intervenirali u Bosni. Time se želi podsjetiti na rat u 
Vijetnamu. Ali dio Bosne pod srpskom okupacijom po veličini predstavlja 
samo jednu desetinu Vijetnama. To je uglavnom brdovito područje koje 
može kontrolirati profesionalna vojska Ujedinjenih naroda opskrbljena jakim 


zrakoplovstvom, pogotovo ako budu prekinute veze srpskih snaga s 


opskrbnim središtima u Srbiji. 
NATO ima 4 milijuna vojnika pod oružjem. Hladni je rat dovršen, pa 
zašto se onda čuva ta vojska, pita se Dyer. Valjda za invaziju marsovaca. 
Zašto nije došlo do intervencije, pita Dyer, i odgovara: “Mitovi, laži, 
neurednost, cinizam i određena doza kukavičluka. Kada će do toga 
doći? Kasnije tijekom ove godine — kada će možda biti prekasno, jer 
se već sprema treći balkanski rat.'' 7 


Razlike između stava službenih i neslužbenih krugova na Zapadu 
živo je ocrtao poznati američki konzervativni - politički analitičar George 
F. Wil u dnevniku The Washington Post: “Kad su upitali Busha o moguć- 
nosti naoružavanja bosanske izabrane vlade koja se odupire srpskoj 
agresiji, njegov je odgovor bio skoro brzopletan. Rekao je da u tom 
predjelu ima previše a ne premalo oružja. Nekoliko časaka nakog toga 
(Margaret) Thatcher je rekla: “Doista nije prihvatljivo reći da ima mnogo 
oružja u tom kraju. Ima, ali je veći dio u rukama agresora. ?? 8 


Govoreći o promjenama postojećih granica, već citirani engleski 
7 Bosnia: “Quagmire'', lies and evasions u dnevniku Buenos Aires 


Herald od 6. rujna 1992. 
8 Buenos Aires Herald od 26. kolovoza 1992. 

analitičar Gwynne Dyer pita neće li se “promijeniti (granice) da bi se 
dalo Srbiji ona osvojena područja u kojima je već prije rata bilo brojno 
srpsko pučanstvo. 

“Sigurno će doći do pritiska da se Srbiji dade ova vrsta utješne na- 
grade pa makar bi time srpski uzurpatori zadržali u svom posjedu domo« 
ve i zemlju stotina tisuća hrvatskih i muslimansko-slavenskih  izbje- 
glica.“" (...) | 

“Što će vjerojatno sačuvati poštenje UN je činjenica da bi kompro- 
mis o granicama bivše Jugoslavije predstavljao ogromnu političku ka- 
tastrofu. Jer ima i drugih federacija u svijetu koje se raspadaju... 9 


Sve ove rasprave ukazuju da nije daleko od stvarnosti procjena 
bivšeg američkog državnog tajnika Henry Kissingera da Vanceov plan nije 
“praktički ništa drugo nego priznanje srbijanskog osvajanja hrvatskog 
teritorija,'* što citira u svom članku Nenad Ivanković. 10 


Kri 


Vidjeli smo ove primjere. Naša kritika hrvatskih stavova nije dakle 
u suprotnosti s onime što strani, zapadni svijet stvarno misli o politici 
Ujedinjenih naroda i Europske zajednice. Manje autoritativan sustav u 
vođenju hrvatske politike, otvorenost prema hrvatskom puku, manje ra- 
čuna na glasove, sigurno bi učvrstili hrvatske stavove u odnosu prema 
stranom svijetu. Time ne predlažemo sukobe ni sa Šestom flotom, koja 
mirno gleda kako nekoliko jugoslavensko-srpskih čamaca blokiraju Du- 
brovnik, niti sa snagama Unprofora koje osiguravaju srpske zone da bi 
oslobodili srpske snage da mogu nesmetano upadati u hrvatska područja. 
Ozbiljna, javna politika, ali i discipliniranje hrvatskih snaga i poštivanje 
“ljudskih prava ne samo Hrvata nego i zarobljenih Srba, uz otvaranje za- 


robljeničkih logora međunarodnom nadzoru, pa i onda kad nema slične - 


odluke sa strane Srba i ostatka Jugoslavije, podignuli bi hrvatsku obram- 
Henu politiku na europski standard što bi više koristilo hrvatskoj obrani 
od tajnovitosti i poluistina, kojima se želi učvrstiti hrvatski narodni otpor. 


No da bismo mogli postavljati ovako utemeljene, razborite zahtjeve 
i očekivati da će biti uzeti u razmatranje, moramo mi, kao politička stran- 
ka, imati snažniju i više rasprostranjenu mrežu temeljnih skupina, moramo 
živjeti kao stranka već sada a ne samo prije izbora. 





9% Buenos Aires Herald od 10. srpnja 1992. ke 
10. “Vance je potvrdio srbijanska osvajanja", Novi Vjesnik od 22. 
rujna 1992. 

U ovom razlaganju posebno sam se posvetio. vanjskoj politici, jer 
naši današnji upravni, gospodarski i socijalni problemi, pa i inflacija koja 
uništava naš puk, imaju svoj glavni temelj u amputaciji hrvatskog po- 
dručja, u prekidu veze između hrvatskog Sjevera i hrvatskog Juga, u 
razaranju potencijala i izgonu pučanstva iz nekada visokoproduktivnih 
dijelova Hrvatske (poljoprivredno-industrijski trokut Osijek-Vukovar-Vin- 
kovci), u bombardiranjem razorenom industrijskom potencijalu oko Sla- 
vonskog Broda i u prekidu veza s turistički važnim dijelom obalnog po- 
jasa i otoka u Dalmaciji, dakle s krajevima pod izravnim utjecajem stranih 
snaga, Unprofora, koje su podložne onim središtima u Washingtonu i 
Bruxellesu koja su predala Hrvatsku na milost i nemilost srpskim snagama 
oboružanim jugoslavenskim pa i američkim oružjem i stalno opskrbljiva- 
nim gorivom i drugim potrepštinama preko Grčke i Rumunjske. Dok se 
nije poštivao embargo protiv Srbije, dotle je embargo uvoza oružja pri- 
Silio Hrvatsku, a još više Bosnu i Hercegovinu, da na račun socijalne 
skrbi i gospodarskog života svog putanetna troši zadnje rezerve da bi 
nabavile oružje za iemeljnu obranu. 


Ni stranka na vlasti niti stranke koje nisu na vlasti ne 
smiju voditi strančarsku politiku, dakle politiku koja bi imala 
Kao prvotni cilj vlastite stranačke interese, nego sve trebaju 
imati u vidu općenarodne a tek nakon toga svoje posebne 
interese. To, dakako, nije lako, a posebno ne u Hrvatskoj, 
Koja je proživjela dugo razdoblje jednostranačkog sustava 
u kojemu je Partija bila iznad svega i sama sebi svrhom. 


(Prof. Kazimir Katalinić, Republika Hrvatska, 
br. 173, lipanj 1991., str. 5.) 

“Vizija slobode" 


“Nije istina da je hrvatski 
narod tek samo da se kaže 
za državu, nego je on za slo- 
bodu: i...) 

Hrvatski narod ne može 
htjeti državu koja bi bila ne- 
gacija slobode, jer bi to zna- 
čilo da je glup i da želi ono 
isto protiv čega se stvarno 
neprestano bori. Mi dakle iz- 
ričito, programatski, konkret- 
no, obvezatno i odgovorno 
naglašavamo i provodimo da 
se ne može govoriti o državi 
a da se točno ne konkretizira 
da ta država mora biti isklju- 
čivo realizacija težnje hrvat- 


skog naroda za slobodom. U _ 


tom gledamo jedini pravi smi- 
sao svoga djelovanja: Hrvat 
mora biti slobodan u svojoj 
državi. Mora. 

Hrvati su sinovi seljačkog 
naroda koji nosi u sebi težnju 


za slobodom, jednako kao i 
za disciplinom, ali nikada za 
diktaturom. Ja želim da hr- 
vatski narod, kad misli, govo- 
ri i djeluje u prvom redu po- 
litički, da se osjeti u najve- 
ćem stupnju slobode u svojoj 
državi. | kad bih morao bi- 
rati između najgoreg sustava, 
ali u kojem bi se Hrvati osje- 


tili slobodni, bio bih za njega 


prije nego za najbolji sustav 
u kojem bi Hrvati robovali. 
Dosta ropstva ma tko dr- 
žao bič!" 
Ove je misli napisao 1961. 
godine prof. Ivan Oršanić, a 
nalaze se kao motto u knjizi 


“Vizija slobode" koju je 1979. 


godine priredio prof. Kazimir 
Katalinić. Knjiga donosi izbor 
iz članaka i eseja prof. Ivana 
Oršanića. Može se dobiti u 
uredništvu našeg časopisa. 

Zajedništvo temelj svega 


U razgovoru s Hrvojem 
Prčićem, objavljenom u 
polumjesečniku — Domovina, 
KOji nosi podnaslov “Izvan- 
stranačke novine bosansko- 
hercegovačkog zajedništva, 
Zagreb, god. 1, br. 2, 20.X. 
1992., osnivač Hrvatske mu- 
slimanske demokratske stran- 
ke Aziz Mikić kaže da u Hr- 
vatskoj ima oko 450.000 mu- 
slimana, bilo s velikim ili ma- 
lim M, a ljuti se što ih po po- 
pisu ima samo 27.000 jer su 
uzeti u obzir samo oni s ve- 
likim M. 

Govoreći o budućem ustroj- 
stvu Bosne i Hercegovine i 
odnosima s Hrvatskom, Aziz 
Mikić je odlučan i jasan. 

“Bosna mora biti jedna, 
jedinstvena, ne može se dije- 
liti. Bosna ne može sama, te- 
ško je Hrvatskoj, ali kad bi 
ih se spojilo u jednu, to bi 
bila prava država! A ako se to 
nekome ne sviđa, tko neće 
u suru, zna se što ga čeka. A 


mi možemo i sami pobijediti 
čeinike u BiH, ne treba nam 
intervencija, samo neka da- 
Gu oružje. Za dva mjeseca je 
i Banja Luka naša. Neka im 
pomaže tko želi, bujrum, sa- 
mo da nam je oružje! Svijet 
vrlo slabo razumije ovu situa- 
ciju. UNPROFOR se ponaša 
kao lukavi Srbi. Amerikanci 
neće ništa učiniti dok je Ea- 
gleburgera. A strah od mu- 
slimanskog fundamentalizma 
je besmislen. Bosanski mu- 
slimani su uvijek bili okrenu- 
ti prema Zapadu. Njih je u 
ratu uvijek pomagala Hrvat- 
ska, a ne Srbija, a preko Hr- 
vatske su bili dio europskog 
Zapada. Kad se molimo 
Alahu, mi se muslimani okre- 
ćemo prema istoku jer je ta- 
mo Ćaba, a kad završi moli- 
iva, mi se okrećemo prema 
zapadu, jer je to Europa!" 
Mikić nadalje daje svoja 
mišljenja o unutrašnjim poli- 
tičkim odnosima u Bosni i 
Hercegovini, pa zaključuje: 


“A što se mene osobno ti- 
če, bio bih najsretniji čovjek 
na svijetu kad bi Bosna i Her- 
cegovina i Hrvatska postale 
jedna država, dio razvijene i 
napredne Europe. To će se 


jednom dogoditi, a bolje je 
da bude što prije. To je usud 
dviju država koje su srasle 
ne samo povijesno i gospo- 
darski, nego čak i po svom 
geografskom položaju." 


X Potrebna suglasnost većine naroda 


Pod naslovom “Zakoni ra- 
ta i mira', Pave Rukavina 
oštro osuđuje pojedina na- 
silja koja se opažaju u Lici i 
traži da se i u ratu poštuje 
pravna država (u mjesečniku 
Vila Velebita, listu Like i Ve- 
lebitskog primorja, Zagreb, 
15. listopada 1992.), te zaklju- 
čuje s politički zanimljivim 
mislima: 

“Da bi Hrvatska potpuno 
funkcionirala na cijelom svo- 
jem teritoriju, potrebna je su- 
glasnost većine naroda na 
obje strane. Problem, daka- 
ko, nije u Hrvatima, jer njiho- 
va suglasnost sigurno postoji. 
Ne bi se moglo reći da i ve- 
ćina srpskog naroda ima ilu- 
zije kako izvan Hrvatske mo- 
že opstati a kamoli napredo- 
vati. Od silnih obećanja 'maj- 
ke Srbije', kao i uvijek do 
sada, nema ništa. Zar zaista 
mora svaka generacija Srba 
u Hrvatskoj ponovno osjetiti 
na vlastitoj koži  neostvari- 


= vost velikosrpske ideje? Ne- 


ma više ni “moćne armije", 
koja je militantnim Srbima 
uvijek bila nada i utočište. 
Neimaština je u “krajini' po- 
stala način života i sve se te- 
že trpi. Prometna izolacija i 
nemogućnost komuniciranja 
sa svojim obiteljima u hrvat- 
skim gradovima postaju op- 
terećenja koja Srbe sve više 
uvjeravaju da je priča o 'ne- 


zavisnoj krajini" bila samo ru- 
žan san i besmislica. To im ' 


svakodnevno potvrđuje i svi- 
jet koji “krajinu vidi samo 
u granicama Hrvatske i koji 
inzistira na povratku progna-+ 
nika u svoje domove. 
Potrebna je mudrost hrvat- 
ske vlasti da većinu srpskog 
življa dalje distancira od čet- 
ničke i velikosrpske manjine, 
da Srbi steknu puno povjere- 
nje u hrvatsku državu i njenu 
demokraciju: Ćinjenica je da 
se oružjem nije moglo pobi- 
jediti Hrvate, ali je isto tako 


mm. 





sigurno da je hrvatska država 
spremna da na civiliziran na- 
čin osigura ravnopravnosti 
svim svojim građanima. U 
njoj ima _ mjesta za svakog 
lojalnog čovjeka koji nije u 
ovom ratu okrvario ruke, a 
takvih je i najveći broj Srba 


iz Hrvatske. Uostalom na to 
je računao i Hrvatski sabor 
donoseći Zakon o oprostu 
koji poštenim Srbima daje 
šansu za skidanje ljage bar- 
bara i ubojica. Bilo bi hoti: 
mično samoubojstvo ne prih- 
vatiti tu ruku dobre volje. 

